നാദിയ മുറാദ് പ്രതീക്ഷയുടെ ‘ലാസ്റ്റ് ഗേള്’ – Chandrika Daily\nBy chandrika Monday October 8, 2018 10:57 am\nനാദിയ മുറാദ് പ്രതീക്ഷയുടെ ‘ലാസ്റ്റ് ഗേള്’\nയുഎന്: സമാധാനത്തിനുള്ള നൊബേല് പുരസ്‌കാരം നാദിയ മുറാദ് ചുണ്ടോടു ചേര്‍ക്കുമ്പോള് പിന്നിട്ട വഴികള് ഒരിക്കലും വിസ്മരിക്കാനാവില്ല. സമകാലിക ലോകത്ത് സമാനതകളില്ലാത്ത വേദനകളുടെ പര്‍വം താണ്ടിയ യസീദികള്‍ക്ക്…\nFILE PHOTO: Nadia Murad Basee,a21-year-old Iraqi woman of the Yazidi faith, speaks to members of the Security Council duringameeting at the United Nations headquarters in New York, December 16, 2015. REUTERS/Eduardo Munoz/File Photo\nയുഎന്: സമാധാനത്തിനുള്ള നൊബേല് പുരസ്‌കാരം നാദിയ മുറാദ് ചുണ്ടോടു ചേര്‍ക്കുമ്പോള് പിന്നിട്ട വഴികള് ഒരിക്കലും വിസ്മരിക്കാനാവില്ല. സമകാലിക ലോകത്ത് സമാനതകളില്ലാത്ത വേദനകളുടെ പര്‍വം താണ്ടിയ യസീദികള്‍ക്ക് താങ്ങും തണലുമായിരുന്നു നാദിയ മുറാദ്. തകര്‍ത്തെറിയപ്പെട്ട സ്വന്തം മണ്ണിലേക്ക് തിരിച്ചെത്തിയ ജനതക്കു മുമ്പില് പരന്നുകിടന്നത് ഇരുള് മാത്രം. ഈ ഇരുള് വഴിയില് പ്രകാശം ചൊരിയുകയായിരുന്നു ഈ പെണ്‍കൊടി. അവള് അനുഭവിച്ച ദുരിതവും നേരിട്ട ദുരന്തങ്ങളും എണ്ണിയാല് ഒതുങ്ങാത്തവയാണ്. ഐ.എസ് തടവറയില് നിന്ന് പുറത്തുവന്നു മൂന്നു വര്‍ഷങ്ങള്‍ക്ക് ശേഷമാണ് നാദിയയുടെ പുസ്തകം ‘ദ ലാസ്റ്റ് ഗേള്’ പുറത്തിറങ്ങിയത്. നാദിയയുടെ ജീവിതമാണ് ലാസ്റ്റ് ഗേളില് പറയുന്നത്. ഐ.എസ് പിടിയില് ലൈംഗിക അടിമയായി അനുഭവിച്ച ക്രൂരമായ അനുഭവങ്ങള്. ഐ.എസ് യസീദികളോട് ചെയ്തത് പുറംലോകത്തെ അറിയിക്കാനും തടവറയിലുള്ള യസീദി യുവതികളെയും പെണ്‍കുട്ടികളെയും രക്ഷിക്കാനുമാണ് ഈ പുസ്തകമെന്ന് നാദിയ പ്രകാശന വേളയില് വ്യക്തമാക്കിരുന്നു. പുസ്തകത്തിന്റെ ഓരോ താളും ഹൃദയം നുറുങ്ങുന്ന വേദനയോടെയല്ലാതെ വായിക്കാനാവില്ല.\nതങ്ങളുടെതായ സംസ്‌കാരവും മതവിശ്വാസവും മുറുകെ പിടിക്കുകയും ആചരിക്കുകയും ചെയ്ത യസീദികള് വിഗ്രഹാരാധകരും സാത്താന് സേവക്കാരുമാണെന്ന് ഐ.എസ് തീവ്രവാദികള് പ്രചരിപ്പിച്ചു. യസീദി വിശ്വാസം ഈ ഭൂമിയില് നിന്നും തുടച്ചുനീക്കണമെന്ന് അവര് പ്രഖ്യാപനം നടത്തി. 2014ലാണ് യസീദികള്‍ക്ക് നേരെ വംശഹത്യക്ക് തുടക്കമിടുന്നത്. സിന്‍ജാര് മലനിരകളുടെ യസീദികളുടെ താഴ്‌വരകള് ഐ.എസ് തീവ്രവാദികള് വളഞ്ഞു. ഇവിടെ നിന്നും ഇറാഖ് സൈന്യം നേരത്തെ പിന്മാറിയിരുന്നു. ഇതോടെ ഐ.എസ് യസീദികള്‍ക്ക് നേരെ ക്രൂരത തൊടുത്തു വിട്ടുകഴിഞ്ഞിരുന്നു. നിരാലംബരായ ജനത സിന്‍ജാര് മലനിരകളില് അഭയം തേടി. ഓരോ യസീദികളെയും തീവ്രവാദികള് പിടികൂടി. ഇവരില് ഒരാളായിരുന്നു നാദിയ മുറാദ്. നാദിയയുടെ കൊച്ചോ എന്ന ഗ്രാമവും തീവ്രവാദികള് പിടിച്ചെടുത്തിരുന്നു. പുരുഷന്മാരെ വെടിവെച്ചു കൊന്നു. കൊന്നു കുഴിച്ചു മൂടിയവരില് കുരുന്നുകളും കൗമാരക്കാരും ഉണ്ടായിരുന്നു. നാദിയയുടെ ആറ് സഹോദരങ്ങളെ വെടിവെച്ചു കൊന്നു. നാദിയയെയും മറ്റു യുവതികളെയും ഒരു ബസിനുള്ളിലേക്ക് എറിഞ്ഞു. ബസിനുള്ളില് വച്ച് ലൈംഗിക പീഡനത്തിനിരയാക്കപ്പെട്ടു. ഈ സമയം അമ്മയെ വെടിവെച്ചു കൊലപ്പെടുത്തി.\nപിടികൂടിയ സ്ത്രീകളെ മറ്റൊരു സ്ഥലത്തേക്ക് കൂട്ടിക്കൊണ്ടു പോയി. നാദിയ ഉള്‍പ്പെടെയുള്ള പെണ്‍കുട്ടികളെ ഐ.എസ് അധിനിവേശ മൊസൂളിലേക്ക് നീക്കി. ഐ.എസിന്റെ അടിമചന്തയില് നാദിയെ വിറ്റു. സ്ത്രീകളെ കണ്ടപാടെ പുരുഷന്മാര് പിടിവലിയായി. ഒരാള് വയറില് സിഗരറ്റ് കുത്തിക്കയറ്റി. മറ്റൊരാള് മൂന്ന് യുവതികളെ വാങ്ങി. ചിലരെ ലൈംഗിക അടിമയാക്കി. എപ്പോള് വേണമെങ്കിലും ഉടമക്ക് അടിമയെ ബലാത്സംഗം ചെയ്യാം. മതപരിവര്‍ത്തനവും ക്രൂരതകളും മുറ തെറ്റാതെ നടന്നിരുന്നു. ഒരിക്കല് തടവറയില് നിന്നും നാദിയ രക്ഷപെടാന് ശ്രമം നടത്തി. ശ്രമം പാഴാകുകയായിരുന്നു. രക്ഷപെടാന് ശ്രമിച്ചതിന് കൂട്ടമാനഭംഗത്തിനും ഇരയായി. പലപ്പോഴായി പലര്‍ക്കും നാദിയയെ വിറ്റു. വിവിധ സ്ഥലങ്ങളിലേക്ക് കൂട്ടിക്കൊണ്ടു പോയി. ഒരിക്കല് തടവിലാക്കപ്പെട്ട വീടിന്റെ ജനാലയിലൂടെ രക്ഷപെട്ടു. മറ്റൊരു മുസ്‌ലിം കുടുംബത്തില് അഭയം തേടി. ഇവര് തീവ്രവാദികളില് നിന്നും നാദിയയെ കുര്‍ദ്ദിസ്ഥാനിലെത്തിച്ചു. ഐ.എസ് പിന്മാറിയതോടെ നാദിയ ജന്മഗ്രാമത്തിലെത്തി. അപ്പോഴേക്കും ശവപറമ്പായി മാറിയിരുന്നു കൊച്ചോ എന്ന ഗ്രാമം. ജര്‍മ്മനിയില് അഭയംപ്രാപിച്ച നാദിയ, 2015ല് യു.എന് സുരക്ഷാ കൗണ്‍സിലില് താന് നേരിട്ട അനുഭവങ്ങള് വിവരിക്കുകയായിരുന്നു. പിന്നീട് യുദ്ധത്തില് ജീവിതം നശിച്ചുപോകുന്ന ഇരകള്‍ക്കായാണു നാദിയ പിന്നീട് ജീവിതം മാറ്റിവെച്ചത്. ലൈംഗിക അടിമകളാക്കപ്പെട്ട പെണ്‍കുട്ടികളുടെ അവകാശങ്ങള്‍ക്കായുള്ള പോരാട്ടം ഇന്നും തുടരുന്നു.\nലൈംഗിക അടിമകളാക്കപ്പെട്ട പെണ്‍കുട്ടികള്‍ക്ക് നേരിട്ട പീഡനങ്ങള് നാദിയയിലൂടെ പുറം ലോകമറിഞ്ഞു. ഐക്യരാഷ്ട്രസഭയില് നാദിയ നടത്തിയ സംഭാഷണം ലോകം നിറകണ്ണുകളോടെയാണ് കേട്ടത്. ഐക്യരാഷ്ട്ര സഭ മനുഷ്യക്കടത്തിനെതിരെയുള്ള ഗുഡ്‌വില് അംബാസിഡറാണ് ഇന്ന് നാദിയ.\nCategories: Video Stories Tags: Nadia Murad


ഗ്രാന്റ് മീലാദ് കോണ്‍ഫറന്‍സ് നവംബര് എട്ടിന് - Muhimmath\nഗ്രാന്റ് മീലാദ് കോണ്‍ഫറന്‍സ് നവംബര് എട്ടിന്\nദുബൈ: തിരുനബി(സ) കാലത്തിന്റെ വെളിച്ചം എന്ന ശീര്‍ഷകത്തില് ഹോര് അല് അന്‍സ് സുന്നി കോ ഓഡിനേഷന് കമ്മറ്റി സംഘടിപ്പിക്കുന്ന ഗ്രാന്റ് മീലാദ് കോണ്‍ഫറന്‍സ് നവംബര് എട്ടിന് നടക്കും. മദ്ഹു റസൂല് പ്രഭാഷണം, സ്‌നേഹ സംഗമം, ദഫ് ,ഖവാലി പ്രദര്‍ശനം, വിദ്യാര്‍ഥികളുടെ കലാ പരിപാടി തുടങ്ങിയവ നടക്കും.\nകഴിഞ്ഞ 18 വര്‍ഷമായി സംഘടിപ്പിക്കുന്ന മീലാദ് കോണ്‍ഫറന്‍സില് സ്വദേശികളും വിദേശികളുമായ ആയിരക്കണക്കിന് പേരാണ് സംഗമിക്കാറുള്ളത്. ഈ വര്‍ഷത്തെ മീലാദ് എക്‌സലന്‍സ് അവാര്‍ഡ് ചടങ്ങില് വിതരണം ചെയ്യും. മുസ്തഫ ചേലേമ്പ്ര ചെയര്‍മാനും നിയാസ് ചൊക്ലി കണ്‍വീനറുമായ സ്വാഗത സംഗമാണ് പ്രവര്‍ത്തനങ്ങള്‍ക്ക് നേതൃത്വം നല്‍കുന്നത്.\nഗ്രാന്റ് മീലാദ് കോണ്‍ഫറന്‍സിന്റെ പോസ്റ്റര് പ്രകാശനം കാലികറ്റ് യൂണിവേഴ്‌സിറ്റി മുന് വൈസ് ചാന്‍സലറും ദുബൈ നോളജ് വില്ലേജ് ഡെസേര്‍ട്ട് സൈസ് ട്രൈനിംഗ് സെന്റര് എം ഡി യുമായ പത്മശ്രീ ഡോ. ഇഖ്ബാല് എസ് ഹസനൈന് നിര്‍വഹിച്ചു.ചടങ്ങില് സ്വാഗത സംഘം ഭാരവാഹികളായ ഖാലിദ് ഹാജി കൊളപ്പുറം, മജീദ് മദനി മേല്‍മുറി, റഷീദ് ചേലേമ്പ്ര, എ എ റഹീം മലപ്പുറം സംബന്ധിച്ചു.


അന്ധതയെ അതിജീവിച്ച് ആയിരങ്ങള്‍ക്ക് സാന്ത്വനമായി ഡോക്ടര് അന്‍സാര്\n30 May, 2018 at 07:37 AM\nമരുന്നില്ലാത്ത ചികിത്സയിലൂടെയാണ് ഡോക്ടര് അന്‍സാര് രോഗികള്‍ക്ക് ആശ്വാസം നല്‍കുന്നത്\nഅന്ധതയെ അതിജീവിച്ച് ആയിരങ്ങള്‍ക്ക് വേദനയില് സാന്ത്വനം പകരുകയാണ് ഡോക്ടര് അന്‍സാര്. മരുന്നില്ലാത്ത ചികിത്സയിലൂടെയാണ് ഡോക്ടര് അന്‍സാര് രോഗികള്‍ക്ക് ആശ്വാസം നല്‍കുന്നത്. അകക്കണ്ണിന്‍റെ കാഴ്ചകൊണ്ട് മാത്രം ഡോക്ടര് നേടുന്ന ജീവിത വിജയം ആരെയും അത്ഭുതപ്പെടുത്തും.\nഅലര്‍ജിക്ക് കണ്ണിലൊഴിച്ച ഒരു മരുന്നാണ് 26 ആം വയസ്സില് ഡോക്ടര് അന്‍സാറിന്‍റെ കാഴ്ചശക്തി ഇല്ലാതാക്കിയത്. അന്ന് മുതലാണ് മരുന്നില്ലാത്ത ചികിത്സയെ പറ്റി ഡോക്ടര് ചിന്തിക്കുന്നത്. മലയാളികള്‍ക്ക് അത്ര പരിചയമില്ലാത്ത റിഫ്ലക്സോളജി എന്ന തെറാപ്പിയിലൂടെ നൂറുകണക്കിനാളുകല്‍ക്ക് ഡോക്ടര് അന്‍സാര് ആശ്വാസം നല്‍കുന്നു. ആലുവ ഇടയവുറം സ്വദേശിയായ അന്‍സാര് കഴിഞ്ഞ 10 വര്‍ഷമായി വൈറ്റിലയില് ഹീലിങ് ടച്ച് എന്ന ക്ലിനിക്ക് നടത്തുന്നു.\nഫിസിയോ തെറാപ്പി അടക്കം വൈദ്യശാസ്തത്തിന്‍റെ വിവിധ ശാഖകളില് ഡോക്ടര് അന്‍സാര് വിദ്യാഭ്യാസം നേടിയിട്ടുണ്ട്. നാച്ചുറോപതിയില് പിജിയും മര്‍മ്മ സാസ്ത്രത്തില് പിഎച്ഡിയും കരസ്ഥമാക്കി. കാഴ്ച ശക്തിയില്ലാത്ത എട്ട് പേര്‍ക്ക് സ്വന്തം ക്ലിനിക്കില് പരിശീലനം നല്‍കി ജോലി നല്‍കിട്ടുമുണ്ട് ഡോക്ടര് അന്‍സാര്.


കോട്ടയം ജില്ലയില് 76 പേര്‍ക്ക് കൂടി കൊവിഡ്\nMon May 23 2022 21:18:14 GMT+0530 (India Standard Time)\nBY NSH19 March 2022 1:07 PM GMT\nNSH19 March 2022 1:07 PM GMT\nകോട്ടയം: ജില്ലയില് 76 പേര്‍ക്കുകൂടി കൊവിഡ് സ്ഥിരീകരിച്ചു. എല്ലാവര്‍ക്കും സമ്പര്‍ക്കം മുഖേനയാണ് വൈറസ് ബാധിച്ചത്. ഇതില് ഒരാള് ആരോഗ്യപ്രവര്‍ത്തകനാണ്. 115 പേര് രോഗമുക്തരായി. 1543 പരിശോധനാഫലങ്ങളാണു ലഭിച്ചത്.\nരോഗം ബാധിച്ചവരില് 37 പുരുഷന്‍മാരും 29 സ്ത്രീകളും 10 കുട്ടികളും ഉള്‍പ്പെടുന്നു. 60 വയസിനു മുകളിലുള്ള 20 പേര്‍ക്കു കൊവിഡ് സ്ഥിരീകരിച്ചിട്ടുണ്ട്. നിലവില് 986 പേരാണ് ചികില്‍സയിലുള്ളത്. ഇതുവരെ ആകെ 446617 പേര് കൊവിഡ് ബാധിതരായി. 444298 പേര് രോഗമുക്തി നേടി.\nഏറ്റുമാനൂര്, വാഴപ്പള്ളി, ചിറക്കടവ്, വിജയപുരം3\nവൈക്കം, പാമ്പാടി, പാലാ, എലിക്കുളം,\nപാറത്തോട്, കുമരകം, ആര്‍പ്പൂക്കര, മാടപ്പള്ളി 2\nപായിപ്പാട്, തിടനാട്, കല്ലറ, കരൂര്, ഭരണങ്ങാനം, വാകത്താനം, കിടങ്ങൂര്, അയര്‍ക്കുന്നം, കൊഴുവനാല്, വെളിയന്നൂര്, ഉഴവൂര്, മേലുകാവ്, എരുമേലി, മുണ്ടക്കയം, വാഴൂര്, മണര്‍കാട്,\tകടനാട്, മീനച്ചില്, കുറവിലങ്ങാട്, കുറിച്ചി 1


ഫാന്‍സുകാരുടെ തള്ളലില് ദുല്‍ഖറും!!! തള്ളിക്കയറ്റിയ കളക്ഷന് ഞെട്ടിക്കും!!! | Mammootty fans createafake collection record for Dulquer movie CIA - Malayalam Filmibeat\n» ഫാന്‍സുകാരുടെ തള്ളലില് ദുല്‍ഖറും!!! തള്ളിക്കയറ്റിയ കളക്ഷന് ഞെട്ടിക്കും!!!\nPublished: Sunday, May 7, 2017, 12:56 [IST]\nമലയാള സിനിമയില് ഇപ്പോള് താരപ്പോരാട്ടത്തിന്റെ കാലമാണ്. താരങ്ങള് തമ്മിലല്ല താരങ്ങളുടെ ആരാധകര് തമ്മിലാണ് ഈ മത്സരമെന്ന് മാത്രം. കളക്ഷന് റെക്കോര്‍ഡുകള് മറികടക്കുന്ന കാര്യത്തിലാണ് ഇപ്പോള് മത്സരം നടക്കുന്നത്. ദ ഗ്രേറ്റ് ഫാദറിന്റെ വിജയത്തോടെയാണ് ഇത് ശക്തമായത്.\nഇപ്പോള് താര യുദ്ധത്തിലേക്ക് യുവതാരവും മമ്മൂട്ടിയുടെ മകനുമായ ദുല്‍ഖറും എത്തിയിരിക്കുകയാണ്. വെള്ളിയാഴ്ച തിയറ്ററിലെത്തിയ ദുല്‍ഖര് അമല് നീരദ് ചിത്രം സിഐഎയുടെ പേരിലാണ് പുതിയ അവകാശവാദങ്ങളും തര്‍ക്കങ്ങളും ഉടലെടുത്തിരിക്കുന്നത്.\nമലയാളത്തില് ഏറ്റവും ഉയര്‍ന്ന ആദ്യ ദിന കളക്ഷന് നേടിയ മലയാള ചിത്രമെന്ന റെക്കോര്‍ഡ് മോഹന്‍ലാല് ചിത്രമായ പുലിമുരുകനായിരുന്നു, 4.07 കോടി രൂപ. എന്നാല് പിന്നാലെ എത്തിയ മമ്മൂട്ടി ചിത്രം ദ ഗ്രേറ്റ് ഫാദര് അതിനെ മറികടന്നു. 4.31 കോടി രൂപയാണ് ദ ഗ്രേറ്റ് ഫാദര് കേരളത്തില് നിന്നും നേടിയത്.\nദ ഗ്രേറ്റ് ഫാദര് ആദ്യ ദിനം പുലിമുരുകനെ മറികടന്നതോടെ ചിത്രത്തിന്റെ കളക്ഷന് യഥാര്‍ത്ഥമല്ലെന്നും അത് വെറും തള്ളല് മാത്രമാണെന്നുമുള്ള വാദവുമായി മോഹന്‍ലാല് ഫാന്‍സ് രംഗത്തെത്തി. അതോടെ പുലിമുരുകന്റെ റെക്കോര്‍ഡും തള്ളലാണെ വാദവുമായി മമ്മൂട്ടി ഫാന്‍സും രംഗത്തെത്തി.\nമമ്മൂട്ടി മോഹന്‍ലാല് കളക്ഷന് തള്ളലിനും തകര്‍ക്കങ്ങള്‍ക്കും ഏകദേശം ഒരു അവസാനമായപ്പോഴാണ് ദുല്‍ഖര് രംഗപ്രവേശം ചെയ്തിരിക്കുന്നത്. പുലിമുരുകനെ ദുല്‍ഖര് ചിത്രം സിഐഎയുടെ കളക്ഷന് മറികടന്നെന്നാണ് ഇപ്പോള് മമ്മൂട്ടി ആരാധകരുടെ വാദം.\nമമ്മൂട്ടി ആരാധകരുടെ പുതിയ കണക്കനുസരിച്ച് ആദ്യ ദിന കളക്ഷനില് പുലിമുരുകന് മൂന്നാം സ്ഥാനത്താണ്. ഒന്നാം സ്ഥാനത്ത് മമ്മൂട്ടി ചിത്രം ദ ഗ്രേറ്റ് ഫാദറും രണ്ടാം സ്ഥാനത്ത് ദുല്‍ഖര് ചിത്രം സിഐഎയുമാണ്. ഇത് കാണിച്ച് മമ്മൂട്ടി ഫാന്‍സിന്റെ ഓണ്‍ലൈന് ന്യൂസില് വാര്‍ത്തയും വന്നിരുന്നു.\nഗ്രേറ്റ് ഫാദറിന്റെ കളക്ഷനേക്കുറിച്ച് പലരും സംശയം പ്രകടിപ്പിക്കുന്നുണ്ടെങ്കിലും സിഐഎ കളക്ഷന് വെറും തള്ളാണെന്ന് നിസംശയം പറയാം. കേരളത്തില് നിന്ന് ആദ്യ ദിനം സിഐഎ യഥാര്‍ത്ഥത്തില് നേടിയത് 3.06 കോടി രൂപയാണ്.\nഒന്നാം സ്ഥാനത്ത് നില്‍ക്കുന്ന മമ്മൂട്ടി ചിത്രം ദ ഗ്രേറ്റ് ഫാദറിന്റെ ആദ്യ ദിന കളക്ഷന് 4.31 കോടിയാണ്. രണ്ടാം സ്ഥാനത്തുള്ള സിഐഎ ആദ്യ ദിനം നേടിയത് 4.14 കോടിയാണെന്നാണ് ഫാന്‍സിന്റെ അവകാശവാദം. എന്ന് മാത്രമല്ല 4.07 കോടി നേടിയ പുലിമുരുകന് മമ്മൂട്ടി ഫാന്‍സിന്റെ കണക്കില് 3.97 കോടിയായി കുറയുകയും ചെയ്തു.\n180 സ്‌ക്രീനുകളില് സിഐഎ റിലീസ് ചെയ്യുമെന്നാണ് പ്രഖ്യാപിച്ചിരുന്നത്. അതില് തന്നെ മിക്ക സ്‌ക്രീനുകളിലും ബാഹുബലിയാണ് പ്രദര്‍ശിപ്പിച്ചുകൊണ്ടിരുന്നത്. ഇവര് പ്രദര്‍ശിപ്പിച്ച് സ്‌ക്രീന് കണക്കനുസരിച്ച് ചിത്രം റിലീസിന് എത്തിയിരുന്നെങ്കില് റിലീസ് ചെയ്തിട്ട് ഒരാഴ്ചമാത്രമായ ബാഹുബലി മിക്ക തിയറ്ററില് നിന്നും പിന്‍വലിക്കേണ്ടി വന്നേനെ. ഹൗസ്ഫുള്ളായി പ്രദര്‍ശനം തുടരുന്ന ചിത്രം പിന്‍വലിക്കാന് തിയറ്ററുകള് തയാറാകില്ലെന്നത് യാഥാര്‍ത്ഥ്യം, അത് തന്നെയാണ് സംഭവിച്ചതും.\nമൂന്ന് സ്‌ക്രീനുള്ള തിയറ്ററിലെ മൂന്ന് സ്‌ക്രീനിലും ബാഹുബലി ഹൗസ് ഫുള്ളായി പ്രദര്‍ശിപ്പിച്ചിരുന്ന സമയത്താണ് അതേ മൂന്ന് സ്‌ക്രീനിലും സിഐഎ റിലീസ് ചെയ്യുമെന്ന് തീയറ്റര് ലിസ്റ്റ് പുറത്ത് വന്നത്. എന്നാല് യഥാര്‍ത്ഥ ഒരു സ്‌ക്രീനില് മാത്രമാണ് ചിത്രം പ്രദര്‍ശിപ്പിച്ചത്. ആദ്യ ഷോ മാത്രം എല്ലാ സ്‌ക്രീനിലും പ്രദര്‍ശിപ്പിച്ചു. പിന്നീട് ഒരു സ്‌ക്രീന് മാത്രമായി ചുരുക്കി.\nഒരു യുവ താരത്തെ സംബന്ധിച്ച് നേടാവുന്ന മികച്ച റെക്കോര്‍ഡ് തന്നെയാണ് ഫാന്‍സ് ഷോകളുടെ എണ്ണത്തില് ദുല്‍ഖര് ചിത്രം സിഐഎ നേടിയത്. എന്നാല് മൊത്തം ഷോകളുടെ എണ്ണത്തില് പ്രതീക്ഷിച്ചതില് നിന്നും കാര്യമായ ഇടിവ് ചിത്രത്തിന് നേരിട്ടു. അറുപതിലധികം സ്‌ക്രീനുകള് ചിത്രത്തിന് ബാഹുബലി കാരണം നഷ്ടമായി. ഇതാണ് സത്യമെന്നിരിക്കെയാണ് 180 തിയറ്ററിലും എല്ലാ ഷോയും സിഐഎയാണ് പ്രദര്‍ശിപ്പിച്ചതെന്ന തരത്തില് വ്യാജ കണക്കുമായി ദുല്‍ഖര് ഫാന്‍സ് രംഗത്തെത്തിരിക്കുന്നത്.\nRead more about: malayalam film malayalam cinema malayalam movie cia dulquer salman mammootty the great father pulimurugan മലയാളം സിനിമ സിഐഎ ദുല്‍ഖര് സല്‍മാന് മമ്മൂട്ടി മോഹന്‍ലാല്\nMammootty fans createafake collection report. It says Dulquer came on the second place and Pulimurugan on the third. They claim CIA gets 4.14 crore.\nStory first published: Sunday, May 7, 2017, 12:56 [IST]


കടലമ്മയുടെ കനിവ്; ചാവക്കാട് മുനയ്ക്കക്കടവില് ചെമ്മീന് ചാകര | Malayali Manasu\nHome Kerala കടലമ്മയുടെ കനിവ്; ചാവക്കാട് മുനയ്ക്കക്കടവില് ചെമ്മീന് ചാകര\nകടലമ്മയുടെ കനിവ്; ചാവക്കാട് മുനയ്ക്കക്കടവില് ചെമ്മീന് ചാകര\nചാവക്കാട്; ഈ കോവിഡ് പ്രതിസന്ധിയിൽ കടലിൻ്റെ മക്കൾക്ക് ആശ്വാസമേകി മുനയ്ക്കക്കടവില് ചെമ്മീന് ചാകര. ബുധനാഴ്ച കടലിലിറങ്ങിയ ബോട്ടുകാർക്ക് കാൽ കോടിയിലധികം രൂപയുടെ ചെമ്മീനാണ് ലഭിച്ചത്.\nരണ്ടു ദിവസമായി ചാവക്കാട് മുനക്കക്കടവ് ഫിഷ് ലാൻഡിങ് സെന്ററിൽനിന്നു പോകുന്ന ബോട്ടുകാർക്ക് ചെറിയ തോതിൽ ചെമ്മീൻ ലഭിച്ചിരുന്നുവെങ്കിലും, ഇന്ന് നിറയെ ചെമ്മീനുമായാണ് മുഴുവൻ ബോട്ടുകളും തിരിച്ചെത്തിയത്.\n70 മുതൽ 80 വരെ രൂപക്കാണ് ഒരു കിലോ ചെമ്മീന്റെ വിൽപ്പന. ആയിരം കിലോയ്ക്ക് മുകളിൽ മീൻ ഓരോ ബോട്ടുകാർക്കും ലഭിച്ചു.\nജില്ലയിൽ നിന്നുള്ള ബോട്ടുകാർക്ക് പുറമെ മുനമ്പം, പൊന്നാനി മേഖലയിൽനിന്നുള്ള ബോട്ടുകാരും ഇവിടെ മൽസ്യബന്ധനം നടത്തുന്നുണ്ട്.\nഇതോടെ കടലേറ്റത്തിന്റെയും കോവിഡിന്റെയും ആഘാതത്തിൽ നിശ്ചലമായിരുന്ന മത്സ്യമേഖലയിൽ ഉണർവ് പ്രകടമായി കഴിഞ്ഞു.\nPrevious articleസംസ്ഥാനത്ത് ഇന്ന് 30,196 പേര്‍ക്ക് കോവിഡ്-19 സ്ഥിരീകരിച്ചു.\nNext articleവിരമിക്കലിനെക്കുറിച്ചു ചിന്തയില്ല; ലോകകപ്പും പാരീസ് ഒളിംപിക്‌സും ലക്ഷ്യമെന്നു പി.ആര്. ശ്രീജേഷ്


Home KERALA ശബരിമല വിധി ഇന്ന്; സംസ്ഥാനത്ത് സുരക്ഷ ശക്തമാക്കി\nന്യൂഡല്‍ഹി : ശബരിമല യുവതീ പ്രവേശന റിവ്യൂ ഹര്‍ജികളിലുള്ള വിധി ഇന്ന് സുപ്രീം കോടതി പ്രസ്താവിക്കും. നേരത്തെ പത്തിനും അമ്പതിനും ഇടയ്ക്ക് പ്രായമുള്ള സ്ത്രീകള് ശബരിമലയില് ദര്‍ശനം നടത്തരുത് എന്ന ഉത്തരവ് സുപ്രീം കോടതി റദ്ദാക്കിയതിനെതിരെയാണ് റിവ്യൂ ഹര്‍ജികള് സമര്‍പ്പിച്ചത്. ഇന്ന് രാവിലെ 10.30 നു വിധി പ്രസ്താവിക്കും.\nചീഫ് ജസ്റ്റിസ് ജസ്റ്റിസ് രഞ്ജന് ഗോഗോയ്, ജഡ്ജിമാരായ ആര്‍എഫ് നരിമാന്, എഎം ഖാന്‍വില്‍ക്കര്, ഡിവൈ ചന്ദ്രചൂഡ്, ഇന്ദു മല്‍ഹോത്ര എന്നിവരടങ്ങിയ ബെഞ്ചാണ് റിവ്യൂ ഹര്‍ജികള് കേട്ടത്.\nഅതേസമയം, വിധിയുടെ അടിസ്ഥാനത്തില് സംസ്ഥാനത്ത് അക്രമങ്ങളോ വ്യാജ പ്രചാരണങ്ങളോ നടത്തുന്നവര്‍ക്കെതിരെ കര്‍ശന നടപടി സ്വീകരിക്കുമെന്ന് പോലീസ് അറിയിച്ചു. ശബരിമല വിധിയെ സംബന്ധിച്ച് സമൂഹ മാധ്യമങ്ങള് വഴി വ്യാജ പ്രചാരണങ്ങള് നടത്തുന്നവര്‍ക്കെതിരെയും വിദ്വേഷ പ്രചരണങ്ങള്‍ക്ക് ശ്രമിക്കുന്നവര്‍ക്കെതിരെയും നടപടി സ്വീകരിക്കുമെന്നും അറിയിപ്പുണ്ട്.\nസുപ്രീം കോടതി വിധി എന്ത് തന്നെ ആയാലും അംഗീകരിക്കുമെന്നും എല്ലാവരും വിധിയെ സംയമനത്തോടെ സ്വീകരിക്കണമെന്നും ദേവസ്വം ബോര്‍ഡ് പ്രസിഡന്റ് എ. പത്മകുമാര് ആവശ്യപ്പെട്ടു. പുനഃപരിശോധന ഹര്‍ജികളില് സുപ്രീംകോടതിയില് നിന്ന് അനുകൂല വിധി വരുമെന്ന് പ്രതീക്ഷിക്കുന്നതായി മിസോറം മുന് ഗവര്‍ണറും ബിജെപി മുന് സംസ്ഥാന അദ്ധ്യക്ഷനുമായ കുമ്മനം രാജശേഖരനും പ്രതികരിച്ചിരുന്നു. ഭക്തര്‍ക്കൊപ്പമാണ് ബിജെപിയെന്നും വിധി മറിച്ചായാല് കര്‍മ്മസമിതിയുമായും മറ്റ് സംഘടനകളുമായും കൂടി ആലോചിച്ച് ഭാവി പരിപാടി തീരുമാനിക്കുമെന്നും അദ്ദേഹം തിരുവനന്തപുരത്ത് പറഞ്ഞു. ശബരിമലയില് പോലീസിനെ വിന്യസിച്ച് സര്‍ക്കാര് ഭീകരാന്തരീക്ഷം സൃഷ്ടിക്കുന്നുവെന്നും കുമ്മനം രാജശേഖരന് ആരോപിച്ചു.\nPrevious articleജെ.എൻ.യുവിൽ ഹോസ്റ്റൽ ഫീസ് വർദ്ധനവുണ്ടാകില്ല\nമേളയുടെ ഹരമായി ചുരുളിയും കോസയും\nസ്‌കൂള് ലാബുകള്‍ക്ക് ജനകീയ മുഖം; ജല പരിശോധന പുരോഗമിക്കുന്നു\nപതിനെട്ടുകാരിയായ മകള് കാമുകന്റെ വീട്ടില്; ആള്‍ക്കൂട്ടം നോക്കി നില്‍ക്കെ അച്ഛന് മകളെ മഴുകൊണ്ട് വെട്ടിനുറുക്കി


റെയില്‍വെ ട്രാക്കിൽ യുവതി മരിച്ച നിലയില്; പുനലൂർ ഗുരുവായൂര് പാസഞ്ചര് തട്ടി അപകടം – Media Mangalam\nകൊല്ലം: യുവതിയെ ട്രെയിന് തട്ടി മരിച്ച നിലയില് കണ്ടെത്തി. കുന്നിക്കോട്ടുള്ള സ്വകാര്യ സൂപ്പര്‍മാര്‍ക്കറ്റിലെ ജീവനക്കാരി പത്തനാപുരം പാതിരിക്കല് ചരുവിളയില് ജോസിന്‍റെ ഭാര്യ മിനി എന്ന സുലേഖയെ (35) ആണ് മരിച്ചനിലയിൽ കണ്ടെത്തിയത്.\nഇന്നലെ വൈകിട്ട് 6.45 ന് ആണ് സംഭവം. പുനലൂരില് നിന്നു വന്ന ഗുരുവായൂര് പാസഞ്ചര് തട്ടിയാണ് യുവതി മരണപ്പെട്ടത്. ആവണീശ്വരം റെയില്‍വേ സ്റ്റേഷനും ലെവല്‍ക്രോസിനും ഇടയിലാണ് അപകടം നടന്നത്. കുന്നിക്കോട് പൊലീസ് സ്ഥലത്തെത്തി തുടർ നടപടികള് സ്വീകരിച്ചു. മൃതദേഹം പുനലൂർ താലൂക്ക് ആശുപത്രി മോർച്ചറിയിൽ സംഭവവുമായി ബന്ധപ്പെട്ട് കൂടുതൽ വിവരങ്ങൾ പൊലീസ് അന്വേഷിച്ചു വരുന്നു.\nguruvayur passenger train punalur Punalur passenger train crime railway track\n90കാരിയെ പീഡിപ്പിച്ച കേസ്; പ്രതിക്ക് ജീവപര്യന്തം കഠിന തടവ്\n78 ന്റെ ചെറുപ്പത്തിൽ ഉമ്മൻ ചാണ്ടി; പ്രായം തളർത്താത്ത സൗമ്യതയുടെ മുഖം; ആഘോഷങ്ങളില്ലാതെ ഈ ജന്മദിനവും


അന്നും ഇന്നും ഹീറോ; ജോഗിന്ദര് ശര്‍മയ്ക്ക് സല്യൂട്ട് അടിച്ച് ഐസിസി | ICC salutes joginder sharma\nDubai - United Arab Emirates, First Published 29, Mar 2020, 3:22 PM\nമുന് ഇന്ത്യന് താരം ജോഗിന്ദര് ശര്‍മയെ ക്രിക്കറ്റ് ലോകം മറക്കാനിടയില്ല. 2007ല് ഇന്ത്യ പ്രഥമ ടി20 ലോകകപ്പ് നേടുമ്പോള് നിര്‍ണായകമായത് ജോഗിന്ദറിന്റെ അവസാന ഓവറായിരുന്നു.\nദുബായ്: മുന് ഇന്ത്യന് താരം ജോഗിന്ദര് ശര്‍മയെ ക്രിക്കറ്റ് ലോകം മറക്കാനിടയില്ല. 2007ല് ഇന്ത്യ പ്രഥമ ടി20 ലോകകപ്പ് നേടുമ്പോള് നിര്‍ണായകമായത് ജോഗിന്ദറിന്റെ അവസാന ഓവറായിരുന്നു. അവസാന ഓവറില് മിസ്ബ ഉള് ഹഖിനെ പുറത്താക്കിയാണ് ജോഗിന്ദര് ഇന്ത്യക്ക് കിരീടം സമ്മാനിച്ചത്. ട്വന്റി20 ലോക കിരീടം ഇന്ത്യയിലേക്ക് എത്തിച്ച ബൗളര് രാജ്യം മറ്റൊരു പ്രതിസന്ധിയെ നേരിടുമ്പോള് മുന്‍പില് തന്നെയുണ്ട്. ആ ജോലിക്ക് ഐസിസിയുടെ ആദരവും ലഭിച്ചു.\nകോവിഡ് 19ന്റെ പ്രതിരോധ പ്രവര്‍ത്തനങ്ങള്‍ക്കായി ഇറങ്ങിയിരിക്കുകയാണ് മുന് ഇന്ത്യന് താരം. എന്നാല് ഇന്ത്യക്ക് വേണ്ടി കളിച്ച താരം എന്ന ലേബലില്ല താരം ഇറങ്ങിത്തിരിച്ചത്. ഹരിയാന പൊലീസില് ഡെപ്യൂട്ടി സുപ്പീരിന്റെഡന്റാണ് ജോഗീന്ദര് ഇപ്പോള്. അദ്ദേഹം നടത്തുന്ന കോവിഡ് പ്രതിരോധ പ്രവര്‍ത്തനങ്ങളെയാണ് ഐസിസി ആദരിച്ചത്.\n'2007ല് ലോകകപ്പ് ഹീറോ, 2020ല് യഥാര്‍ഥ ജീവിതത്തിലെ ഹീറോ' എന്നാണ് ഐസിസി കുറിച്ചത്. ട്വന്റി20 ലോകകപ്പ് ഫൈനലിലെ ജോഗീന്ദറിന്റെ ചിത്രവും, പൊലീസ് യൂണിഫോമില് മാസ്‌ക് ധരിച്ച് ഡ്യൂട്ടി ചെയ്യുന്നതിന് ഇടയിലെ ചിത്രവും ഐസിസി ആരാധകരുമായി പങ്കുവെച്ചു. ട്വീറ്റ് കാണാം.\nLast Updated 29, Mar 2020, 3:22 PM\nICC salutes Joginder Sharma


ജോ ബൈഡന്-കമല ഹാരിസ് അവരുടെ ഉന്നത സാമ്പത്തിക ടീമിനെ ചൊവ്വാഴ്ച പ്രഖ്യാപിക്കും **** ആദ്യത്തെ കോവിഡ്-19 വാക്സിനുകൾ വർഷാവസാനത്തോടെ നൽകുമെന്ന് മോഡേണ **** ബോളിവുഡ് നടി ഊര്‍മ്മിള മതോന്ദ്‌കർ ശിവസേനയില് ചേര്‍ന്നു **** സംസ്ഥാനത്ത് ഇന്ന് 5375 പേര്‍ക്ക് കോവിഡ്-19 സ്ഥിരീകരിച്ചു **** വിട്ടുവീഴ്ചയ്ക്കില്ലാതെ ഇരുപക്ഷവും; കര്‍ഷകരുമായുള്ള സര്‍ക്കാരിന്റെ ചര്‍ച്ച പരാജയം ****\nഅശ്വതി: ഉദ്ദേശിച്ച വിഷയത്തില് ഉപരിപഠനത്തിന് പ്രവേശനം ലഭിക്കും. ആത്മാർഥ സുഹൃത്ത് കുടുംബസമേതം വിരുന്നുവരും. അനുബന്ധവ്യാപാരം തുടങ്ങുന്നതിനെപ്പറ്റി പുനരാലോചിക്കും.\nഭരണി : ആധ്യാത്മിക ആത്മീയപ്രവര്‍ത്തനങ്ങള് മനസ്സമാധാനത്തിനിടവരുത്തും. അബദ്ധങ്ങളില്ലാതിരിക്കാൻ കൂട്ടുത്തരവാദിത്വത്തില് നിന്നും ഒഴിഞ്ഞുമാറും. വീഴ്ചകളുണ്ടാവാതെ സൂക്ഷിക്കണം.\nകാര്‍ത്തിക : പറയുന്ന വാക്കുകളില് അബദ്ധമുണ്ടാവാതെ സൂക്ഷിക്കണം. തൊഴില്‍മേ ഖലകളോട് ബന്ധപ്പെട്ട് മാനസികസംഘര്‍ഷം വർധിക്കും. ഉപകാരം ചെയ്തുകൊടു ത്തവരില് നിന്ന് വിപരീതപ്രതികരണങ്ങള് വന്നുചേരും.\nരോഹിണി : സുതാര്യതയുള്ള പ്രവര്‍ത്തനങ്ങളാല് സര്‍വകാര്യവിജയം ഉണ്ടാകും.സംഘ ടിതശ്രമങ്ങള് വിജയിക്കും. ഉദ്ദേശിക്കുന്ന കാര്യങ്ങള്‍ക്ക് അനുകൂലസാഹചര്യ മു ണ്ടാകും.\nമകയിരം : ശുഭസൂചകങ്ങളായ പ്രവ‌ൃത്തികളില് ശ്രധകേന്ദ്രീകരിക്കാൻ സാധിക്കും. ഉദ്ദേശിച്ച വിഷയത്തില് ഉപരിപഠനത്തിന് ചേരുവാന് സാധിക്കും. പുതിയ ചുമ തലകള് ഏറ്റെടുക്കാൻ തയാറാകും.\nതിരുവാതിര : ഭരണസംവിധാനത്തിലുള്ള അപര്യാപ്തതകള് പരിഹരിക്കാൻ വിദ ഗ്ധനിര്‍ദ്ദേശം തേടും. ചെയ്യുന്ന പ്രവൃത്തികള്‍ക്ക് അനുഭവം കുറയും. ഉദ്യോഗം ഉപേ ക്ഷിക്കരുത്.\nപുണര്‍തം : സാമ്പത്തികവരുമാനമുണ്ടാകുമെങ്കിലും ചെലവിനങ്ങളില് കൂടുതല് സൂക്ഷ് മതയും ശ്രദ്ധയും വേണം. അവസ്ഥാഭേദങ്ങള് ക്കനുസരിച്ച് മാറുന്ന പുത്രന്‍റെ സമീപന ത്തില് ആശങ്ക വർധിക്കും. ഈശ്വരപ്രാർഥനകളാല് അനിഷ്ടഫലങ്ങള് ഒഴിവാകും.\nപൂയ്യം : അമിതമായ ആത്മവിശ്വാസം ഉപേക്ഷിക്കണം. സഹായസ്ഥാനത്തുള്ളവര് വി പരീതമാകും. ഔദ്യോഗിക ചര്‍ച്ചകള് പൂർണത ഉണ്ടാവുകയില്ല.ജാമ്യം നില്‍ക്കരുത്,\nആയില്യം : തന്ത്രപ്രധാനമായ കാര്യങ്ങള് നടപ്പിലാക്കും. ഊഹക്കച്ചവടത്തില് ലാഭമു ണ്ടാകും. വ്യവസ്ഥകള് പാലിക്കും. സന്താനസംരക്ഷണത്താല് ആശ്വാസമുണ്ടാകും.\nമകം : ശ്രമിച്ചുവരുന്ന കാര്യങ്ങള് ഏറെക്കുറെ സാധിക്കും. പുതിയ കർമമേഖല കള് ക്ക് രൂപരേഖ തയാറാകും. സാമ്പത്തിക അനിശ്ചിതത്വം തരണംചെയ്യും. ആയുർവേദ ചി കിത്സകളാല് ആരോഗ്യപ്രാപ്തിയുണ്ടാകും.\nപൂരം : വിദഗ്ധ ചികിത്സകളാല് രോഗവിമുക്തി ഉണ്ടാകും. അഭിപ്രായവ്യത്യാസങ്ങള് ത ന്ത്രപൂർവം പരിഹരിക്കാനാകും. സംതൃപ്തിയുളള കുടുംബജീവിതം നയിക്കാൻ അവസരമുണ്ടാകും.\nഉത്രം : ജീവിതയാഥാർഥ്യങ്ങളെ മനസ്സിലാക്കി പ്രവ‌ൃത്തിക്കുന്ന ദമ്പതികള്‍ക്ക് സൌ ഖ്യവും സമാധാനവുമുണ്ടാകും. ഉദ്ദേശിച്ച വിഷയത്തില് ഉപരിപഠനത്തിന് പ്രവേശനം ലഭിക്കും. പൊതുപ്രവര്‍ത്തനരംഗങ്ങളില് അനുകൂലവിജയമുണ്ടാകും.\nഅത്തം : സന്താനസംരക്ഷണത്താല് ആശ്വാസമുണ്ടാകും. ആശയങ്ങള് യാഥാർഥ്യമാ കും. സാമ്പത്തികവരുമാനം വർധിക്കും. കടം കൊടുത്ത സംഖ്യതിരിച്ചു ലഭിക്കും.\nചിത്ര : ആലോചിക്കുന്ന കാര്യങ്ങള് സാധിക്കും.പുതിയ പദ്ധതിക്കു രൂപകല്പന തയാറാകും.കുടുംബത്തില് സമാധാനമുണ്ടാകും.ചെലവിന് നിയന്ത്രണം വേണം.\nചോതി : പ്രതികൂലസാഹചര്യങ്ങള് ഒഴിഞ്ഞുമാറി അനുകൂല അനുഭവങ്ങള് വന്നുചേരും. കുടുംബാഗങ്ങളുടെ ആവശ്യങ്ങള് നിറവേറ്റുന്നതില് ആത്മസംതൃപ്തിയുണ്ടാകും. പുതി യ വാഹനം വാങ്ങുവാന് അന്വേഷണം ആരംഭിക്കും.\nവിശാഖം : നിന്ദാശീലം ഉപേക്ഷിക്കണം. ഉത്സാഹവും ഉന്മേഷവും കുറയും. പരദ്രവ്യാ സക്തി ഉപേക്ഷിക്കണം. വികസനപ്രവര്‍ത്തനങ്ങള്‍ക്ക് നേതൃത്വം നല്‍കും.\nഅനിഴം : സാമ്പത്തിക സുരക്ഷിതത്വം ഉറപ്പുവരുത്തും. ആസൂത്രിതപദ്ധതികളില് ലക്ഷ്യ പ്രാപ്തിനേടും. സര്‍വര്‍ക്കും തൃപ്തിയായ നിലപാട് സ്വീകരിക്കും.പുതിയ പാഠ്യപദ്ധതിയില് ചേരും.\nതൃക്കേട്ട : പ്രതിസന്ധികള് തരണം ചെയ്യും. ആത്മവിശ്വാസം വർധിക്കും. പുതിയ ഉദ്യോഗാവസരം വന്നുചേരും. വരവ് വർധിക്കും. ജീവിതപങ്കാളിയുടെ ആശയങ്ങള് യാഥാർഥ്യത്തോടു പൊരുത്തപ്പെടുന്നതിനാല് സ്വീകരിക്കും.\nമൂലം : വിമര്‍ശനങ്ങള് കേള്‍ക്കുവാനിടവരുമെങ്കിലും സത്യാവസ്ഥ അറിഞ്ഞുപ്രവ‌ൃത്തി ച്ചാല് അതിജീവിക്കാൻ സാധിക്കും. തൊഴില്‍മേഖലകളോട് ബന്ധപ്പെട്ട് ദൂരയാത്ര വേണ്ടിവരും.\nപൂരാടം : വിദ്യാർഥികള്‍ക്ക് അനുകൂലസാഹചര്യവും ഉന്മേഷവും ഉത്സാഹവും ഉണ്ടാ കും. ബൃഹത് പദ്ധതി ആസൂത്രണം ചെയ്യും.പ്രതികരണശേഷി വർധിക്കും. അവിചാ രിതമായ സാമ്പത്തിക നഷ്ടത്തില് നിന്നും രക്ഷനേടും.\nഉത്രാടം : വർധിച്ചുവരുന്ന ചുമതലകള് ഏറ്റെടുക്കും.പ്രവര്‍ത്തനശൈലിയില് പുതിയ ആശയങ്ങള് അവലംബിക്കും. വർധിച്ചുവരുന്ന ചുമതലകള് ഏറ്റെടുക്കും.\nതിരുവോണം : സുതാര്യതയുള്ള പ്രവര്‍ത്തനങ്ങളാല് അധിക്ഷേപങ്ങളില് നിന്നും വിമു ക്തനാകും.ശുഭസൂചകങ്ങളായ പ്രവൃത്തികളില് സജീവമായി പ്രവ‌ൃത്തിക്കും. ഈശ്വര പ്രാർഥനകളാല് സര്‍വകാര്യവിജയമുണ്ടാകും.\nഅവിട്ടം : വിദ്യാർഥികള്‍ക്ക് അനുകൂലസാഹചര്യവും ഉന്മേഷവും ഉത്സാഹവും ഉണ്ടാ കും. പ്രായോഗികവശം ചിന്തിച്ചു പ്രവ‌ൃത്തിക്കുന്നതിനാല് മാര്‍ഗതടസം നീങ്ങും. ജീ വിതശൈലിയില് മാറ്റങ്ങള് വരുത്താൻ തയാറാകും.\nചതയം : ഇടപെടുന്ന കാര്യങ്ങളില് അനുകൂലസാഹചര്യമുണ്ടാകും. സഹപ്രവര് ത്തക രുടെ സഹായസഹകരണങ്ങളാല് ഏറ്റെടുത്ത ജോലികള് ചെയ്തുതീര്‍ക്കാനാകും. നിര് ത്തിവച്ച കർമപദ്ധതികള് പുനരാരംഭിക്കും.\nപൂരോരുട്ടാതി : കാര്യക്ഷമത വർധിക്കും. ഉദ്യോഗത്തില് സ്ഥാനക്കയറ്റമുണ്ടാകും. പു തിയ ചുമതലകള് ഏറ്റെടുക്കും. വിജ്ഞാനപ്രദമായ വിഷയങ്ങള് ആര്‍ജിക്കും.\nഉത്രട്ടാതി : സമന്വയസമീപനം സര്‍വകാര്യവിജയത്തിനു വഴിയൊരുക്കും. വിട്ടുവീഴ്ചാ മനോഭാവത്താല് ദാമ്പത്യസൗഖ്യമുണ്ടാകും. അശ്രാന്തപരിശ്രമത്താല് കാര്യവിജയ മുണ്ടാകും.\nരേവതി : മനസ്സാന്നിധ്യത്താല് പ്രവര്‍ത്തനവിജയമുണ്ടാകും. വിമര്‍ശനങ്ങളെ അതിജീവിക്കും. സ്വയംഭരണാധികാരം ലഭിക്കും. ആരോഗ്യം തൃപ്തികരമായിരിക്കും.\nഇന്നത്തെ നിങ്ങളുടെ നക്ഷത്ര ഫലം (ജൂലൈ 18, 2020)\nഇന്നത്തെ നിങ്ങളുടെ നക്ഷത്ര ഫലം (ജൂലൈ 23, 2020)\nഇന്ന് നിങ്ങള്‍ക്ക് (നക്ഷത്രഫലം മെയ് 6, 2020)\nഇന്നത്തെ നിങ്ങളുടെ നക്ഷത്ര ഫലം (ഒക്ടോബര് 13, 2020)\nനിങ്ങളുടെ ഇന്നത്തെ നക്ഷത്ര ഫലം (സെപ്തംബര് 19, 2020)\nകർഷകരുടെ പ്രക്ഷോഭത്തിനിടെ പോലീസ് ഉദ്യോഗസ്ഥർക്ക് നേരെ വാൾ ആക്രമണം; പോലീസ് കേസെടുത്തു\nഇല്ലിനോയ് മലയാളി അസോസിയേഷന് പുതിയ ഭാരവാഹികളെ തിരഞ്ഞെടുത്തു\nസ്ഥാനാര്‍ത്ഥികള്‍ക്ക് പിണറായി വിജയനേയും പാര്‍ട്ടി ചിഹ്നത്തേയും പേടിയെന്ന്; വനിതാ നേതാവ് മത്സരിക്കുന്നത് സ്വതന്ത്ര ചിഹ്നത്തിൽ\nഅടുത്ത നിയമസഭാ തെരഞ്ഞെടുപ്പിൽ പ്രവാസികള്‍ക്ക് തപാൽ ബാലറ്റ് വഴി വോട്ടു ചെയ്യാൻ അനുവദിക്കാമെന്ന് കേന്ദ്ര തിരഞ്ഞെടുപ്പ് കമ്മീഷൻ\nഎല്.ഡി.എഫ് വന്നു എല്ലാം നേരെയാക്കുന്നതിനു പകരം കേരളത്തെ ഒരു വഴിക്കാക്കിയെന്ന് സുരേഷ് ഗോപി\nനടി ആലിയ ഭട്ട് രൺബീറിന്റെ അയല്‍വാസിയായി, പുതിയ അപ്പാര്‍ട്ട്മെന്റ് ഇന്റീരിയര് ഡിസൈന് ചെയ്യുന്നത് ഗൗരി ഖാന്\nസിമോണ് സാന്റേഴ്‌സ് കമലാ ഹാരീസിന്റെ മുതിര്‍ന്ന ഉപദേഷ്ടാവ്\nഇന്ത്യന് അമേരിക്കന് അഭിഭാഷക നീരാ ടണ്ടന് മാനേജ്‌മെന്റ് ബജറ്റ് ഓഫീസ് തലപ്പത്ത്


ഹോളിവുഡ് ശൈലിയില് ത്രില്ലടിപ്പിക്കാന് മലയാളത്തില് നിന്നും ഒരു മര്‍ഡര് മിസ്റ്ററി ഇന്‍വെസ്റ്റിഗേഷന് ത്രില്ലര്…, '21 ഗ്രാംസ്'; കാത്തിരിക്കുന്നത് പുത്തന് ദൃശ്യാവിഷ്‌കാരം - metromatinee.com Lifestyle Entertainment & Sports\nഹോളിവുഡ് ശൈലിയില് ത്രില്ലടിപ്പിക്കാന് മലയാളത്തില് നിന്നും ഒരു മര്‍ഡര് മിസ്റ്ററി ഇന്‍വെസ്റ്റിഗേഷന് ത്രില്ലര്…, ’21 ഗ്രാംസ്’; കാത്തിരിക്കുന്നത് പുത്തന് ദൃശ്യാവിഷ്‌കാരം\nമലയാളികളെ സംബന്ധിച്ചോളം സിനിമ എന്നത് വിഭവസമൃദമായ ഒരു സദ്യ പോലെയാണ്. എല്ലാ മേഖലയും ഒന്നിനൊന്ന് മെച്ചമായിരിക്കണം. കാലം മാറിയതനുസരിച്ച് സിനിമയിലും കാര്യമായ മാറ്റങ്ങളാണ് വന്നത്. ആ മാറ്റം മലയാളികള് ഉള്‍ക്കൊള്ളുകയും ചെയ്തിട്ടുണ്ട്. പുതുമയാര്‍ന്നതും വ്യത്യസ്തമാര്‍ന്നതുമായ കഥാതന്തുക്കളും ദൃശ്യാവിഷ്‌ക്കരണവും ഉണ്ടെങ്കില് മാത്രമേ ഇന്ന് സിനിമ വിജയിക്കുകയുള്ളൂ. എന്നാല് ഇപ്പോഴിതാ 21 ഗ്രാംസ് എന്ന ചിത്രത്തിലൂടെ പുത്തന് കാഴ്ച വസന്തം ഒരുക്കുകയാണ് നവാഗതനായ ബിബിന് കൃഷ്ണയും സംഘവും.\nഹോളിവുഡ് ശൈലിയിലുള്ള ചിത്രങ്ങള്‍ക്കാണ് പ്രേക്ഷകര് ഇന്ന് കാത്തിരിക്കുന്നത്. വിഎഫ്എക്‌സിന്റെയും ഗ്രാഫിക്‌സിന്റെയും അതിപ്രസരമില്ലാതെ കഥയ്ക്കും സന്ദര്‍ഭത്തിനും യോജിച്ചതു പോലെയുള്ളയെല്ലാം തന്നെ വളരെപ്പെട്ടെന്നാണ് പ്രേക്ഷകര് ഏറ്റെടുക്കുന്നത്. ഇത് പോലെ മാര്‍ച്ച് 18ന് പുറത്തിറങ്ങുന്ന ഈ ചിത്രവും സസ്പെന്‍സും നിറഞ്ഞ, ഹോളിവുഡ് ശൈലിയില് പ്രേക്ഷകനെ ത്രില്ലടിപ്പിക്കുന്ന ഒരു ചിത്രമായിരിക്കുമെന്നാണ് അണിയറപ്രവര്‍ത്തകരില് നിന്നും ലഭ്യമായ വിവരം.\nഇതിനോടകം തന്നെ ചിത്രത്തിന്റെ ട്രെയിലറും ഗാനവുമെല്ലാം തന്നെ വൈറലായി മാറിയിട്ടുണ്ട്. ദി ഫ്രണ്ട് റോ പ്രൊഡക്ഷന്‍സിന്റെ ബാനറില് നവാഗതനായ ബിബിന് കൃഷ്ണയാണ് സംവിധാനം. അതുമാത്രമല്ല, ബിബിന് കൃഷ്ണ തന്നെയാണ് ’21 ഗ്രാംസ്’ന്റെ എഴുത്തും. മര്‍ഡര് മിസ്റ്ററി ഇന്‍വെസ്റ്റിഗേഷന് ത്രില്ലര് ആയി ഒരുക്കിയിരിക്കുന്ന ഈ ചിത്രത്തില് അനൂപ് മേനോനെ കൂടാതെ ഒരു വലിയ താരനിര തന്നെ അണിനിരക്കുന്നുണ്ട്.\nലിയോണ ലിഷോയ്, അനു മോഹന്, രണ്‍ജി പണിക്കര്, രഞ്ജിത്, ലെന, നന്ദു, ജീവ ജോസഫ്, മാനസ രാധാകൃഷ്ണന്, പ്രശാന്ത് അലക്‌സാണ്ടര്, മറീന മൈക്കിള്, ബിനീഷ് ബാസ്റ്റിന് തുടങ്ങിയവരാണ് ചിത്രത്തില് മറ്റ് പ്രധാന വേഷങ്ങള് അവതരിപ്പിക്കുന്നത്. ഹിറ്റ് ചിത്രങ്ങളായ അഞ്ചാം പാതിര, ഫോറന്‍സിക്, ഓപ്പറേഷന് ജാവ എന്നീ സിനിമകള്‍ക്കു ശേഷം മലയാളത്തില് നിന്നെത്തുന്ന ത്രില്ലര് ആണ് 21 ഗ്രാംസ്.\nനിര്‍മ്മാണം റിനീഷ് കെ എന്, ഛായാഗ്രഹണം ജിത്തു ദാമോദര്, ഛായാഗ്രഹണം അപ്പു എന് ഭട്ടതിരി, സംഗീതം ദീപക് ദേവ്, വരികള് വിനായക് ശശികുമാര്, സൗണ്ട് മിക്‌സിംഗ് പി സി വിഷ്ണു, സൗണ്ട് ഡിസൈന് ജുബിന്, പ്രോജക്ട് ഡിസൈനര് നോബിള് ജേക്കബ്, പ്രൊഡക്ഷന് ഡിസൈനര് സന്തോഷ് രാമന്, എക്‌സിക്യൂട്ടീവ് പ്രൊഡ്യൂസേഴ്‌സ് ഷിനോജ് ഓടണ്ടിയില്, ഗോപാല്‍ജി വാദയര്, ചീഫ് അസോസിയേറ്റ് ഡയറക്ടര് പാര്‍ത്ഥന്, മേക്കപ്പ് പ്രദീപ് രംഗന്, വസ്ത്രാലങ്കാരം സുജിത് മട്ടന്നൂര്, പ്രൊഡക്ഷന് എക്‌സിക്യൂട്ടീവ് ശിഹാബ് വെണ്ണല, പിആര്‍ഒ വാഴൂര് ജോസ്, സ്റ്റില്‍സ് രാംദാസ് മാത്തൂര്, ഡിസൈന് യെല്ലോടൂത്സ്, അസ്സോസിയേറ്റ് ഡയറക്ടേഴ്‌സ് നിതീഷ് ഇരിട്ടി, നരേഷ് നരേന്ദ്രന്, അസിസ്റ്റന്റ് ഡയറക്ടര്‍സ് സുധീഷ് ഭരതന്, യദുകൃഷ്ണ ദയകുമാര്, ഡിജിറ്റല് മാര്‍ക്കറ്റിംഗ് എം ആര് പ്രൊഫഷണല്.\nബിഗ് ബോസിൽ ഇനി നഴ്സറി ടാസ്കുകളില്ല;കാലത്തിനൊത്തുള്ള മാറ്റങ്ങൾ ആദ്യ മൂന്ന് സീസണിൽ നിന്നും വ്യത്യസ്തമായിട്ടുള്ള മത്സരവും മത്സരാർത്ഥികളും ; സ്വവർഗ്ഗാനുരാഗികളും എത്തും; ബിഗ് ബോസ് സീസൺ ഫോർ , സംഗതി കളർ ആണ്!\nതെലുങ്കിലുള്ളവര് വണ്ണത്തിന്റെ കാര്യം പറഞ്ഞ് കളിയാക്കും, ഡയറ്റ് ചെയ്ത് മേക്കോവര് നടത്തിയതിനെ കുറിച്ച് പറഞ്ഞ് ഷംന കാസിം


Kerala Weather: അഞ്ച് ജില്ലകളില് മഴ സാധ്യത; നാളെ ഏഴ് ജില്ലകളിൽ യെല്ലോ അലർട്ട്\nഅഞ്ചിടങ്ങളിൽ മറ്റന്നാൾ യെല്ലോ അലർട്ട് പ്രഖ്യാപിച്ചിട്ടുണ്ട്\nUpdated: April 7, 2022 7:33:39 pm\nതിരുവനന്തപുരം: അടുത്ത മൂന്നു മണിക്കൂറില് ആലപ്പുഴ, കോട്ടയം, പത്തനംതിട്ട, ഇടുക്കി, വയനാട് എന്നീ ജില്ലകളില് ഒറ്റപ്പെട്ടയിടങ്ങളില് ഇടിയോടുകൂടിയ മഴയ്ക്കും മണിക്കൂറില് 40 കീ.മി വരെ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. വൈകീട്ട് ഏഴിനാണ് ഈ മുന്നറിയിപ്പ് പുറപ്പെടുവിച്ചത്.\nസംസ്ഥാനത്ത് നാളെയും മറ്റന്നാളും ഒറ്റപ്പെട്ട ശക്തമായ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥാ വകുപ്പ് നേരത്തെ അറിയിച്ചിരുന്നു. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി ജില്ലകളിൽ നാളെ യെല്ലോ അലർട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട, കോട്ടയം, ഇടുക്കി ജില്ലകളിൽ മറ്റന്നാൾ റെഡ് അലർട്ടാണ്. ഒറ്റപ്പെട്ട ശക്തമായ മഴയ്ക്കുള്ള സാധ്യതയാണ് പ്രവചിച്ചിരിക്കുന്നത്.\n24 മണിക്കൂറില് 64.5 മില്ലിമീറ്റര് മുതല് 115.5 മില്ലിമീറ്റര് വരെ മഴ ലഭിക്കുന്ന സാഹചര്യത്തെയാണ് ശക്തമായ മഴ എന്നതുകൊണ്ട് അര്‍ത്ഥമാക്കുന്നത്. തിങ്കളാഴ്ച വരെ ഒറ്റപ്പെട്ടയിടങ്ങളിൽ ഇടിമിന്നലോടു കൂടിയ മഴയ്ക്ക് സാധ്യതയുണ്ടെന്നാണ് കേന്ദ്ര കാലാവസ്ഥ വകുപ്പ് അറിയിച്ചിരിക്കുന്നത്. പെട്ടെന്നുള്ള ശക്തമായ കാറ്റിനും സാധ്യതയുണ്ട്.\nബംഗാൾ ഉൾക്കടലിൽ രൂപപ്പെട്ട ചക്രവാത ചുഴി ന്യൂനമർദ്ദമായി ശക്തിപ്രാപിക്കാനുള്ള സാധ്യത മുന്നറിയിപ്പ് കേന്ദ്ര കാലാവസ്ഥാ വകുപ്പ് പിൻവലിച്ചിട്ടുണ്ട്.\nസംസ്ഥാനത്ത് പലയിടങ്ങളിലും ഇന്നലെ ശക്തമായ മഴയാണ് ലഭിച്ചത്. പലയിടങ്ങിലും കാറ്റിലും മഴയിലും മരങ്ങൾ ഇലക്ട്രിക് പോസ്റ്റുകളും റോഡിലേക്കു മറിഞ്ഞുവീണു. ഗതാഗതം തടസപ്പെട്ടു. എറണാകുളം ഉൾപ്പെടെയുള്ള നഗരങ്ങളിൽ വെള്ളക്കെട്ടുണ്ടായി. മലയോരമേഖലകളിൽ പലയിടങ്ങളിലും ശക്തമായ മഴയാണ് ലഭിച്ചത്. കഴിഞ്ഞ ദിവസങ്ങളിൽ ഉണ്ടായ മഴയിൽ വലിയ രീതിയിലുള്ള കൃഷിനാശം റിപ്പോർട്ട് ചെയ്തിട്ടുണ്ട്.\nAlso Read: Kerala Rain Updates: സംസ്ഥാനത്ത് പലയിടങ്ങളിലും കനത്ത മഴ; പത്തനംതിട്ട, എറണാകുളം ജില്ലകളില് യെല്ലോ അലര്‍ട്ട്


'ഒടുവില് അതും സ്വന്തം'; സ്വപ്‌ന സാക്ഷാത്കാരവുമായി ധോണി\n'ഞാന് നിങ്ങളെ കുള്ളനെന്നും തടിയനെന്നും വിളിച്ചില്ലല്ലോ'; കിം ജോംഗ് ഉന്നിന് ട്രംപിന്റെ മറുപടി\nSunday 12th November 2017 12:23pm\n‘ഒടുവില് അതും സ്വന്തം’; സ്വപ്‌ന സാക്ഷാത്കാരവുമായി ധോണി\nSunday 12th November 2017 12:22pm\nദുബായ്: ഐ.സി.സിയുടെ എല്ലാ ഫോര്‍മാറ്റുകളിലെയും ചാമ്പ്യന് പട്ടം അണിഞ്ഞ ഇന്ത്യന് നായകന് മഹേന്ദ്ര സിങ് ധോണിയ്ക്ക് ഇന്നലെ മറ്റൊരു സ്വപ്‌ന സാക്ഷാത്കാരത്തിന്റെ ദിനമായിരുന്നു. തികച്ചും വ്യക്തിപരമെങ്കിലും ക്രിക്കറ്റിനും ക്രിക്കറ്റിനെ സ്‌നേഹിക്കുന്നവര്‍ക്കുള്ള സമര്‍പ്പണവുമായാണ് ധോണി തന്റെ മറ്റൊരു ആഗ്രഹം ഇന്നലെ യു.എ.ഇയില് സഫലീകരിച്ചത്.\nAlso read: ഭാവിയെന്തെന്ന് എനിക്കറിയില്ല; ബാഴ്‌സലോണ വിട്ടാല് താന് പോവുക ഈ സ്വപ്ന ടീമിലേക്ക്; ആഗ്രഹം വെളിപ്പെടുത്തി ലയണല് മെസി\nമികച്ച ക്രിക്കറ്റ് താരങ്ങളെ വളര്‍ത്തിയെടുക്കുന്നതിനും ശാസ്ത്രീയ പരിശീലനം യുവതലമുറയ്ക്ക് നല്‍കുന്നതിനും വേണ്ടി ധോണി ആരംഭിച്ച ‘ഗ്ലോബല് ക്രിക്കറ്റ് അക്കാദമി’യുടെ ഉദ്ഘാടനം ഇന്നലെ നടന്നു. തന്റെ മറ്റൊരു സ്വപ്‌നം സാക്ഷാത്കാരമാവുകയാണെന്നാണ് താരം അക്കാദമിയെക്കുറിച്ച് പറഞ്ഞത്.\n‘പരിശീലകരുടെയും കൂട്ടികളുടയും രക്ഷിതാക്കളുടെയും സാന്നിധ്യത്തില് ധോണി തന്നെയായിരുന്നു അക്കാദമിയുടെ ഉദ്ഘാടനം നിര്‍വഹിച്ചത്. ദുബായ് ആസ്ഥാനമായി പ്രവര്‍ത്തിക്കുന്ന പസഫിക് സ്‌പോര്‍ട്‌സ് ക്ലബ്ബിനോടും ആര്‍കാ സ്‌പോര്‍ട്‌സ് ക്ലബ്ബിനോടും ചേര്‍ന്നാണ് ധോണിയുടെ പുതിയ സംരംഭം.\nDont Miss: മൂന്നാം മുന്നണിക്ക് സമയമായി, ജനങ്ങള് മാറ്റം ആഗ്രഹിക്കുന്നു; കമല് ഹാസന് രാഷ്ട്രീയത്തിലിറങ്ങുമെങ്കില് താന് പിന്തുണയ്ക്കുമെന്നും പ്രകാശ് രാജ്\n‘ഈ സംരംഭം വിജയകരമാക്കി തീര്‍ക്കാന് ചെയ്യാന് കഴിയുന്നതെല്ലാം താന് ചെയ്യുമെന്ന് ചടങ്ങില് ധോണി പറഞ്ഞു. തനിക്ക് കഴിയുന്ന തരത്തില് ക്രിക്കറ്റിനു വേണ്ടി ചെയ്യാന് കഴിയുന്നതെല്ലാം ചെയ്യുക എന്നത് തന്റെ സ്വപ്‌നമാണെന്നും താരം പറഞ്ഞു.\nസ്പിന്, സ്വിങ് ബോളിങ് മെഷീനികളോടു കൂടിയുള്ളതാണ് ധോണിയുടെ ക്രിക്കറ്റ് അക്കാദമി. രാത്രികാലത്തും പരിശീലനം നടത്തുന്നതിനുവേണ്ട സൗകര്യങ്ങളും താരത്തിന്റെ ഗ്രൗണ്ടിലുണ്ട്. മുന് മുംബൈ ബോളര് വിശാല് മാധ്‌വിക്കിന്റെ നേതൃത്വത്തിലുള്ള സംഘമാണ് അക്കാദമിയിലെ പരിശീലനം നിയന്ത്രിക്കുന്നത്.


വിഷം ഇറക്കുന്ന പരമ്പര – പുറപ്പാട് പുസ്തകത്തിലെ സുവിശേഷം –4– Removing the Mask\nദൈവം മോശെയോട് സ്വന്തം മാർവ്വിടത്തിൽ കൈ വയ്ക്കാൻ പറഞ്ഞു. എന്നിട്ട് അത് പുറത്തെടുത്തു. മോശെ നോക്കിയപ്പോൾ അത് കുഷ്ഠരോഗിയുടെ കൈ ആയി മാറിയിരുന്നു. രണ്ടാമത്തെ പ്രാവശ്യം കൈ വീണ്ടും മാർവ്വിടത്തിൽ വയ്ക്കാൻ ദൈവം പറഞ്ഞു; ഈ സമയം അവൻ കൈ തൻ്റെ മാർവ്വിടത്തിൽ നിന്ന് പുറത്തെടുത്തപ്പോൾ, കൈയ്ക്ക് സൗഖ്യം പ്രാപിച്ചു (പുറപ്പാട് 4:6-7). വടി പാമ്പാക്കി മാറ്റിയ അത്ഭുതത്തിൽ നിന്ന് വ്യത്യസ്തമായി, ഈ അത്ഭുതം ഇസ്രായേ ല്യരുടെ മുന്നിൽ മാത്രമേ ചെയ്യാൻ പാടുള്ളു (പുറപ്പാട് 4).\nകുഷ്ഠരോഗമുള്ള കൈ സൗഖ്യമാകുന്നു\nമോശയോട് തൻ്റെ മാർവ്വിടത്തിൽ കൈ വയ്ക്കാൻ ആവശ്യപ്പെടുന്നത് മറ്റൊരു രീതിയിൽ പറഞ്ഞാൽ തൻ്റെ ഹൃദയത്തിന്മേൽ കൈ വയ്ക്കാൻ ആവശ്യപ്പെടുന്നത് പോലെയാണ്. അവൻ്റെ കൈ കുഷ്ഠമായി മാറുന്നത് അവൻ്റെ ഹൃദയത്തിൽ കുഷ്ഠരോഗം ഉണ്ടായിരുന്നു വെന്ന് സൂചിപ്പിക്കുന്നു (ലേവ്യപുസ്തകം 13). ഇത് മനുഷ്യ ഹൃദയത്തിൻ്റെ വെറുപ്പുളവാ ക്കുന്ന അവസ്ഥയെക്കുറിച്ച് സംസാരിക്കുന്നു. മനുഷ്യഹൃദയം എങ്ങനെയാണ് ദുഷ്ടമെന്ന് ബൈബിൾ പറയുന്നു. യിരെമ്യാ പ്രവാചകൻ എഴുതുന്നു,\nയിരെമ്യാവ് 17:9, “ഹൃദയം എല്ലാറ്റിനെക്കാളും കപടവും വിഷമവുമുള്ളത്; അത് ആരാഞ്ഞറിയുന്നവൻ ആർ?”\nമത്തായി 15:19, “എങ്ങനെയെന്നാൽ ദുശ്ചിന്ത, കുലപാതകം, വ്യഭിചാരം, പരസംഗം, മോഷണം, കള്ളസാക്ഷ്യം, ദൂഷണം എന്നിവ ഹൃദയത്തിൽ നിന്ന് പുറപ്പെട്ടുവരുന്നു.”\nഇതും വായിക്കുക (സഭാപ്രസംഗി 9:3). അതിനാൽ, ദൈവം ആംഗ്യഭാഷയിലൂടെ ഇസ്രായേ ല്യരോട് സുവിശേഷം പ്രസംഗിക്കുകയായിരുന്നുവെന്ന് നമുക്ക് നിഗമനം ചെയ്യാം. നല്ല കാര്യങ്ങൾ തിരഞ്ഞെടുക്കാനും പാപത്തിൽ നിന്ന് സ്വയം ഒഴിഞ്ഞുനിൽക്കാനും കഴിയു മെന്ന് നമ്മോട് സംസാരിക്കുന്ന മനുഷ്യ ഹൃദയത്തിൻ്റെ ശബ്ദത്തെ വിശ്വസിക്കരുതെന്ന് ദൈവം അവരോട് പറയുകയായിരുന്നു. മനുഷ്യ ഹൃദയം വഞ്ചിക്കുന്നു. യിരെമ്യാവ് പറ യുന്നു “ഹൃദയം എല്ലാറ്റിനെക്കാളും കപടമുള്ളത് (17:9)” പൗലോസ് പറയുന്നു,\nറോമർ 7:19, “ഞാൻ ചെയ്‍വാൻ ഇച്ഛിക്കുന്ന നന്മ ചെയ്യുന്നില്ലല്ലോ; ഇച്ഛിക്കാത്ത തിന്മ യത്രേ പ്രവർത്തിക്കുന്നത്.”\nയേശു പറഞ്ഞു,“ നല്ല വൃക്ഷത്തിന് ആകാത്ത ഫലം കായ്പ്പാൻ കഴിയില്ല! വീണുപോയ ആദാമിൻ്റെ സ്വരൂപത്തിൽ മനുഷ്യർ ജനിക്കുന്നു (ഉല്പത്തി 5:3, ഇയ്യോബ് 14:4). നമ്മുടെ പാപരോഗം ബാധിച്ച ഹൃദയത്തിന് രോഗശാന്തി ആവശ്യമാണ്! നമുക്ക് ഒരു പുതിയ ഹൃദയം ആവശ്യമാണ്. യെഹെസ്‌കേലിലെന്നപോലെ ദൈവം മോശെയോട് പറഞ്ഞു, “ഒരു പുതിയ ഹൃദയം ഞാൻ നിനക്ക് തരും… ഞാൻ കല്ലു പോലുള്ള ഹൃദയത്തെ എടുത്തു കളയും… (യെഹെസ്‌കേൽ 36:26 ഭാവാർഥം).” 51-ാ‍ം സങ്കീർത്തനത്തിലെ പോലെ, “ദൈവമേ, നിർമ്മലമായോരു ഹൃദയം എന്നിൽ സൃഷ്ടിച്ചു സ്ഥിരമായോരാത്മാവിനെ എന്നിൽ പുതുക്കേണമേ (സങ്കീർത്തനം 51:10).” അതുകൊണ്ട് ദൈവം മോശെയോട് രണ്ടാം പ്രാവശ്യം വീണ്ടും മാർവ്വിടത്തിൽ കൈ വയ്ക്കാൻ ആവശ്യപ്പെട്ടു. ഇത്തവണ അവൻ്റെ ഹൃദയം സുഖപ്പെട്ടു. തത്ഫലമായി, അവൻ്റെ ശരീരം മുഴുവനും സുഖപ്പെട്ടു. അവൻ്റെ കൈ പഴയതുപോലെ ആയി. ഓർക്കുക, ഈ അത്ഭുതം ഫറവോനും അവൻ്റെ ദാസന്മാർക്കും മുമ്പാകെ ചെയ്തതല്ല. പുതിയ ഹൃദയത്തിൻ്റെ വാഗ്ദാനം ഇസ്രായേല്യർക്ക് മാത്രമായിരുന്നു, അവർ അത് വിശ്വസിച്ചിരുന്നെങ്കിൽ!\nപത്ത് ബാധകൾ (TEN PLAGUES)\nവടി സർപ്പമായി മാറിയ അത്ഭുതത്താൽ തന്നോട് പ്രസംഗിച്ച സുവിശേഷം അംഗീകരി ക്കാൻ ഫറവോൻ വിസമ്മതിച്ചപ്പോൾ, ദൈവം ഇസ്രായേൽ ദേശത്ത് പത്ത് ബാധകളെ അയച്ച് ഇടിമുഴക്കാൻ തുടങ്ങി (പുറപ്പാട്7മുതൽ പുറപ്പാട് 12 വരെ). പുതിയ നിയമം ഇത് സ്ഥിരീകരിക്കുന്നു. യേശുവിനെ ചവിട്ടിമെതിക്കുന്നത് ഗുരുതരമായ പ്രത്യാഘാതങ്ങൾ ഉണ്ടാക്കുമെന്ന് എബ്രായ എഴുത്തുകാരൻ പറയുന്നു (എബ്രായർ 10:29). യേശുവിലൂടെ ദൈവത്തിൻ്റെ ന്യായവിധിയിൽ നിന്ന് രക്ഷപ്പെടാൻ വിസമ്മതിക്കുന്ന മനുഷ്യർ ആത്യ ന്തികമായി അതിനെ അഭിമുഖീകരിക്കും.\nആദ്യത്തെ രണ്ട് ബാധകൾ\nപത്ത് ബാധകളിൽ, ആദ്യത്തെ രണ്ടെണ്ണം ഫറവോൻ്റെ മന്ത്രവാദികളും ചെയ്തതായി നാം വായിക്കുന്നു. മോശെ മിസ്രയീമ്യർക്ക് വേണ്ടി വെള്ളം രക്തമായി മാറ്റിയപ്പോൾ മിസ്ര യീമ്യ മന്ത്രവാദികളും തങ്ങളുടെ മന്ത്രവാദത്താൽ ഇസ്രായേല്യർക്ക് വേണ്ടി അതുപോലെ ചെയ്തു (പുറപ്പാട് 7:20-22). മോശെ മിസ്രയീമിൽ തവളകളെ അയച്ചപ്പോൾ മന്ത്രവാദികളും ഈ പ്രവൃത്തി ആവർത്തിച്ചു (പുറ. 8: 6,7)! വെള്ളം ജീവിതത്തെ കുറിച്ച് സംസാരിക്കുന്നു. വെള്ളം രക്തമാക്കി മാറ്റുന്നത് ജനങ്ങൾ കൊല്ലപ്പെടുന്നതിനെ സൂചിപ്പിക്കുന്നു. വളരെയ ധികം ജനങ്ങൾ കൊല്ലപ്പെടുമ്പോൾ, അവരുടെ രക്തം ഒരു നദി പോലെ അടുത്തുള്ള ജലാ ശയങ്ങളിലേക്ക് ഒഴുകുകയും രക്തരൂക്ഷിതമായി മാറുകയും ചെയ്യുന്നു. ഈ അർത്ഥം വെളിപ്പാട് പുസ്തകത്തിൽ നിന്ന് സ്ഥിരീകരിക്കാൻ കഴിയും. യോഹന്നാൻ പറയുന്നു,\nവെളിപ്പാട് 16:4-6, “മൂന്നാമത്തെ ദൂതൻ തൻ്റെ കലശം നദികളിലും നീരുറവുകളിലും ഒഴിച്ചു; അവ രക്തമായിത്തീർന്നു. അപ്പോൾ ജലാധിപതിയായ ദൂതൻ ഇവ്വണ്ണം പറയുന്നത് ഞാൻ കേട്ടു: ഇരിക്കുന്നവനും ഇരുന്നവനുമായി പരിശുദ്ധനായുള്ളോവേ, നീ ഇങ്ങനെ ന്യായം വിധിച്ചതു കൊണ്ട് നീതിമാൻ ആകുന്നു. വിശുദ്ധന്മാരുടെയും പ്രവാചകന്മാരുവടെയും രക്തം അവർ ചിന്നിച്ചതുകൊണ്ട് നീ അവർക്ക് രക്തം കുടിപ്പാൻ കൊടുത്തു; അതിന് അവർ യോഗ്യർ തന്നേ.”\nവിശുദ്ധന്മാരെയും പ്രവാചകന്മാരെയും ഉപദ്രവിച്ച ജനങ്ങളുടെ രക്തം ദൈവം ചിന്നിക്കു ന്നതായി നാം കാണുന്നു. ദൈവത്തിനുവേണ്ടി മോശെ ഈ ബാധ നടപ്പാക്കിയപ്പോൾ, മന്ത്ര വാദികളും ഇത് ആവർത്തിക്കുന്നത് നാം വായിക്കുന്നു. അതിനാൽ രണ്ട് തരം മരണങ്ങ ളുണ്ട്. ഒന്ന് ദൈവക്രോധത്താൽ ലൗകിക മനുഷ്യരുടെ മരണം, (അത് യുദ്ധ രൂപത്തിലും ആയിരിക്കാം), രണ്ടാമത്തേത് രക്തസാക്ഷികളായി ദൈവജനത്തിൻ്റെ മരണം. മിസ്രയി മിൽ രണ്ടാമത്തെ ബാധയായി തവള വന്നതായി നാം വായിക്കുന്നു. ഫറവോൻ്റെ മാന്ത്രി കരും ഈ ബാധ കാണിച്ചു. വെളിപ്പാട് പുസ്തകം തവളകളുടെ ആത്മീയ അർത്ഥം നൽ കുന്നു. യോഹന്നാൻ പറയുന്നു,\nവെളിപ്പാട് 16:13-14, “മഹാസർപ്പത്തിൻ്റെ വായിൽ നിന്നും മൃഗത്തിൻ്റെ വായിൽ നിന്നും കള്ളപ്രവാചകൻ്റെ വായിൽനിന്നും തവളയെപ്പോലെ മൂന്ന് അശുദ്ധാ ത്മാക്കൾ പുറപ്പെടുന്നതു ഞാൻ കണ്ടു. ഇവ സർവ്വഭൂതത്തിലും ഉള്ള രാജാക്കന്മാരെ സർവ്വശക്തനായ ദൈവത്തിൻ്റെ മഹാദിവസത്തിലെ യുദ്ധത്തിന് കൂട്ടിച്ചേർപ്പാൻ അത്ഭുതങ്ങൾ ചെയ്തുകൊണ്ട് അവരുടെ അടുക്കലേക്ക് പറുപ്പെടുന്ന ഭൂതാത്മാ ക്കൾ തന്നേ.”\nസുവിശേഷം അനുസരിക്കാത്ത ജനങ്ങളെ കബളിപ്പിക്കാൻ വഞ്ചനയുടെ ആത്മാവിനെ ദൈവം അയയ്ക്കുന്നുവെന്ന് ബൈബിൾ വ്യക്തമാക്കുന്നു (2 തെസ്സ. 2:11, സങ്കീർത്ത. 81:11, 12, 1 രാജാക്ക. 22: 18-22, 1 തിമൊഥെ. 4:1). അതുപോലെ, പിശാച് വ്യാജ പ്രവാചകന്മാരുടെ രൂപത്തിലും തൻ്റെ വഞ്ചന അയയ്ക്കുന്നു (2 കൊരിന്ത്യർ 11: 3,2 പത്രോസ് 4:1, 1 യോഹ. 4:1, ഗലാത്യർ 2:4). അതുകൊണ്ട് തവളകളുടെ ബാധ എന്നത് തെറ്റായ അടയാളങ്ങളോടും അത്ഭുതങ്ങളോടും വഞ്ചന നടത്തുന്ന ദുരാത്മാക്കളുടെ ബാധയാണ്.\nമിസ്രയീമ്യർക്ക് മാത്രമായി വന്ന എട്ട് ബാധകൾ\nആദ്യത്തെ രണ്ട് ബാധകളുടെ അനന്തരഫലങ്ങൾ മിസ്രയീമിലെ ജനങ്ങൾക്കൊപ്പം ഇസ്രാ യേൽ ജനതയ്ക്കും അനുഭവപ്പെട്ടതായി നാം കണ്ടു. എന്നാൽ, മൂന്നാമത്തെ ബാധ മുതൽ, ദൈവം ഒരു ശപഥം ചെയ്തു,\nപുറപ്പാട് 8:23, “എൻ്റെ ജനത്തിനും നിൻ്റെ ജനത്തിനും മദ്ധ്യേ ഞാൻ ഒരു വ്യത്യാസം വെക്കും; നാളെ ഈ അടയാളം ഉണ്ടാകും.”\nഈ ബാധകളാൽ ഇസ്രായേൽ ജനതയ്ക്ക് യാതൊരു പ്രശ്നവുമുണ്ടായില്ല (പുറപ്പാട് 8:23-24), (പുറപ്പാട് 9:4,7), (പുറപ്പാട് 9:11), (പുറപ്പാട് 9:26), (പുറപ്പാട് 10:6), (പുറപ്പാട് 10:23), (പുറ. 12:13). മൂന്നാമത്തെ ബാധ മുതൽ ഫറവോൻ്റെ മാന്ത്രികർക്ക് അത് ആവർത്തിക്കാനായില്ല (പുറ. 8:18). “ഇത് ദൈവത്തിൻ്റെ വിരൽ (പുറ. 8:19)” എന്ന് പറഞ്ഞ് അവർ ദൈവ ശക്തിയുടെ മുമ്പാകെ കീഴടങ്ങി. യേശു അതേ വാചകം ഉപയോഗിക്കുന്നു “എന്നാൽ ദൈവത്തിൻ്റെ ശക്തികൊണ്ട് ഞാൻ ഭൂതങ്ങളെ പുറത്താക്കുന്നു എങ്കിൽ ദൈവരാജ്യം നിങ്ങ ളുടെ അടുക്കൽ വന്നിരിക്കുന്നു സ്പഷ്ടം (ലൂക്കോസ് 11:20).\nവെളിപ്പാടിലെ കർത്താവിൻ്റെ ന്യായവിധിയുമായി മിസ്രയീമിൻ്റെ ബാധയും ചില സാമ്യതകളും\nക്രമത്തിലും ചില വിവരണങ്ങളിലും മാറ്റമുണ്ടെങ്കിലും, ന്യായവിധിയുടെ രീതി നമുക്ക് മനസ്സിലാക്കാൻ കഴിയുന്ന കാര്യങ്ങളുമായി വളരെ അടുത്താണ് എന്നത് പ്രധാനമാണ്.\nവെള്ളം രക്തമായി മാറിയ ആദ്യ ബാധ പോലെ (പുറ. 7:17-20) ഒന്നാമത്തവൻ കാഹളം ഊതുമ്പോൾ ജീവനുള്ളവയ്ക്ക് നാശം സംഭവിക്കും (വെളി. 8:7), അങ്ങനെ രണ്ടാമത്തെ ദൂതൻ കാഹളം ഊതുമ്പോൾ കടൽ രക്തമായി മാറും (വെളിപ്പാട് 8:8). കടലും നദികളും രക്തമായി മാറുന്ന രണ്ടാമത്തെയും മൂന്നാമത്തെയും കലശങ്ങളിലും സമാനമായ ഒരു കാര്യം തുടരുന്നു (വെളിപ്പാട് 16:3,4). ബാധയുടെ സമയങ്ങളിലെ മിസ്രയിമിലെ ജലം കുടി ക്കാൻ അയോഗ്യമായതുപോലെ (പുറപ്പാട് 7:18-24), രണ്ടാമത്തെ കാഹളത്തിങ്കൽ വെള്ളം കയ്പേറിയതായി ത്തീരുന്നു. ഒന്നാമത്തെ ബാധയിൽ നദികളിലെ മീനുകൾ ചത്ത് നാറു ന്നതുപോലെ, രണ്ടാമത്തെ കാഹളത്തിങ്കൽ സമുദ്രത്തിൽ പ്രാണനുള്ള സൃഷ്ടികളിൽ മൂന്നിലൊന്നു ചാകും (വെളിപ്പാട് 8:9) രണ്ടാമത്തെ കലശം ഒഴിക്കുമ്പോൾ മത്സ്യങ്ങൾ നശിക്കും; അതുപോലെ ജനങ്ങളും (വെളിപ്പാട് 16:3-7). കൂടാതെ, രണ്ടാമത്തെയും മൂന്നാമ ത്തെയും കാഹളത്തിങ്കൽ സമുദ്രത്തിൽ പ്രാണനുള്ള സൃഷ്ടികളിൽ മൂന്നിലൊന്നു ചത്തു പോകും കപ്പലുകളിലും മൂന്നിലൊന്നിന് ചേതം വരുമെന്ന് നാം കാണുന്നു (വെളി 8:9-11).\nരണ്ടാമത്തെ ബാധയിൽ തവളകളെ കണ്ടെത്തുന്നതിനാൽ ആറാമത്തെ കലശം ഒഴിക്കു മ്പോൾ തവളകളെക്കുറിച്ച് പരാമർശിക്കുന്നു. ആറാമത്തെ കാഹളത്തിലും ആറാമത്തെ കലശത്തിലും യൂഫ്രട്ടീസ് നദിയെക്കുറിച്ച് പരാമർശമുണ്ട്. 3, 4,5എന്നീ ബാധകൾ7കാഹ ളങ്ങളിലും7വെളിപ്പാടിലെ കലശങ്ങളിലും പേനുകൾ, ഈച്ചകൾ, കന്നുകാലികളുടെ മരണം എന്നിവ പരാമർശിച്ചിട്ടില്ല.\nമിസ്രയിമിലെ ആറാമത്തെ ബാധ (പുറപ്പാട് 9:8-11) വെളിപ്പാട് പുസ്തകത്തിലെ ഒന്നാം കല ശത്തിലെ ദുർവൃണങ്ങൾക്ക് സമാനമാണ് (വെളിപ്പാട് 16:2).\nഏഴാമത്തെ ബാധയിലെ ആകാശത്തുനിന്നുള്ള ഇടിയും കല്മഴയും (പുറപ്പാ. 9:23-24) ഒന്നാം കാഹളത്തിലെ (വെളിപ്പാട് 8:7) കല്മഴയും തീയും പരാമർശിക്കുന്നു. ഏഴാമത്തെ കാഹ ളവും ഏഴാമത്തെ കലശവും സ്വർഗത്തിൽ നിന്നുള്ള വലിയ ഇടിയും കല്മഴയും പരാമർ ശിക്കുന്നു (വെളിപ്പാട് 11:19, 16:21). നാലാമത്തെ കലശത്തിൽ, സൂര്യനിൽ നിന്ന് വരുന്ന അത്യുഷ്ണത്തെ ക്കുറിച്ചുള്ള പരാമർശം (വെളി 16:9) ഏഴാമത്തെ ബാധയിലെ അടിസ്ഥാന വാക്യമായ കല്മഴയോട് സാമ്യമുണ്ട് (പുറപ്പാട് 9:23). ഇടിയും കല്മഴയും മിസ്രയിമിലെ എല്ലാ സസ്യജാലങ്ങളെയും നശിപ്പിച്ചതുപോലെ (കോതമ്പും ചോളവും ഒഴികെ പുറപ്പാട് 9:31-32) ഒന്നാം കാഹളത്തിങ്കൽ വൃക്ഷങ്ങളിൽ മൂന്നിലൊന്നും എല്ലാ പച്ചപ്പുല്ലും വെന്തുപോകും. (വെളിപ്പാട് 8:7).\nഎട്ടാമത്തെ ബാധയിലെ വെട്ടുക്കിളി (പുറപ്പാട് 10:4) അഞ്ചാമത്തെ കാഹളത്തിലെ ‘പുക യിലെ വെട്ടുക്കിളി’ പോലെയാണ് (വെളി 9:3). എന്നാൽ, മിസ്രയിമിലെ ബാധയായ വെട്ടു ക്കിളി നിലത്തിലെ സകലസസ്യാദികളും കല്മഴയിൽ ശേഷിച്ചത് ഒക്കെയും തിന്നുക ളഞ്ഞു (പുറപ്പാട് 10:12), പക്ഷേ അഞ്ചാമത്തെ കാഹളത്തിലെ വെട്ടുക്കിളികളോട് മനുഷ്യ ർക്കല്ലാതെ ഭൂമിയിലെ പുല്ലിനും പച്ചയായതൊന്നിനും യാതൊരു വൃക്ഷത്തിനും കേടുവ രുത്തരുത് എന്ന് കല്പിച്ചിരിക്കുന്നു (വെളി 9:4-5). മിസ്രയിമിലെ ബാധയായ വെട്ടുക്കിളി ഭൂതലത്തെ ഒക്കെയും മൂടി ദേശം അതിനാൽ ഇരുണ്ടുപോയി (പുറ. 10:15). വെളിപ്പാട് പുസ്തകത്തിലെ വെട്ടുക്കിളിയെക്കുറിച്ച് അഞ്ചാമത്തെ കാഹളത്തിൽ ഉപയോഗിച്ച തിന് സമാനമാണിത്, കുഴിയുടെ (വെട്ടുക്കിളിയുടെ) പുകകൊണ്ട് സൂര്യനും വായുവും ഇരു ണ്ടുപോയി (വെളിപ്പാട് 9:2).\nമിസ്രയിമിലെ ഒമ്പതാമത്തെ ബാധയായ ഇരുട്ട് (പുറ. 10: 21-23) അഞ്ചാമത്തെ കലശം മൃഗ ത്തിൻ്റെ സിംഹാസനത്തിന്മേൽ ഒഴിച്ചതിന് സമാനമാണ്, അത് മൃഗരാജ്യത്തിൽ അന്ധകാ രമുണ്ടാക്കുന്നു (വെളി 16:10). ഇത് നാലാമത്തെ കാഹളത്തിന് സമാനമാണ്, അതിൽ മൂന്നിലൊന്ന് സൂര്യനും ചന്ദ്രനും നക്ഷത്രങ്ങളും ഇരുണ്ടതുമൂലം രാത്രിയുടെയും പകലി ൻ്റെയും തിളങ്ങുന്ന സമയത്തിൻ്റെ മൂന്നിലൊന്ന് ഭാഗം ഇരുണ്ടതാക്കുന്നു (വെളി 8:12). ബാധകൾക്കു ശേഷം ഫറവോൻ്റെ ഹൃദയം കഠിനപ്പെട്ടുവെന്ന് നാം മനസ്സിലാക്കുന്നു (വെളി. 7:22, 8:15, 19, 32; പുറ. 9:7, 12, 34-35, 10:20, 27), അതുപോലെ മനുഷ്യർ അനുതപിക്കു കയോ ദൈവത്തെ മഹത്വപ്പെടുത്തുകയോ ചെയ്തിട്ടില്ല എന്ന വെളിപ്പാട് പുസ്തകത്തിൽ നാം വായിക്കുന്നു (വെളി 9:20, 16: 9, 11). കൂടാതെ, മിസ്രയിമിലെ ബാധകൾ മിസ്രയിമ്യ രുടെ മേൽ വന്നു എന്ന് നാം വായിക്കുമ്പോൾ (പുറ. 8:23) മൃഗത്തിൻ്റെ അടയാളം എടുത്ത വരുടെ മേൽ കലശങ്ങൾ ഒഴുക്കിയതിനായി നാം വായിക്കുന്നു (വെളി. 16:2).\nPREVIOUS POST Previous post: ഒരു ടിപിഎം തീവ്രവാദിയുടെ ചൂടുപിടിച്ച മനസ്സാക്ഷി\nNEXT POST Next post: ടിപിഎമ്മിലെ ഹൃദയഭേദകമായി തെറ്റായി ഉദ്ധരിക്കുന്നവർ


Congress is suchasecular party with Muslim league and Shiv Sena as allies, Says Amit Shah | 'മുസ്ലീം ലീഗും ശിവസേനയും സഖ്യകക്ഷികളായ മതേതര പാർട്ടി', കോൺഗ്രസിനെ പരിഹസിച്ച് അമിത് ഷാ! - Malayalam Oneindia\n2 min ago ഹത്രാസ് കൂട്ട ബലാത്സംഗം: 19കാരിയെ കൊന്നത് അതി ക്രൂരമായി, പോസ്റ്റ് മോര്‍ട്ട് റിപ്പോര്‍ട്ട് പുറത്ത്\n24 min ago സർക്കാരിന് കനത്ത തിരിച്ചടി; ലൈഫ് മിഷൻ കേസിൽ സിബിഐ അന്വേഷണം തുടരാമെന്ന് ഹൈക്കോടതി\n37 min ago സ്വർണക്കടത്ത് കേസിൽ വഴിത്തിരിവ്: കാരാട്ട് ഫൈസലിന് വൻ നിക്ഷേപം, 80 കിലോ സ്വർണം വിൽക്കാൻ സഹായിച്ചു\nUpdated: Tue, Dec 10, 2019, 11:24 [IST]\nദില്ലി: ലോക്‌സഭയില് പൗരത്വ ഭേദഗതി ബില്ലിന്റെ ചര്‍ച്ചയ്ക്കിടെ കോണ്‍ഗ്രസിനെതിരെ ആഞ്ഞടിച്ച് അമിത് ഷാ. പൗരത്വ ഭേദഗതി ബില്ലിനെ വര്‍ഗീയമെന്ന് വിളിക്കുന്ന കോണ്‍ഗ്രസ് കേരളത്തില് മുസ്ലീം ലീഗുമായും മഹാരാഷ്ട്രയില് ശിവസേനയുമായും സഖ്യത്തിലുളള തരം മതേതര പാര്‍ട്ടിയാണ് എന്ന് അമിത് ഷാ പരിഹസിച്ചു. കോണ്‍ഗ്രസ് മതത്തിന്റെ അടിസ്ഥാനത്തില് രാജ്യത്തെ വിഭജിച്ചത് കൊണ്ടാണ് പൗരത്വ ഭേദഗതി ബില് അവതരിപ്പിക്കേണ്ടി വന്നത് എന്നും അമിത് ഷാ പറഞ്ഞു.\n80നെതിരെ 311 വോട്ടുകള്‍ക്കാണ് ലോക്‌സഭയില് പൗരത്വ ഭേദഗതി ബില് പാസ്സാക്കിയിരിക്കുന്നത്. ഇനി രാജ്യസഭയിലും സര്‍ക്കാരിന് ബില് പാസ്സാക്കിയേടുക്കേണ്ടതുണ്ട്. പൗരത്വ ഭേദഗതി ബില് ഏതെങ്കിലും ഒരു മതത്തിന് എതിരെ അല്ലെന്നും ഭരണഘടനയ്ക്ക് എതിരെ അല്ലെന്നും അമിത് ഷാ പറഞ്ഞു.\nമോദി സര്‍ക്കാരിന് കീഴില് ഒരു മതവിശ്വാസിക്കും പീഡനം ഏല്‍ക്കേണ്ടി വരില്ല. മോദി ഭരിക്കുന്ന ഇന്ത്യാ രാജ്യത്ത് ഭരണഘടനയാണ് മതം എന്നും അമിത് ഷാ പറഞ്ഞു. പൗരത്വ ഭേദഗതി ബില് കാരണം ഇന്ത്യയിലേക്കുളള മുസ്ലീം കുടിയേറ്റക്കാര്‍ക്ക് പൗരത്വം ലഭിക്കില്ല എന്ന് അര്‍ത്ഥമില്ലെന്നും അമിത് ഷാ പറഞ്ഞു.\nപ്രതിപക്ഷം വന് പ്രതിഷേധമാണ് അമിത് ഷായുടെ പ്രസംഗത്തിനിടെ ഉയര്‍ത്തിയത്. ഇതോടെ അമിത് ഷാ രോഷാകുലനായി.5വര്‍ഷത്തേക്ക് രാജ്യം ഭരിക്കാനുളള അവകാശം ജനങ്ങള് തങ്ങള്‍ക്ക് തന്നിട്ടുണ്ടെന്നും അതുകൊണ്ട് താന് പറയുന്നത് പ്രതിപക്ഷം കേട്ടെ മതിയാവൂ എന്ന് അമിത് ഷാ പറഞ്ഞു. ഇതോടെ പ്രതിപക്ഷ നിരയില് പ്രതിഷേധം ശക്തമായി. അസദുദ്ദീന് ഉവൈസി ലോക്‌സഭയില് പൗരത്വ ഭേദഗതി ബില്ലിന്റെ കോപ്പി കീറിയെറിഞ്ഞാണ് പ്രതിഷേധം അറിയിച്ചത്. അതേസമയം ബിൽ പാസ്സാക്കിയതിന് പിന്നാലെ അമിത് ഷായെ അഭിനന്ദിച്ച് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു.\ncitizenship bill amit shah അമിത് ഷാ ലോക്സഭ bjp congress hindu muslim parliament lok sabha മതം ഹിന്ദു മുസ്ലീം ബിജെപി പാർലമെന്റ് കോൺഗ്രസ്\nCongress is suchasecular party with Muslim league and Shiv Sena as allies, Says Amit Shah


ജഹാംഗീർപുരിയിലെയും, ഷഹീൻ ബാഗിലെയും കയ്യേറ്റമൊഴിപ്പിക്കൽ : വിഷയം ഇന്ന് സുപ്രിംകോടതിയിൽ\nഡൽഹി : ജഹാംഗീർപുരിയിലെയും, ഷഹീൻ ബാഗിലെയും അടക്കം കയ്യേറ്റമൊഴിപ്പിക്കൽ വിഷയം ഇന്ന് സുപ്രിംകോടതിയിൽ. ജസ്റ്റിസ് എൽ. നാഗേശ്വര റാവു അധ്യക്ഷനായ ബെഞ്ചാണ് സിപിഐഎം പൊളിറ്റ് ബ്യൂറോ അംഗം ബൃന്ദ കാരാട്ട് തുടങ്ങിയവർ സമർപ്പിച്ച ഹർജികൾ പരിഗണിക്കുന്നത്.\nബുൾഡോസർ ഉപയോഗിച്ചുള്ള കയ്യേറ്റം ഒഴിപ്പിക്കൽ, ന്യൂനപക്ഷ സമൂഹത്തെ ലക്ഷ്യമിട്ടാണെന്നാണ് സിപിഐഎം നേതാവ് ബൃന്ദ കാരാട്ടിന്റെ വാദം. ഷഹീൻ ബാഗിലെ കയ്യേറ്റമൊഴിപ്പിക്കൽ ഇന്ന് നടക്കുമെന്ന സൂചനകൾക്കിടെ, വിഷയം സിപിഐഎം ഡൽഹി സംസ്ഥാന കമ്മിറ്റി സുപ്രീംകോടതിയുടെ ശ്രദ്ധയിൽപ്പെടുത്തും.\nനോട്ടിസ് പോലും നൽകാതെയുള്ള സൗത്ത് ഡൽഹി മുനിസിപ്പൽ കോർപറേഷന്റെ ഒഴിപ്പിക്കൽ നടപടികൾ, സ്വാഭാവിക നീതിയുടെ നിഷേധമാണെന്നാണ് സിപിഐഎം ചൂണ്ടിക്കാണിക്കുന്നത്. ഒഴിപ്പിക്കൽ സ്റ്റേ ചെയ്യണമെന്നും ഹർജിയിൽ ആവശ്യമുന്നയിച്ചിട്ടുണ്ട്.\nജഹാംഗീർപുരിയിൽ ഹനുമാൻ ജയന്തി ഘോഷയാത്രയുമായി ബന്ധപ്പെട്ട് സംഘർഷമുണ്ടായതിന് പിന്നാലെ ബുൾഡോസർ ഉപയോഗിച്ച് ഒഴിപ്പിക്കലിന് ശ്രമിച്ചത് വലിയ വിവാദമായിരുന്നു. മേഖലയിൽ തൽസ്ഥിതി തുടരാൻ കഴിഞ്ഞ ഏപ്രിൽ 21ന് സുപ്രീംകോടതി ഉത്തരവിട്ടിരുന്നു.


കാമുകനുമായുള്ള രഹസ്യസമാഗമം കയ്യോടെ പിടികൂടിയ ഭര്‍ത്താവിന്റെ ലൈംഗികാവയവം ഭാര്യ കടിച്ചുമുറിച്ചു..\nവെല്ലൂര്: കാമുകനുമായുള്ള രഹസ്യസമാഗമം കയ്യോടെ പിടികൂടിയ ഭര്‍ത്താവിന്റെ ലൈംഗികാവയവം ഭാര്യ കടിച്ചുമുറിവേല്‍പ്പിച്ചു. തമിഴ്‌നാട്ടിലെ വെല്ലൂര് പോലീസ് ബുധനാഴ്ച റജിസ്റ്റര് ചെയ്ത കേസില് 35 കാരിയാണ് അറസ്റ്റിലായിരിക്കുന്നത്. കാമുകനുമായി കാണരുതാത്ത നിലയില് കണ്ടെത്തിയതിനെ തുടര്‍ന്നുണ്ടായ വഴക്കിനൊടുവിലായിരുന്നു ഭാര്യയുടെ ഈ കടുംകൈ. വെല്ലൂരിലെ ഗുഡിയാതമിന് സമീപമുള്ള തുറൈമൂലൈ ഗ്രാമത്തില് തിങ്കളാഴ്ച സംഭവം. കൊലപാതകശ്രമത്തിന് ജയന്തി എന്ന യുവതിക്കെതിരേ പോലീസ് കേസെടുത്തു.\nതിങ്കളാഴ്ച പുലര്‍ച്ചെ ലൈംഗികാവയവം മുറിഞ്ഞ് രക്തസ്രാവം ഉണ്ടായ നിലയില് 45 കാരന് സെന്താമരയെ നാട്ടുകാര് കണ്ടെത്തുകയായിരുന്നു. തുടര്‍ന്ന് ഇയാളെ വെല്ലൂര് സര്‍ക്കാര് ആശുപത്രിയിലും പിന്നീട് ചെന്നൈയിലെ രാജീവ്ഗാന്ധി മെഡിക്കല് കോളേജിലേക്കും മാറ്റുകയായിരുന്നു. ഞായറാഴ്ച ഗ്രാമത്തിലെ ക്ഷേത്രത്തിലെ ആടിമാസ ആഘോഷത്തില് പങ്കെടുക്കുന്നതിനായി സെന്താമര ജയന്തിയുമായി പുറത്തു പോയിരുന്നു.\nക്ഷേത്രത്തിലെ ചടങ്ങുകള് പൂര്‍ത്തിയായ ശേഷം തെരുവിലെ അലങ്കാരങ്ങളും മറ്റും കാണുന്നതിനായി ഇരുവരും പോകുകയും ഏകദേശം 1.30 യോടെ മടുത്തെന്നും അല്‍പ്പം വിശ്രമിക്കണമെന്നും പറഞ്ഞ് ജയന്തി പോകുകയും ചെയ്തു.\nഒരു മണിക്കൂര് കഴിഞ്ഞിട്ടും ഭാര്യ തിരിച്ചവരാതിരുന്നതോടെ പരിഭ്രമിച്ച് സെന്താമര അന്വേഷിച്ചു ചെന്നു. തൊട്ടടുത്ത ഗ്രാമത്തിലെ കാമുകന് ദക്ഷിണാമൂര്‍ത്തിക്കൊപ്പം കാണരുതാത്ത നിലയില് ഭാര്യയെ സെന്താമര കണ്ടു. രണ്ടുപേരെയും കയ്യോടെ പിടികൂടിയ സെന്താമര ഇക്കാര്യം നാട്ടുകാരെ അറിയിക്കും എന്ന് ഭീഷണിമുഴക്കി. എന്നാല് പുറത്ത് സഹായത്തിന് വേണ്ടിയുള്ള സെന്താമരയുടെ വിളി ആഘോഷത്തിന്റെ ശബ്ദത്തില് മുങ്ങിപ്പോയി.\nനടത്തുന്നതിനിടയില് സെന്താമരയുടെ മുണ്ടഴിഞ്ഞു പോയി. ഇതോടെ ജയന്തി ഭര്‍ത്താവിന്റെ ലൈംഗികാവയവത്തില് കടിച്ചു. മുറിവേറ്റ് വേര്‍പെട്ട് രക്തം വരുന്ന നിലയിലേക്ക് എത്തിയതോടെ കാമുകനുമായി ജയന്തി ഓടി രക്ഷപ്പെട്ടു.\nവെല്ലൂര് മെഡിക്കല് കോളേജില് എത്തിച്ച സെന്താമരയെ ഡോക്ടര്‍മാര് പ്രാഥമിക ചികിത്സ നല്‍കിയ ശേഷം ചെന്നെയിലെ രാജീവ്ഗാന്ധി മെഡിക്കല് കോളേജിലേക്ക് അയച്ചു. അക്രമം നടത്തിയ ശേഷം മുങ്ങിയ ജയന്തിയെ ദക്ഷിണാമൂര്‍ത്തിയുടെ ഫോണ് ട്രാക്ക് ചെയ്ത് പോലീസ് പിടികൂടി.\nപൊതുവഴിയില് അശ്‌ളീലം, ഗുരുതരമായി മുറിവേല്‍പ്പിക്കല്, കൊലപാതകശ്രമം എന്നിവയാണ് ജയന്തിക്കെതിരേ ചുമത്തിയിരിക്കുന്നത്. കോടതിയില് ജയന്തി കുറ്റം ഏറ്റുപറഞ്ഞിട്ടുണ്ട്. കോടതിയില് ഹാജരാക്കിയ ജയന്തിയെ ജയിലിലേക്ക് മാറ്റി.\nPrevious വരനെ നിക്കാഹിന് കൊണ്ട് പോയത് ശവപ്പെട്ടിയിൽ ഇങ്ങനെ ഉള്ള കൂട്ടുകാർ എന്തിന് ?\nNext ഡാ പിണറായി വിജയാ, നീയല്ല നിന്റച്ഛന് കോരന് വിചാരിച്ചാലും #$%###’ മുഖ്യമന്ത്രി പിണറായി വിജയനെ കേട്ടാലറയ്ക്കുന്ന ഭാഷയില് തെറിവിളിച്ച് സംഘപരിവാര് പ്രവര്‍ത്തകര്


Bigg Boss Malayalam Season 3: Why Degrading Won't Affect Dimpal Bhal, A Viral Write-up - Malayalam Filmibeat\nഫൈനല് ഫൈവ് എന്ന് എല്ലാവരും പറഞ്ഞ മത്സരാര്‍ഥി; ഡീഗ്രേഡിങ് കൊണ്ടൊന്നും ഡിംപല് തളരില്ല, കുറിപ്പ് വൈറലാവുന്നു\nബിഗ് ബോസില് വന്നതിന് ശേഷമാണ് ഡിംപല് ഭാലിനെ കുറിച്ചുള്ള കൂടുതല് കാര്യങ്ങള് പുറംലോകം അറിയുന്നത്. പപ്പയെ കുറിച്ച് നിരന്തരം പറയാറുള്ള ഡിംപലിന് മുന്നിലേക്ക് പപ്പയുടെ വേര്‍പാടിന്റെ വാര്‍ത്തയാണ് എത്തുന്നത്. കരഞ്ഞ് സങ്കടപ്പെട്ട് വീട്ടില് നിന്നും പുറത്ത് പോയ താരം വൈകാതെ തിരികെ വന്നു. ശേഷം ഗംഭീരമായി തന്നെ മത്സരത്തില് പങ്കെടുക്കുകയും ചെയ്തു.\nഇനി ബിഗ് ബോസ് വിന്നര് ഡിംപല് ആവുമോ എന്നറിയാന് കാത്തിരിക്കുകയാണ് ആരാധകര്. സോഷ്യല് മീഡിയ പേജുകളില് ഡിംപലിനെ സപ്പോര്‍ട്ട് ചെയ്യുന്നതിനൊപ്പം ഡീഗ്രേഡിങ്ങും നടക്കുന്നതായിട്ടാണ് അറിയുന്നത്. എന്നാല് അതൊന്നും അവളോടുള്ള ഇഷ്ടം ഇല്ലാതാക്കുന്നില്ലെന്ന് പറയുകയാണ് ഒരു ആരാധകനിപ്പോള്. വിശദമായി വായിക്കാം...\nഎഫ് ബിയിലെ ചില ഡീഗ്രേഡ് പോസ്റ്റുകള്‍ക്കപ്പുറം ഇന്‍സ്റ്റാഗ്രാം, യൂട്യൂബ് തുടങ്ങിയ ഇടങ്ങളില് ഡിംപലെന്ന ശക്തയായ മത്സരാര്‍ത്ഥിയെ ഇരു കൈയ്യും നീട്ടി സ്വീകരിക്കുകയും സ്‌നേഹിക്കുകയും ചെയ്യുന്ന ഒരുപാട് പ്രേക്ഷകരുണ്ട്. ബിഗ് ബോസിലേക്ക് വരുമ്പോള് 10കെ ഫോളോവേഴ്സ് പോലും ഇല്ലാതിരുന്ന ഡിംപല് ഇപ്പോള് 231 കെ ഫാമിലിയിലേക്ക് എത്തിയിരിക്കുകയാണ്. കുറ്റപ്പെടുത്തി നാല് പോസ്റ്റ് ഇടുമ്പോള് ഇല്ലാതാവുന്ന ഒന്നല്ല അവളോടുള്ള ഇഷ്ടമെന്നും ഫേസ്ബുക്കിനപ്പുറം ഒരു ലോകമുണ്ടെന്നും ഇനിയെങ്കിലുമൊന്ന് മനസിലാക്കൂ.\nചെറിയ കുട്ടിപട്ടാളങ്ങള് മുതല് അമ്മമാര് വരെ അവളെ നെഞ്ചോട് ചേര്‍ക്കുന്നു. എല്ലാ പ്രതിസന്ധികളിലും ഈ നീളന്‍മുടിക്കാരിയെ ഹൃദയത്തിലേക്ക് ചേര്‍ത്ത് വെച്ച എല്ലാ പ്രിയപ്പെട്ടവര്‍ക്കും നന്ദി. അതോടൊപ്പം നിങ്ങളുടെ സ്‌നേഹം വോട്ടുകളായി ഡിംപലിന് നല്‍കണം എന്ന് അഭ്യര്‍ത്ഥിക്കുകയാണ്. നല്‍കുന്ന എല്ലാ ടാസ്‌ക്കിലും മികച്ച പ്രകടനം കാഴ്ചവെച്ച് ശക്തയായ മത്സരാര്‍ത്ഥിയാണെന്ന് ഓരോ നിമിഷവും തെളിയിച്ചവളാണ് ഡിംപല്.\nഅവിടെയുള്ളവര് ഒരേ സ്വരത്തില് ഫൈനല് ഫൈവിലേക്ക് നിര്‍ദ്ദേശിച്ച ഒരാള്. അവളൊരു അസാധ്യ ഗെയിമർ ആണെന്ന് കിടിലം ഫിറോസ് പറഞ്ഞോരാള്. ക്യാപ്റ്റന്‍സി ടാസ്‌ക്കില് തനിക്ക് പകരം മറ്റൊരാള് മത്സരിക്കേണ്ട. ഇടറി വീണാലും ഞാന് തനിയെ മത്സരിച്ചോളാമെന്ന് പറഞ്ഞ മനോധൈര്യത്തിന്റെ ഉറച്ച ശബ്ദം. ശരീരത്തിലെ ഒരു അടയാളമല്ല നിന്റെ മൂല്യം അളക്കുന്നത്, തളര്‍ന്നു വീണാലും എഴുന്നേറ്റ് നിന്ന് പോരാടാനുള്ള നിന്റെ പോരാട്ട വീര്യമാണ് നിന്നെ അടയാളപ്പെടുത്തുന്നത് എന്ന് പറഞ്ഞോരാള്. അതായിരുന്നു ഡിംപല്.\nതുടക്കം മുതല് അവസാനം വരെ മത്സരവീര്യം ചോര്‍ന്നു പോകാതിരുന്ന ഒരു മത്സരാര്‍ത്ഥി. കൂടെയുള്ളവര് അവരുടെ ഏറ്റവും ശക്തയായ എതിരാളിയായി ഒരാളെ കാണുക എന്നത് ഒരു മത്സരാര്‍ത്ഥിയുടെ വിജയമാണ്. ആ വിജയം കരസ്ഥമാക്കിയ ഒരാളാണ് ഡിംപല്. അവളുടെ പരിശ്രമങ്ങളെ അവളിലെ മത്സരാര്‍ത്ഥിയെ നമ്മള് കണ്ടില്ലെന്ന് നടിക്കരുത്. അവളെ സ്നേഹിക്കുന്നവര് എല്ലാവരും മറക്കാതെ ഡിംപലിന് വേണ്ടി വോട്ട് ചെയ്യണം. ഇതുവരെ അവളെ സ്‌നേഹിച്ച എല്ലാവര്‍ക്കും ഒരുപാട് നന്ദി.\nBigg Boss Malayalam Season 3: Why Degrading Won't Affect Dimpal Bhal, A Viral Write-up


'പണിയറിയില്ലെങ്കില് രാജിവെച്ചു പോകണം'; റോഡുകളുടെ ശോചനീയാവസ്ഥയില് രൂക്ഷവിമർശനവുമായി ഹെെക്കോടതി | High court slams pwd engineers on deplorable condition of the roads\n'പണിയറിയില്ലെങ്കില് രാജിവെച്ചു പോകണം'; റോഡുകളുടെ ശോചനീയാവസ്ഥയില് രൂക്ഷവിമർശനവുമായി ഹെെക്കോടതി\nകൃത്യമായി നടപടിയുണ്ടായില്ലെങ്കില് ബന്ധപ്പെട്ട ഉദ്യോഗസ്ഥരെ പ്രതി ചേര്‍ക്കുമെന്നും കോടതി മുന്നറിയിപ്പ് നല്‍കി.\nറോഡുകളുടെ ശോചനീയാവസ്ഥയില് രൂക്ഷ വിമർശനവുമായി ഹൈക്കോടതി. റോഡ് പണിയാന് അറിയില്ലെങ്കില് എഞ്ചിനീയര്‍മാര് രാജിവച്ച് പോകണമെന്നായിരുന്നു ജസ്റ്റിസ് ദേവന് രാമചന്ദ്രന്റെ വിമർശനം. കഴിവുള്ള ആളുകള് പുറത്ത് നില്‍ക്കുന്നുണ്ടെന്നും അദ്ദേഹം പറഞ്ഞു. കൊച്ചിയിലെ റോഡുകളുടെ ശോചനീയാവസ്ഥ സംബന്ധിച്ച കേസ് പരിഗണിക്കുന്നതിനിടെയായിരുന്നു കോടതി വിമർശനം.\nസംസ്ഥാനത്തെ റോഡ് അറ്റകുറ്റപ്പണികളുടെ വിശദാംശങ്ങള് അറിയിക്കാന് ബന്ധപ്പെട്ട വകുപ്പുകള്‍ക്ക് കോടതി നിര്‍ദേശം നല്‍കി. കൃത്യമായി നടപടിയുണ്ടായില്ലെങ്കില് ബന്ധപ്പെട്ട ഉദ്യോഗസ്ഥരെ പ്രതി ചേര്‍ക്കുമെന്നും കോടതി മുന്നറിയിപ്പ് നല്‍കി.\nനേരത്തെ അറ്റകുറ്റപ്പണി നടത്തിയ റോഡുകള് മാസങ്ങള്‍ക്കകം തകർന്നതിനാരാണ് ഉത്തരവാദിയെന്നും കോടതി ചോദ്യമുന്നയിച്ചു. കൊച്ചിയിലെ റോഡുകളിലെ അനധികൃത കേബിളുകള് അടിയന്തരമായി നീക്കം ചെയ്യണമെന്നും ഹൈക്കോടതി അറിയിച്ചു.


ബി.ജെ.പി സര്‍ക്കാരിന് ഇടപെടാന് സംസ്ഥാന സര്‍ക്കാര് അവസരം നല്‍കരുത് • Suprabhaatham\nബി.ജെ.പി സര്‍ക്കാരിന് ഇടപെടാന് സംസ്ഥാന സര്‍ക്കാര് അവസരം നല്‍കരുത്\nAugust 6, 2018 | 3:08 am IST\nലോക്‌സഭാ തെരഞ്ഞെടുപ്പ് വിളിപ്പാടകലെ എത്തി നില്‍ക്കുമ്പോള് ഏത് വിധേനയും ഈ പ്രാവശ്യമെങ്കിലും കേരളത്തില്‍നിന്ന് ഒരു സീറ്റ് നേടിയെടുക്കുക എന്നത് ബി.ജെ.പിയെ സംബന്ധിച്ച് പരമപ്രധാനമാണ്. അതിന് വേണ്ടി ഏത് മാര്‍ഗവും സ്വീകരിക്കാന് കച്ചകെട്ടിയിറങ്ങിയിരിക്കയാണ് കേന്ദ്രസര്‍ക്കാര്. ഫെഡറലിസവും ഭരണഘടനാനുസൃതമായ സംസ്ഥാനങ്ങളുടെ അധികാരങ്ങളും ആ ലക്ഷ്യസാക്ഷാത്ക്കാരത്തിന് വേണ്ടി തകര്‍ക്കുന്നതില് അവര്‍ക്ക് യാതൊരു മനഃപ്രയാസവുമില്ല.\nജനാധിപത്യ ഭരണ സമ്പ്രദായത്തെ നിരാകരിക്കുന്നവര്‍ക്ക് ഫെഡറലിസത്തിന്റെ തകര്‍ച്ചയെക്കുറിച്ചു വേവലാതിപ്പെടേണ്ട കാര്യമില്ല. ഏത് മാര്‍ഗത്തില് കൂടിയാണെങ്കിലും ഇന്ത്യയില് ഹിന്ദുത്വഭരണം കൊണ്ടുവരിക എന്നതാണ് സംഘ്പരിവാറിന്റെ ആത്യന്തിക ലക്ഷ്യം. അതിന് വേണ്ടി അല്‍ഫോന്‍സ് കണ്ണന്താനത്തെയാണ് ഉപയോഗിക്കേണ്ടതെങ്കില് അങ്ങനെ. കീഴാറ്റൂരിലെ വയല്‍ക്കിളികളെയാണ് ഉപയോഗിക്കേണ്ടതെങ്കില് അങ്ങനെ. ദൗര്‍ഭാഗ്യകരമെന്ന് പറയട്ടെ, ബി.ജെ.പി സര്‍ക്കാരിന്റെ ഈ അജണ്ട കേരളത്തില് പ്രാവര്‍ത്തികമാക്കാന് അറിഞ്ഞോ അറിയാതെയോ അവസരം ഒരുക്കിക്കൊടുക്കുകയാണ് സംസ്ഥാന സര്‍ക്കാര്.\nബി.ജെ.പി സര്‍ക്കാരിന്റെ കേരള ഭരണകാര്യത്തിലുള്ള ഇടപെടലുകള് സമര്‍ഥമായി തടഞ്ഞുവയ്ക്കുന്നതില് സംസ്ഥാന സര്‍ക്കാര് വന്‍പരാജയമാണ്. കടന്നുകയറ്റത്തിനു ശേഷം ഫെഡറലിസം തകര്‍ക്കുന്നുവെന്നു വിളിച്ച് പറഞ്ഞിട്ടെന്ത്കാര്യം. ഏറ്റവുമൊടുവില് കേരളത്തിന്റെ ഭരണകാര്യത്തില് കേന്ദ്രമന്ത്രി നിതിന് ഗഡ്കരിയുടെ ഇടപെടലാണ് നടന്നിരിക്കുന്നത്. കീഴാറ്റൂരിലെ വയല് കിളികളുമായി കഴിഞ്ഞ ആഴ്ച കേന്ദ്രമന്ത്രി നിതിന് ഗഡ്കരി അദ്ദേഹത്തിന്റെ ഓഫിസില്‍വച്ച് നടത്തിയ ചര്‍ച്ചയെതുടര്‍ന്നു ഇപ്പോള് നടത്തിക്കൊണ്ടിരിക്കുന്ന പ്രവര്‍ത്തനങ്ങള് നിര്‍ത്തിവയ്ക്കുവാന് ദേശീയപാത അതോറിറ്റിയോട് നിര്‍ദേശിക്കുകയും കേന്ദ്ര വിദഗ്ധസമിതിയുടെ പ0നത്തിനു ശേഷം തുടര് നടപടികളെ പറ്റി ആലോചിക്കാമെന്നു ഉത്തരവ് പുറപ്പെടുവിക്കുകയും ചെയ്തതോടെ വയല്‍ക്കിളികള് എന്താഗ്രഹിച്ചുവോ അത് സാധിച്ചിരിക്കുന്നു. ബി.ജെ.പി അവരുടെ കീഴാറ്റൂര് രാഷ്ട്രീയത്തില് ഒരു പടി കൂടി മുന്നേറുകയും ചെയ്തിരിക്കുന്നു. സംസ്ഥാന സര്‍ക്കാരിന്റെ പിടിപ്പ് കേട് കൊണ്ടല്ലേ ഇങ്ങനെ സംഭവിച്ചത്.\nസുരേഷ് കീഴാറ്റൂരിന്റെ നേതൃത്വത്തിനു കീഴിലുള്ള വയല്‍ക്കിളികളെല്ലാം സി.പി.എം പ്രവര്‍ത്തകരായിരുന്നു. ദേശീയപാത 66 ല് കണ്ണൂരിനും പയ്യന്നൂരിനുമിടയില് നിര്‍ദിഷ്ട കീഴാറ്റൂര് ബൈപാസ് വയല് നികത്തി വേണ്ടെന്നു പറഞ്ഞ് ആദ്യം സമരം ചെയ്തത് സി.പി.എം ആണ്. പിന്നെ എന്തിനാണ് ആനയത്തില്‍നിന്ന് സി.പി.എം പിന്മാറിയത്. അതില് പിന്നീടല്ലേ വയല്‍ക്കിളികള് സമരം ഏറ്റെടുത്തത്. അവസരം മുതലെടുത്ത് സി.പി.എമ്മിന്റെ കോട്ടയില് വിള്ളലുണ്ടാക്കാന് ബി.ജെ.പിക്ക് കഴിഞ്ഞു. തെരഞ്ഞെടുക്കപ്പെട്ട സര്‍ക്കാരിനെ അപ്രസക്തമാക്കുന്ന നടപടികള് കീഴാറ്റൂരിലേത് പോലെ ബി.ജെ.പി സര്‍ക്കാര് എടുക്കുന്നുണ്ടെങ്കില് അത് സംസ്ഥാന സര്‍ക്കാരിന്റെ കഴിവുകേടുകൊണ്ടു കൂടിയാണ് സംഭവിക്കുന്നത്.\nവയല് നികത്തിക്കൊണ്ടുള്ള ഒരു വികസനം കീഴാറ്റൂരുകാര്‍ക്ക് വേണ്ടെങ്കില് വാശിയോടെ അവരുടെ മേല് എന്തിനാണ് ഈ ‘വികസനം’ അടിച്ചേല്‍പ്പിക്കുന്നത്. വികസനം ജനങ്ങള്‍ക്ക് വേണ്ടിയാണ്. ജനം വികസനത്തിന് വേണ്ടിയല്ല. കീഴാറ്റൂര് കൊണ്ട് തീരുമോ നാഷനല് ഹൈവേക്കുള്ള സ്ഥലമെടുപ്പ്. സംസ്ഥാനത്തുടനീളം നാഷനല് ഹൈവേ വികസിപ്പിക്കുന്നത് സംബന്ധിച്ച് ഓരോ പ്രദേശത്തും തദ്ദേശവാസികളുമായി സര്‍ക്കാര് തര്‍ക്കത്തിലാണ്.\nസംസ്ഥാന സര്‍ക്കാരിന്റെ ഭരണകാര്യങ്ങളില് ഇടപെടാന് ബി.ജെ.പി സര്‍ക്കാര് ഉപയോഗിക്കുന്നത് കേന്ദ്രമന്ത്രി അല്‍ഫോന്‍സ് കണ്ണന്താനത്തെയാണ് എന്നത് സി.പി.എമ്മിനെ സംബന്ധിച്ചിടത്തോളം വിധിവൈപരീത്യമായിരിക്കാം. സി.പി.എം ടിക്കറ്റില് നിയമസഭയിലേക്ക് മത്സരിച്ച് എം.എല്.എ ആയ മാന്യദേഹമാണ് അല്‍ഫോന്‍സ് കണ്ണന്താനം. ഇപ്പോള് സംസ്ഥാന സര്‍ക്കാരിനെ അടിക്കുവാന് ബി.ജെ.പി സര്‍ക്കാര് വടിയായി ഉപയോഗിക്കുന്നത് അതേ കണ്ണന്താനത്തെയാണ്. അത് മനസിലാക്കിയാണ് മുഖ്യമന്ത്രി പിണറായി വിജയന്റെ നേതൃത്വത്തില് സര്‍വകക്ഷിസംഘം കഴിഞ്ഞ മാസം പ്രധാനമന്ത്രിയെ സന്ദര്‍ശിക്കുന്നതില്‍നിന്ന് അദ്ദേഹത്തെ ഒഴിവാക്കിയതും. അധികാരത്തിന്റെ പച്ചപ്പ് തേടി ഏകാന്ത യാത്ര നടത്തുന്ന ഈ ഭാഗ്യാന്വേഷി ബി.ജെ.പി യിലെത്തിയത് സ്വാഭാവികം.\nകുട്ടനാട്ടിലെ വെള്ളപ്പൊക്ക ദുരിതബാധിതരെ സന്ദര്‍ശിക്കുവാന് നരേന്ദ്രമോദി അയച്ച കേന്ദ്രമന്ത്രിക്കൊപ്പം അല്‍ഫോന്‍സ് കണ്ണന്താനത്തെയും അയച്ചത് ബോധപൂര്‍വമായിരുന്നു. ഇപ്പോഴിതാ സുരേഷ് കീഴാറ്റൂരിനെയും സംഘത്തെയും ഗഡ്കരിക്ക് മുന്‍പില് ആനയിക്കാനുള്ള യോഗവും അല്‍ഫോന്‍സ് കണ്ണന്താനത്തിന് തന്നെ ലഭിച്ചിരിക്കുന്നു. ‘കേരളീയനാണെന്ന് പറയപ്പെടുന്ന’ എന്ന വിശേഷണം മുഖ്യമന്ത്രി കണ്ണന്താനത്തിന് നല്‍കിയത് കൊണ്ടൊന്നും അദ്ദേഹത്തെ ഉപയോഗിച്ച് കേരളത്തെ മര്‍ദിച്ച് കൊണ്ടിരിക്കുന്ന പ്രവണതയില്‍നിന്ന് ബി.ജെ.പി സര്‍ക്കാര് പിന്മാറുമെന്ന് തോന്നുന്നില്ല.\nകീഴാറ്റൂരിലെ വയല് നഷ്ടപ്പെടുന്നതിലുള്ള വേവലാതി കൊണ്ടല്ല ഗഡ്കരി വിദഗ്ധ സംഘത്തെ അയച്ച് വിശദപഠനം നടത്താമെന്ന് പറഞ്ഞത്. കര്‍ഷകരില്‍നിന്ന് അവരുടെ ഭൂമി തട്ടിപ്പറിച്ച് കോര്‍പറേറ്റുകള്‍ക്ക് പതിച്ച് നല്‍കിയ ചരിത്രമാണ് ബി.ജെ.പി സര്‍ക്കാരിന്റേത്. നിതിന് ഗഡ്കരിയുടെ സംസ്ഥാനമായ മഹാരാഷ്ട്രയിലാണ് കഴിഞ്ഞ മാസം കര്‍ഷകര് അഖിലേന്ത്യാ കിസാന്‍സഭയുടെ നേതൃത്വത്തില് രാജ്യം കണ്ട ഏററവും വലിയ കര്‍ഷക പ്രക്ഷോഭം നടത്തിയത്. നാസിക്കില്‍നിന്ന് പുറപ്പെട്ട ഈ ഐതിഹാസിക മാര്‍ച്ച് മുംബൈയില് എത്തും മുന്‍പ് മുഖ്യമന്ത്രി ദേവേന്ദ്ര ഫട്‌നാവിസ് സമര നേതാക്കളുമായി അനുരഞ്ജനത്തിലാവുകയായിരുന്നു. ഗഡ്കരി കീഴാറ്റൂരിന് വേണ്ടി ഒഴുക്കുന്നത് മുതലക്കണ്ണീരാണെന്ന് ആര്‍ക്കും ബോധ്യമാകും. ഓരോരോ കാരണം ഉണ്ടാക്കി സംസ്ഥാന സര്‍ക്കാരില് ഇടപെടാന് അവസരം പാര്‍ത്തിരിക്കുന്ന ബി.ജെ.പി സര്‍ക്കാരിന്റെ കുതന്ത്രങ്ങളെ മറുതന്ത്രങ്ങള് കൊണ്ട് ചെറുത്ത് തോല്‍പ്പിക്കുകയാണ് വേണ്ടത്. ഫെഡറിലസത്തെ അതിന്റെ സത്തയോടെ കാണുന്നവര്‍ക്ക് മാത്രമേ അതിന്റെ വിലയറിയൂ. അല്ലാത്തവരോട് ഫെഡറലിസത്തിന്റെ തകര്‍ച്ചയെക്കുറിച്ചു വിലപിച്ചിട്ടെന്ത് ഫലം!


Venicile Vyapari Gallery: മമ്മൂട്ടിയുടെ 'വെനീസിലെ വ്യാപാരി' ഒരുങ്ങുന്നു | Cinemajalakam\nVenicile Vyapari Gallery: മമ്മൂട്ടിയുടെ 'വെനീസിലെ വ്യാപാരി' ഒരുങ്ങുന്നു\nallaboutcinema on 4:33:00 AM\nമമ്മൂട്ടിയെ നായകനാക്കി ഷാഫി സംവിധാനം ചെയ്യുന്ന 'വെനീസിലെ വ്യാപാരി' പ്രദര്‍ശനത്തിനൊരുങ്ങുന്നു. ആലപ്പുഴയും പരിസരവും പശ്ചാത്തലമാക്കി എന്‍പതുകളുടെ കഥ പറയുന്ന ചിത്രം നര്‍മത്തില് ചാലിച്ചാണ് ഷാഫി ഒരുക്കിയിരിക്കുന്നത്. ജയിംസ് ആല്‍ബര്‍ട്ടിന്റേതാണ് തിരക്കഥ.\nപൊലീസുകാരനും പീന്നീട് കയര് വ്യാപാരിയുമാകുന്ന പവിത്രന് എന്ന യുവാവായാണ് മമ്മൂട്ടി എത്തുന്നത്. അയാളുടെ ജീവിതത്തിലെ അസാധാരണ ഉയര്‍ച്ചയും താഴ്ചയും സ്വപ്നങ്ങളും പ്രതീക്ഷകളുമൊക്കെയാണ് ചിത്രത്തിന് വിഷയമാവുന്നത്.\nഇയാളുടെ ജീവിതത്തില് അമ്മു എന്ന കയര് തൊഴിലാളിയായ പെണ്‍കുട്ടിയും ലക്ഷ്മി എന്ന ബാങ്ക് മാനേജരും ചെലുത്തുന്ന സ്വാധീനവും കഥയില് നിര്‍മായകമാണ്. കാവ്യാ മാധവനാണ് അമ്മുവാകുന്നത്. പൂനം ബജ് വയാണ് ലക്ഷ്മി. എണ്‍പതുകളുടെ തുടക്കത്തിലുള്ള വസ്ത്രാലങ്കാരമാണ് ചിത്രത്തില് ഉപയോഗിച്ചിരിക്കുന്നതെന്നത് പ്രത്യേകതയാണ്.\nവിജയരാഘവന്, ജഗതി ശ്രീകുമാര്, സുരേഷ് കൃഷ്ണ, സുരാജ് വെഞ്ഞാറമൂട്, സലീം കുമാര്, ശ്രീരാമന്, ജനാര്‍ദനന്, ഗിന്നസ് പക്രു, കലാഭവന് ഷാജോണ്, അജിത്, അബു സലീം, ഭാഗ്യാഞ്ജലി തുടങ്ങിയവരാണ് മറ്റ് പ്രധാന താരങ്ങള്. കൈതപ്രം രചിച്ച ഗാനങ്ങള്‍ക്ക് ഈണം പകര്‍ന്നിരിക്കുന്നത് ബിജിബാലാണ്.\nഎഡിറ്റിംഗ്: മനോജ്, കലാസംവിധാനം: ജോസഫ് നെല്ലിക്കല്, മേക്കപ്പ്: പട്ടണം റഷീദ്, വസ്ത്രാലങ്കാരം: എസ്.ബി സതീശന്, പ്രൊഡക്ഷന് കണ്‍ട്രോളര്: ഡിക്സന് പോഡുത്താസ്.\nമുരളി ഫിലിംസിനു വേണ്ടി മാധവന് നായരാണ് ചിത്രം നിര്‍മിക്കുന്നത്. വിതരണം: മുരളി ഫിലിംസ്. നവംബര് 11ന് റിലീസ് ചെയ്യുമെന്നാണ് പ്രതീക്ഷിക്കപ്പെടുന്നത്. തീയറ്റര് സമരം നീണ്ടാല് റിലീസും വൈകാനിടയുണ്ട്.\nvenicile vyapari gallery\nvenicile vyapari, venicile vyapari gallery, poonam bajwa in venicile vyapari, kavya madhavan stills, kavya in venicile vyapari, poonam bajwa, mammootty, suraj venjaramood, shafi, murali films, venicile vyapari stills, posters


കുട്ടനെല്ലൂർ : കുത്തേറ്റ ഡോക്ടര് മരിച്ചു – Times of Thrissur\nകുട്ടനെല്ലൂരില് ദന്താശുപത്രിയില് വെച്ച് കുത്തേറ്റ് ചികിത്സയിലായിരുന്ന വനിത ഡോക്ടര് മരിച്ചു. മൂവാറ്റുപുഴ സ്വദേശി വലിയകുളങ്ങര വീട്ടില് ഡോ.സോന (30) യാണ് മരിച്ചത്. കഴിഞ്ഞ ചൊവാഴ്ച്ചയാണ് സംഭവം. സാമ്പത്തിക ഇടപാടിനെ തുടര്‍ന്ന് ബിസിനസ്സ് പാര്‍ട്ണറാണ് ഡോക്ടറെ കുത്തിയത്.\nകഴിഞ്ഞ ചൊവ്വാഴ്ചയാണ് സോനക്ക് കുത്തേറ്റത്. സുഹൃത്തും ബിസിനസ് പാർട്ട്ണറുമായ പാവറട്ടി സ്വദേശി മഹേഷ് ആണ് സോനയെ കുത്തിയത്. കുട്ടനെല്ലൂരിൽ ദ ഡെൻറസ്റ്റ് ക്ളിനിക്ക് നടത്തുകയാണ് ഡോ.സോനയും മഹേഷും. മഹേഷ് ഒളിവിലാണ്. ഡോ.സോനയും സുഹൃത്ത് മഹേഷും ചേര്‍ന്നാണ് നടത്തുന്നത്. മഹേഷുമായി ഉണ്ടായ സാമ്പത്തിക ഇടപാടുകളെ തുടര്‍ന്ന് സോന പൊലീസിന് പരാതി നൽകിയിരുന്നു. ഇതറിഞ്ഞെത്തിയ മഹേഷ് കുത്തി പരിക്കേൽപ്പിക്കുകയായിരുന്നുവെന്ന് പറയുന്നു. വിവാഹ ബന്ധം വേർപിരിഞ്ഞ് കഴിയുന്ന ഡോക്ടര് രണ്ട് വര്‍ഷമായി മഹേഷിനൊപ്പം ഫ്ളാറ്റിൽ ഒരുമിച്ചായിരുന്നു കഴിഞ്ഞിരുന്നതും.വയറ്റിലേറ്റ ആഴമേറിയ കുത്താണ് മരണത്തിന് കാരണമായത്. ശസ്ത്രക്രിയക്ക് വിധേയയാക്കിയെങ്കിലും രക്ഷപ്പെടുത്താനായില്ല.\nComments Off on സംസ്ഥാനത്ത് ഇന്ന് 7482 പേര്‍ക്ക് കോവിഡ് സ്ഥിരീകരിച്ചു\nComments Off on സംസ്ഥാനത്ത് ഇന്ന് 8253 പേര്‍ക്ക് കോവിഡ് സ്ഥിരീകരിച്ചു\nComments Off on പ്രതിരോധശക്തി വർധിപ്പിക്കാൻ മുളപ്പിച്ച കശുവണ്ടി\nജില്ലയിൽ 867 പേർക്ക് കോവിഡ്; 550 പേർ രോഗമുക്തർ\nComments Off on ജില്ലയിൽ 867 പേർക്ക് കോവിഡ്; 550 പേർ രോഗമുക്തർ\nComments Off on കാലിക്കറ്റ് യൂണിവെഴ്സിറ്റി പരീക്ഷ എഴുതിയ വിദ്യാര്‍ഥിക്ക് കോവിഡ്\nComments Off on തൃശ്ശൂരിൽ വീണ്ടും കൊലപാതകം\nഅഞ്ചു രൂപ മാസ്കുമായി കൊടുങ്ങല്ലൂർ ടീം\nComments Off on അഞ്ചു രൂപ മാസ്കുമായി കൊടുങ്ങല്ലൂർ ടീം\nഅരുൺ കെ. വിജയൻ ഇനി തൃശൂർ ജില്ലാ ഡവലപ്മെന്റ് കമ്മിഷണർ


സംസ്ഥാനത്ത് ഇന്ന് 7020 പേര്‍ക്ക് കോവിഡ്; 8,474 പേര്‍ക്ക് രോഗമുക്തി kerala state covid rate 7020\nHome News Kerala സംസ്ഥാനത്ത് ഇന്ന് 7020 പേര്‍ക്ക് കോവിഡ്; 8,474 പേര്‍ക്ക് രോഗമുക്തി\nസംസ്ഥാനത്ത് ഇന്ന് 7020 പേര്‍ക്ക് കോവിഡ്; 8,474 പേര്‍ക്ക് രോഗമുക്തി\nതിരുവനന്തപുരം: സംസ്ഥാനത്ത് ഇന്ന് 7020 പേര്‍ക്ക് കൂടി കോവിഡ് സ്ഥിരീകരിച്ചു. 6037 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. ഇതില് 734 പേരുടെ രോഗഉറവിടം വ്യക്തമല്ല. 26 മരണം കൂടി കോവിഡ് മൂലമാണെന്ന് സ്ഥിരീകരിച്ചു. 8,474 പേര്‍ക്ക് രോഗം ഭേദമായിട്ടുണ്ട്.\nതൃശൂര് 983, എറണാകുളം 802, തിരുവനന്തപുരം 789, ആലപ്പുഴ 788, കോഴിക്കോട് 692, മലപ്പുറം 589, കൊല്ലം 482, കണ്ണൂര് 419, കോട്ടയം 389, പാലക്കാട് 369, പത്തനംതിട്ട 270, കാസര്‍കോഡ് 187, ഇടുക്കി 168, വയനാട് 93 എന്നിങ്ങനെയാണ് വിവിധ ജില്ലകളിലെ രോഗികളുടെ എണ്ണം.\n54,339 സാമ്പിളുകളാണ് കഴിഞ്ഞ 24 മണിക്കൂറിനിടെ പരിശോധിച്ചത്. 12.91 ശതമാനമാണ് ടെസ്റ്റ് പോസിറ്റിവിറ്റി നിരക്ക്. മാസ്‌ക് ധരിക്കുന്നത് പ്രോത്സാഹിപ്പിക്കാനായി പ്രചാരണം ശക്തമാക്കും. ചിലര് ഇപ്പോഴും മാസ്‌ക് ധരിക്കുന്നതില് വിമുഖത കാണിക്കുന്നുണ്ടെന്നും മുഖ്യമന്ത്രി പറഞ്ഞു.\nതിരുവനന്തപുരം വഞ്ചിയൂര് സ്വദേശിനി പദ്മാവതി അമ്മ (89), ശ്രീവരാഹം സ്വദേശി രാധാകൃഷ്ണന് പിള്ള (64), പഴവങ്ങാടി സ്വദേശിനി ഗീത (60), കരിക്കകം സ്വദേശിനി മിറീന എലിസബത്ത് (54), കഴക്കൂട്ടം സ്വദേശി ജയചന്ദ്രന് (67), കാഞ്ഞിരമ്പാറ സ്വദേശി ബാബു (63), പേരുമല സ്വദേശി രതീഷ് (40), വെങ്ങാനൂര് സ്വദേശി യശോദ (73), വര്‍ക്കല സ്വദേശി റഷീദ് (82), ആലപ്പുഴ പൂച്ചാക്കല് സ്വദേശിനി ശോഭന (60), കരുനാഗപ്പള്ളി സ്വദേശി ബേബി (72), ഹരിപ്പാട് സ്വദേശി രഘുകുമാര് (60), ഇടുക്കി പീരുമേട് സ്വദേശി സഞ്ജീവ് (45), എറണാകുളം അഞ്ചുമല സ്വദേശിനി സുലേഖ അബൂബക്കര് (58), തൃശൂര് പുന്നയൂര് സ്വദേശി കുഞ്ഞ് അബൂബക്കര് (75), പാറാവ് സ്വദേശി പ്രസീദ് (42), മലപ്പുറം പൂക്കോട്ടൂര് സ്വദേശി ഹംസ (53), ബിപി അങ്ങാടി സ്വദേശി യാഹു (68), വാളാഞ്ചേരി സ്വദേശിനി സുബൈദ (58), കണ്ണമംഗലം സ്വദേശിനി നഫീസ (66), പൊന്‍മല സ്വദേശി അഹമ്മദ് കുട്ടി (69), കണ്ണൂര് തളിപ്പറമ്പ് സ്വദേശി ഇബ്രാഹിം (75), ചിറ്റാരിപറമ്പ് സ്വദേശി കാസിം (64), അഴീക്കോട് സ്വദേശി കുമാരന് (67), ഏച്ചൂര് സ്വദേശി മുഹമ്മദ് അലി (72), വയനാട് കല്‍പ്പറ്റ സ്വദേശിനി ശാരദ (38), എന്നിവരാണ് കോവിഡ് മൂലം മരണമടഞ്ഞത്. ഇതോടെ ആകെ കോവിഡ് മരണം 1429 ആയി\nശബരിമല ദര്‍ശനത്തിനായി മറ്റ് സംസ്ഥാനങ്ങളില് നിന്നും ഇവിടെയെത്തി കോവിഡ് ബാധിച്ചാല് ചികില്‍സക്കുള്ള സംവിധാനമൊരുക്കും. ശബരിമലയിലെത്തുന്ന ഭക്തര്‍ക്ക് കോവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധമാക്കിയിട്ടുണ്ട്. കോവിഡ് ചികില്‍സക്കായി സ്വകാര്യ ആശുപത്രികളില് കൂടുതല് കിടക്കകള് ക്രമീകരിക്കുമെന്നും മുഖ്യമന്ത്രി പറഞ്ഞു.\nകോവിഡാനന്തര ചികില്‍സക്ക് ആരോഗ്യവകുപ്പ് പ്രത്യേക ക്ലിനിക്കുകള് ആരംഭിക്കും. ടെലിമെഡിസിന് സംവിധാനം വിപുലപ്പെടുത്തും. എല്.ഡി.എഫ് സര്‍ക്കാര് വാഗ്ദാനം ചെയ്തത് പോലെ പ്രതിമാസമുള്ള സാമൂഹിക സുരക്ഷാ പെന്‍ഷന് വിതരണം ആരംഭിച്ചിട്ടുണ്ടെന്നും അദ്ദേഹം പറഞ്ഞു\nPrevious articleമാക്രോണിനെതിരായ വിമര്‍ശനങ്ങളെ അപലപിച്ച് ഇന്ത്യ; നന്ദി അറിയിച്ച് ഫ്രാന്‍സ്\nNext articleജിദ്ദയില് ഫ്രഞ്ച് കോണ്‍സുലേറ്റിന് നേരെ അക്രമം; സുരക്ഷാ ഉദ്യോഗസ്ഥന് പരിക്ക്


April 2021 - Taste Plus\nCreator N\t Apr 30, 2021 0\nനല്ല കിടിലൻ ഗോതമ്പു ദോശ ഉണ്ടാക്കിയാലോ. ഗോതമ്പു ദോശയുടെ ഈ വെറൈറ്റി നിങ്ങൾക്കും ട്രൈ ചെയ്യാം കേട്ടോ. നമ്മൾ മലയാളികൾ പൊതുവെ പുതിയ ഭക്ഷണ രീതികളോട് ഇണങ്ങിച്ചേരുന്നവരാണ്. പുതുമയുടെയും പഴമയുടെയും രുചി ബേധങ്ങൾ സ്വീകരിക്കാൻ ഒരു മടിയും ഇല്ല നമ്മൾ…\nCreator N\t Apr 28, 2021 0\nവെറും ഒരു പാക്ക് ബ്രെഡ് ഉണ്ടെങ്കിൽ നല്ല കിടിലൻ കട്ട് ലെറ്റ് ഉണ്ടാക്കാം. ഇനി നമുക് നോമ്പ് തുറ വിഭവങ്ങൾ വളരെ എളുപ്പത്തിൽ വീട്ടിൽ തന്നെ ഉണ്ടാകാം,ഏവർക്കും സുഗമമായ രീതിയിൽ ഈ കട്ലറ്റ് ഉണ്ടാകാം. നാടുകളും ദേശങ്ങളും കടന്നു നമ്മുടെ സഞ്ചാരം…\nഇനി ഒരു വെറൈറ്റി അഡ ഉണ്ടാക്കിയാലോ. അഡ നമ്മൾ മലയാളികൾക്ക് വളരെ പ്രിയപ്പെട്ട ഒന്നാണല്ലോ, എന്നാൽ ഈ അടയിൽ ഒരു വെറൈറ്റി നമുക്ക് പരീക്ഷിക്കാം, ഒരു ചിക്കെൻ അഡ ഉണ്ടാക്കാം, ഇന്നത്തെ സ്പെഷ്യൽ ചിക്കെൻ അട ഉണ്ടാക്കാം. നാടുകളും ദേശങ്ങളും കടന്നു…\nഅസാധ്യ രുചിയിൽ ഒരു റവ പായസം ഉണ്ടാക്കാൻ പഠിക്കാം. നല്ല വെറൈറ്റി ആയ കിടിലൻ ഒരു പായസം, ഇനി ആർക്കും ഈസി ആയി പായസം ഉണ്ടാക്കാം,വളരെ കുറഞ്ഞ ചേരുവകളോടെ എളുപ്പത്തിൽ ഉണ്ടാക്കാവുന്ന ഈ പായസം നിങ്ങളും ട്രൈ ചെയ്തു നോക്കുന്നോ നാടുകളും ദേശങ്ങളും കടന്നു…\nഇനി നമുക്കൊരു കിടിലൻ മീൻ കറി ഉണ്ടാക്കിയാലോ, എന്നും ഒരേ പോലുള്ള മീൻ കറി കഴിച്ചു മടുത്തവരാണെങ്കിൽ ഇതൊന്നു ട്രൈ ചെയ്തു നോക്കിക്കോളൂ.മീൻ കറി കൂട്ടിയാൽ പിന്നെ നിങ്ങൾ എന്നും ഈ കറി കഴിക്കാൻ ആഗ്രഹിക്കും നാടുകളും ദേശങ്ങളും കടന്നു നമ്മുടെ സഞ്ചാരം…\nഇനി കിടിലൻ ഒരു സ്നാക്ക് ഉണ്ടാക്കാം. ഈ നോമ്പ് കാലത്തു കിടിലൻ രുചികൾ നമുക്കും പരീക്ഷിക്കാം. അതും വളരെ ഈസി ആയി നമുക്ക് ഉണ്ടാക്കാട്ടിയെടുകാം.ഇതിനായി അതികം വസ്തുക്കളൊന്നും ആവസ്യമല്ല വളരെ ഈസി ആയി ഉണ്ടാക്കാവുന്ന ഒന്നാണ്. നാടുകളും ദേശങ്ങളും…\nനല്ല കിടിലൻ ജാം ഉണ്ടാക്കിയാലോ, മാങ്ങ കാലം വരവായി, നമ്മൾ മലയാളികൾക്ക് ഒട്ടും ലഭ്യത കുറവിലില്ലാത്ത ഒരു ഫലം ആണ് മാങ്ങ,ഒട്ടു മിക്ക വീടുകളിലും കാണും ഒരു മാവെങ്കിലും, ഇന്ന് നമുക്ക് ഒരു കിടിലൻ മാങ്ങ ജാം ഉണ്ടാക്കി നോക്കാം നാടുകളും ദേശങ്ങളും…


മുഖ്യമന്ത്രിയെ ഭരിക്കാന് അനുവദിക്കണം | Allow CM to govern: Karunakaran - Malayalam Oneindia\nമുഖ്യമന്ത്രിയെ ഭരിക്കാന് അനുവദിക്കണം\nതിരുവനന്തപുരം: മുഖ്യമന്ത്രിയെ ഭരിക്കാന് അനുവദിക്കണമെന്ന് മുതിര്‍ന്ന കോണ്‍ഗ്രസ് നേതാവ് കെ. കരുണാകരന് പറഞ്ഞു.\nസപ്തംബര് 24 ചൊവാഴ്ച പത്മജ വേണുഗോപാലിന്റെ നേതൃത്വത്തിലുള്ള കേരള ഇലക്ട്രിസിറ്റി എംപ്ലോയീസ് കോണ്‍ഫെഡറേഷന്റെ സംസ്ഥാന സമ്മേളനം ഉദ്ഘാടനം ചെയ്യുകയായിരുന്നു കരുണാകരന്.\nജീവനക്കാര് തന്നിഷ്ടം പോലെ പ്രവര്‍ത്തിക്കുന്നുവെന്ന് മുഖ്യമന്ത്രി പറഞ്ഞ സാഹചര്യത്തിലാണ് അദ്ദേഹത്തെ ഭരിക്കാന് അനുവദിക്കണമെന്ന് താന് പറയുന്നത്. ഏത് പ്രതിസന്ധിക്കിടയിലും ജീവനക്കാര് സംസ്ഥാനത്തിന്റെ താത്പര്യമാണ് പരിഗണിക്കേണ്ടത്. താത്കാലിക ബുദ്ധിമുട്ടുണ്ടായാല് ജീവനക്കാര് ജനങ്ങളെ മറക്കരുതെന്ന് കരുണാകരന് ഓര്‍മപ്പെടുത്തി.\nശതാഭിഷേകം പിന്നിട്ട കരുണാകരന് ചടങ്ങില് സ്വീകരണം നല്‍കി. വൈദ്യുത മന്ത്രി കടവൂര് ശിവദാസന് സ്വീകരണ യോഗം ഉദ്ഘാടനം ചെയ്തു. ഏത് പ്രശ്നത്തിലും ജീവനക്കാര് വൈദ്യുതി ബോര്‍ഡിനൊപ്പം നില്‍ക്കണമെന്ന് കടവൂര് ആവശ്യപ്പെട്ടു.\nവൈദ്യുതി മന്ത്രിയെ ആവശ്യത്തിനും അനാവശ്യത്തിനും കുറ്റം പറയുന്ന പ്രവണത കൂടിവരികയാണെന്നും അത് ശരിയല്ലെന്നും യോഗത്തില് സംസാരിച്ച പത്മജ വേണുഗോപാല് പറഞ്ഞു.


ഉയരുമോ കാക്കൂരിൽ കാളവയലിന്റെ ആരവം : Deepika.com Special News\nജെല്ലിക്കെട്ടിനായി ഒരു ജനത ഒന്നിച്ച് സമരം ചെയ്ത് അവരുടെ അവകാശങ്ങൾ നേടിയെടുത്തത് നമ്മൾ കണ്ടതാണ്. തമിഴ്നാട്ടിൽ ജെല്ലിക്കെട്ടിന് അനുമതി നൽകുന്ന ഓർഡിനൻസ് വന്നതോടെ കൂത്താട്ടുകുളം കാക്കൂർ ഗ്രാമവും കാളവണ്ടിയോട്ടത്തിനും മരമടി മത്സരത്തിനും കാതോർക്കുകയാണ്. ഒരു നാടിൻറെ സംസ്കാരത്തിൻറെ പ്രതീകമായ കാക്കൂർ കാളവയൽ ഇനിയും നടക്കും എന്ന പ്രതീക്ഷയിലാണ് കൂത്താട്ടുകുളത്തെയും സമീപ ഗ്രാമങ്ങളിലെയും കാളവയലിനെ ഇഷ്‌ടപ്പെടുന്ന ജനങ്ങൾ. വന്യജീവി പ്രദർശന നിരോധന നിയമ പ്രകാരം കാക്കൂർ കാളവയലും കാളവണ്ടിയോട്ട മത്സരവും 2014–ൽ സുപ്രീം കോടതി തടയുകയായിരുന്നു. ഈ നിയമത്തിൻറെ ബലത്തിലാണ് തമിഴ്നാട്ടിൽ ജെല്ലിക്കെട്ടും നിരോധിച്ചത്.\nദക്ഷിണേന്ത്യയിലെ തന്നെ പുരാതനമായ കാർഷിക മാമാങ്കമാണ് കാക്കൂർ കാളവയൽ.\nഒരു ജനതയുടെ സംസ്കാരത്തിൻറെ പ്രതീകം തന്നെയായിരുന്നു ചെളിക്കണ്ടത്തിലെ കാളക്കൂറ്റന്മാരുടെ വീറും മരമടി മത്സരവും. കൊയ്ത്തു കഴിഞ്ഞ പാടത്ത് വെള്ളംനിറച്ച് ചെളിയുടെയും, ചേറിൻറെയും ചേരുവ ഉണ്ടാക്കും. ഇങ്ങനെയുണ്ടാക്കുന്ന കളത്തിലാണ് മരമടിമത്സരം നടക്കുന്നത്. വെള്ളം നിറഞ്ഞ ചേറ്റിലൂടെ ശരവേഗത്തിൽ പായുന്ന കാളക്കൂറ്റന്മാരും, അവയെ നിയന്ത്രിക്കുന്നവരുടെ ആവേശവും കാണേണ്ട കാഴ്ച തന്നെയാണ്. നുകം കെട്ടിയ കാളകളും അവയെ നിയന്ത്രിക്കുന്നവരും ചേർന്നതാണ് മത്സരത്തിൽ പങ്കെടുക്കുന്ന ഒരു ടീം. മനുഷ്യരുടെ ഭാഷ കാളകൾക്കും കാളകളുടെ ഭാഷ മനുഷ്യർക്കും മനസിലാകുന്ന സുന്ദര നിമിഷമാണ് മരമടി മത്സരം.\nകുംഭമാസത്തിലെ വേനൽച്ചൂടും കാളക്കുറ്റൻമാരുടെ വേഗപോരും ചൂരുമറിഞ്ഞ കർഷകരുടെ കാളവയൽ ആഘോഷത്തിന് 126 വർഷത്തെ ചരിത്രമുണ്ട്.കാളവയലിൻറെ ചരിത്രം വ്യക്‌തമാക്കുന്ന ശിലാലിഖിതം കാക്കൂരിൽ ഇന്നും അവശേഷിക്കുന്നുണ്ട്. തിരുമാറാടി പഞ്ചായത്തിലെ കാക്കൂർ കാളവയൽ നഗരിയിൽ ഇന്നും സംരക്ഷിച്ചു പോരുന്ന തിരുവിതാംകൂർ രാജാവിൻറെ അനുമതി കൊത്തിയ ശിലാലിഖിതമാണിത്. തിരുമാറാടി എടപ്ര ഭഗവതി ക്ഷേത്രം, കാക്കൂർ ആന്പശേരിക്കാവ് എന്നീ ക്ഷേത്രങ്ങളിലെ ഉത്സവദിവസങ്ങളോടനുബന്ധിച്ച് കുംഭമാസത്തിലെ അശ്വതി, ഭരണി കാർത്തിക, രോഹിണി നാളുകളിലാണ് കാളവയൽ ആഘോഷങ്ങൾ പരന്പരാഗതമായി നടന്നുവരുന്നത്. ഏതാണ്ട് ഒന്നര നൂറ്റാണ്ടു മുന്പ് മണ്ണിനോടും പ്രകൃതിയോടും മല്ലടിച്ച് ജന്മിയ്ക്ക് നൂറുമേനി വിളയിച്ചു നൽകിയ കർഷകൻറെ ആഘോഷത്തിന് ആവേശം പകർന്ന് കാളകളെ ഓടിക്കുന്ന പതിവുണ്ടായി. കാക്കൂരിലെ കർഷകത്തൊഴിലാളികളുടെ ഇടയിലുള്ള കാള തുളളിക്കലും ഇതിനോട് ചേർന്നു നിൽക്കുന്നു. ഇതാണ് പിന്നീട് പരിണമിച്ച് കാക്കൂർ കാളവയലായി മാറിയത്.\n50 വർഷം മുന്പ് വരെ കൂത്താട്ടുകുളം, കാക്കൂർ, തിരുമാറാടി മേഖലയിൽ കുംഭമാസത്തിൽ എവിടെ നോക്കിയാലും കാളക്കൂട്ടങ്ങളും കച്ചവടക്കാരും കൃഷിക്കാരുമായിരുന്നെന്ന് പഴമക്കാർ സാക്ഷ്യപ്പെടുത്തുന്നു. കാളകളെ മാറ്റിയെടുക്കാനും, പുതിയ ഉരുക്കളെ വാങ്ങാനുമായി കേരളത്തിലെ പല ജില്ലകളിൽ നിന്നുള്ള കർഷകർ ഒത്തുകൂടിയിരുന്നത് കാക്കൂരിലെ കൊയ്ത്ത് കഴിഞ്ഞ വിശാലമായ വയലിലായിരുന്നു. കാലക്രമേണ വയലുകളിൽ കാളകളുടെ സ്‌ഥാനത്ത് യന്ത്രങ്ങൾ വന്നതോടെ കാളവണ്ടിയും കാളകളും അലങ്കാരമായി മാറി. പഴമയെ കൈവിടാതെ ചുരുക്കം കർഷകർ മാത്രമാണ് ഇപ്പോൾ കാളകളെ വളർത്തുന്നത്.\nകാക്കൂരിൽ മരമടി മത്സരം നടക്കുന്നതിനു ആഴ്ചകൾക്ക് മുന്പ് പാലക്കാട്ടെ വാണിയങ്കുളത്തും പൊള്ളാച്ചിയിലും പോയി കാളകളെ വാങ്ങി വയലിൽ ഓടിച്ച് പാരന്പര്യം കാക്കുന്ന കർഷകരാണ് നിലവിലുള്ളത്. നല്ല മത്സര കാളകൾക്ക് ജോഡിക്ക് ഒരു ലക്ഷം മുതൽ മുകളിലേക്കാണ് വില. ഒരു ദിവസത്തെ സംരക്ഷണച്ചെലവ് 500 രൂപയ്ക്കു മുകളിലാണ്.\nട്രാക്കിലൂടെയുള്ള കാളവണ്ടിയോട്ടം, ചെളിയിലൂടെയുള്ള മരമടി മത്സരം എന്നിവയ്ക്കായി തിരുവനന്തപുരം മുതൽ പാലക്കാട് വരെയുള്ള കർഷകർ എത്താറുണ്ട്.


Posted by ജ്വാല at 00:15\nഉദയപ്രഭന്9June 2012 at 00:45\nരണ്ടുമാസം പെട്ടന്ന് പോകും.ഇനി പത്തു നാളുകള് കൂടി മാത്രം. പരാതിയും പരിഭവവും പറഞ്ഞുതീര്‍ക്കാന് സമയമില്ല. ചില അക്ഷരത്തെറ്റുകള് കണ്ടത് ഒഴിച്ചാല് മറ്റു കുഴപ്പം ഒന്നുമില്ല. നല്ല കഥ . ആശംസകള്\nഫസല് ബിനാലി..9June 2012 at 01:15\nജ്വാല 19 July 2012 at 21:07\nശരിക്കും പറഞ്ഞാ അത് ടൈപ്പ് ചെയ്തപ്പോഴുള്ള അക്ഷര തെറ്റൊന്നുമല്ല. മലയാളത്തില് ഒരു സ്പെല് ചെക്ക് ടൂള് ഉണ്ടായിരുനെങ്കില്\nRaihana9June 2012 at 02:06\nകൊള്ളാം ...ആശംസകള് ....!\nജ്വാല 19 July 2012 at 21:10\nവന്നതിലും വായിച്ചതിലും സന്തോഷം\nഞാന് പുണ്യവാളന്9June 2012 at 07:42\nഹ ഹ ഹ ജ്വാലാ ആദ്യ ഭാഗം പുണ്യാളനോരുപാട് ഇഷ്ടമായി ...\nഇത്രയൊക്കെ പീഡനം സഹിക്കാന് ആവതോണ്ടാവും ആരും ഗള്‍ഫില് പോയാ പുരുഷ കേസരികള് ഒന്നും നാട്ടിലേയ്ക്കു വരാന് ഭയക്കുന്നെ .....\nഎന്തൊകെ പ്രോബ്ലസ് ആണ് ചന്ദ്രികയുടെയും രഘുവിന്റെയും ജീവിതത്തില് ....\nഎഴുത്ത് നന്നായി വരുന്നു. വീണ്ടും തുടരുക ഈ യാത്ര. ഭാവുകങ്ങള്\nഫിയൊനിക്സ്9June 2012 at 08:36\nനല്ല കഥ. ജീവിതത്തിന്റെ ഒരു ഒരു നേര്‍ക്കാഴ്ച. അവസാന ഭാഗം വായിച്ചപ്പോള് അവധിക്ക് പോകാന് ധൃതിയായി.\najith9June 2012 at 10:52\nമോറല് ഓഫ് ദ് സ്റ്റോറി ഈസ്: പരാതികള് ഒഴിവാക്കൂ, ജീവിതം സുഖകരമാക്കൂ...\nവിഷ്ണുലോകം ( http://vishnulokam.com/ ) 10 June 2012 at 03:56\nകഥ കലക്കി... ആട്ടെ, അവര്‍ക്കെത്ര മക്കളാ? എണ്ണാന് വയ്യാ!\naboothi:അബൂതി 11 June 2012 at 08:33\nഅജിത് സാറിന്റെ കമന്റിന്റെ കീഴെ എന്റെ ഒരൊപ്പ്..\nനന്നായി എഴുതീട്ടോ.. ഒന്ന് കൂടി മുറുക്കാം... ജീവിതവുമായി തൊട്ടു നില്‍ക്കുന്നു.\nപ്രവീണ് ശേഖര് 12 June 2012 at 02:10\nആദ്യ പകുതി വരെ വളരെ ഇഷ്ടമായി. ഒരു ഗള്‍ഫുകാരന്റെ വീട്ടിലെ പരിഭവക്കടല് നന്നായി ചിത്രീകരിച്ചു. പിന്നെ ബാക്കി ഭാഗം കഥ പെട്ടെന്ന് തീര്‍ക്കാനുള്ള ഒരു വ്യഗ്രതയില് പെട്ടെന്ന് എഴുതി തീര്‍ത്ത പോലെ തോന്നി..എങ്കിലും വളരെ രസകരമായി തന്നെ എഴുതിയിരിക്കുന്നു. തമാശ രൂപേണ പറഞ്ഞെങ്കിലും പച്ചയായ ഒരു ജീവിതം തുറന്നു കാട്ടാന് പറ്റിയിരിക്കുന്നു. ആശംസകള്..\nപ്രഭന് ക്യഷ്ണന് 17 June 2012 at 06:38\nനല്ല രസമുള്ള വെക്കേഷന്..!\nശ്രീജിത്ത് മൂത്തേടത്ത് 25 June 2012 at 06:07\nസംഭാഷണ ശൈലിയിലുള്ള അവതരണം വേറിട്ടതായി..\nsumesh vasu 19 July 2012 at 16:42\nപരിഭവം പറച്ചിൽ ഇഷ്ടപ്പെട്ട്\nപ്രവീണ് ശേഖര് ( ഭദ്രന് ) 20 July 2012 at 04:38\nപ്രവീണ് ശേഖര് ( ഭദ്രന് ) 20 July 2012 at 04:39\nRainy Dreamz ( Shejeer) 20 July 2012 at 07:51\nനല്ല രസകരമായി എഴുതി.... ആശംസകൾ...\nanupama 31 July 2012 at 17:48\nവളരെ ലളിതമായി പരാതികെട്ടുകള് കാറ്റത്തു പറത്തി,ഒരവധി ദിവസം ആഘോഷിച്ച ഒരു പ്രവാസിയുടെ ജീവിതം രസകരമായി പറഞ്ഞു !\nദയവായി അക്ഷര തെറ്റുകള് തിരുത്തുക.\nAnonymous3September 2012 at 06:15\nജ്വാല7September 2012 at 21:38


എച്ചുമുക്കുട്ടി - വിക്കിപീഡിയ\nഒരു ബ്ലോഗറും കഥാകാരിയുമാണ് എച്ചുമുക്കുട്ടി. സി കല എന്നായിരുന്നു ആദ്യത്തെ പേര്. ചില തുറന്നു പറച്ചിലുകളിലൂടെ കേരളത്തിലെ സാഹിത്യ സാംസ്കാരിക പെണ്ണെഴുത്ത് രംഗത്ത് അവർ ഏറെ ചർച്ച ചെയ്യപ്പെട്ടു. എച്ചുമുക്കുട്ടിയുടെ ജീവിതത്തിന്റെ നല്ല നാളുകളിൽ തന്റെ ആദ്യ പങ്കാളിയുടെ സുഹൃത്തുക്കളായ കവി എ. അയ്യപ്പൻ,ഡി. വിനയചന്ദ്രൻ തുടങ്ങിയവരിൽ നിന്ന് അനുഭവിച്ച പീഢന വിവരങ്ങൾ അവർ ഫെയ്സ്ബുക് പേജിലൂടെയും ബ്ലോഗിലൂടെയും തുറന്നെഴുതുകയുണ്ടായി.\nതിരുവനന്തപുരത്ത് ജനിച്ച എച്ചുമുവിന്റെ അമ്മ തമിഴ് ബ്രാഹ്മണയും അച്ഛൻ വിശ്വകർമ്മ വിഭാഗത്തിലും ഉൾപ്പെടുന്ന രണ്ട് ജാതിയിൽ പെട്ടവരായിരുന്നു. തന്റെ ആദ്യ പങ്കാളിയെ എച്ചുമു അവരുടെ അനുഭവങ്ങളിലും കുറിപ്പുകളിലും ജോസഫ് എന്ന പേരിലാണ് വിശേഷിപ്പിക്കുന്നത്. ജോസഫ് എന്നയാൾ ജീവിച്ചിരിപ്പള്ള വ്യക്തിയും കേരളത്തിലെ സാഹിത്യ രംഗത്ത് അറിയപ്പെടുന്ന ആളുമാണ് എന്നാണ് എച്ചുമുകുട്ടി പറയുന്നത്. ഇവർക്ക് ഒരു മകൾ ഉണ്ട്.\nഇതെന്റെ രക്തമാണിതെന്റെ മാംസമാണിതെടുത്തുകൊള്ളുക.\nഎച്ചുമുവിന്റെ ബ്ലോഗ് ഇവിടെ\nഎച്ചുമുകുട്ടിയുമായി പത്രപ്രവർത്തകൻ ഗോപീകൃഷ്ണൻ നടത്തിയ അഭിമുഖം ഭാഗം ഒന്ന് 24 ന്യൂസിൽ & ഭാഗം 2\n↑ ഉഷാകുമാരി, ജി. "തിളച്ചു തൂവുന്ന മുലപ്പാൽ". malayalamvaarika.com. The New Indian Express. ശേഖരിച്ചത് 25 സെപ്റ്റംബർ 2020. CS1 maint: discouraged parameter (link)\n↑ ., മൈത്രേയി (22 May 2010). "എച്ചുമുവോട് ഉലകം". കേരളകൗമുദി ആഴ്ചപതിപ്പ്: 22. CS1 maint: numeric names: authors list (link)\n↑ Binoy, Resmi (4 ജൂലൈ 2019). "Of angst and hope". Thehindu.com (ഭാഷ: ഇംഗ്ലീഷ്). The Hindu. മൂലതാളിൽ നിന്നും 16 സെപ്റ്റംബർ 2020-ന് ആർക്കൈവ് ചെയ്തത്. ശേഖരിച്ചത് 16 സെപ്റ്റംബർ 2020. CS1 maint: discouraged parameter (link)\n↑ ആർ നായർ, രജി. "നാളികേരം ചിരകിവെച്ച പാത്രം എടുത്ത് എന്റെ തലയ്ക്കടിച്ചത് അന്നാണ്'; എച്ച്മുക്കുട്ടി എന്ന ഞാൻ". മാതൃഭൂമി ഓൺലൈൻ. മാതൃഭൂമി. മൂലതാളിൽ നിന്നും 16 സെപ്റ്റംബർ 2020-ന് ആർക്കൈവ് ചെയ്തത്. ശേഖരിച്ചത് 16 സെപ്റ്റംബർ 2020. CS1 maint: discouraged parameter (link)\n↑ ഇന്ദുലേഖ. "എച്ചുമുകുട്ടി". indulekha.com. ശേഖരിച്ചത് 16 സെപ്റ്റംബർ 2020. CS1 maint: discouraged parameter (link)\n↑ ഡിസിബി ന്യൂസ്, ഡിസിബുക്സ്. "രക്തവും മാംസവും എച്ച്മുക്കുട്ടിയും". dcbooks.com. ഡിസിബുക്സ്. മൂലതാളിൽ നിന്നും 16 സെപ്റ്റംബർ 2020-ന് ആർക്കൈവ് ചെയ്തത്. ശേഖരിച്ചത് 16 സെപ്റ്റംബർ 2020. CS1 maint: discouraged parameter (link)\n"https://ml.wikipedia.org/w/index.php?title=എച്ചുമുക്കുട്ടി&oldid=3446627" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 25 സെപ്റ്റംബർ 2020, സമയം: 17:06\nഈ താൾ അവസാനം തിരുത്തപ്പെട്ടത്: 17:06, 25 സെപ്റ്റംബർ 2020.


UUKMA News കോലിക്ക് സെഞ്ചുറി: ഇന്ത്യക്ക് ആറു വിക്കറ്റ് ജയം - UUKMA News കോലിക്ക് സെഞ്ചുറി: ഇന്ത്യക്ക് ആറു വിക്കറ്റ് ജയം - UUKMA News\nഡര്‍ബന്: ദക്ഷിണാഫ്രിക്കയ്‌ക്കെതിരായ ടെസ്റ്റ് പരമ്പര കൈവിട്ട ഇന്ത്യക്ക് ഏകദിന പരമ്പരയില് വിജയത്തുടക്കം. ഇരു ക്യാപ്റ്റന്‍മാരും സെഞ്ചുറി നേടി പോരടിച്ച മത്സരത്തില് വിജയം കോലിക്കും ഇന്ത്യക്കും ഒപ്പം നിന്നു. ആറു വിക്കറ്റിനായിരുന്നു ഇന്ത്യയുടെ ജയം. ആദ്യം ബാറ്റ് ചെയ്ത ദക്ഷിണാഫ്രിക്ക ക്യാപ്റ്റന് ഡുപ്ലെസിസിന്റെ ഒറ്റയാള് പോരാട്ടത്തിന്റെ മികവില് 270 റണ്‍സ് നേടിയെങ്കിലും 27 പന്ത് ബാക്കി നില്‍ക്കെ ഇന്ത്യ ലക്ഷ്യം മറികടന്നു.\nക്യാപ്റ്റന് വിരാട് കോലിയുടെ സെഞ്ചുറിയുടെയും അജിങ്ക്യാ രഹാനെയുടെ അര്‍ദ്ധ സെഞ്ചുറിയുടെയും ബലത്തിലാണ് ഇന്ത്യ മത്സരം സ്വന്തമാക്കിയത്. 119 പന്തില് നിന്ന് 10 ഫോറുകളുടെ അകമ്പടിയില് കോലി 112 റണ്ണെടുത്തു. മികച്ച പിന്തുണ നല്‍കി രഹാനെ 86 പന്തില് നിന്ന് അഞ്ചു ഫോറുകളുടേയും രണ്ടു സിക്‌സറുകളുടേയും പിന്‍ബലത്തില് 79 റണ്ണുനേടി. ഫെഹ്ലുക്വോയോയുടെ പന്തിലാണ് ഇരുവരും പുറത്തായത്.\n20 റണ്ണെടുത്ത രോഹിത് ശര്‍മ്മ, 35 റണ്‍സെടുത്ത ശിഖര് ധവാന് എന്നിവരാണ് പുറത്തായ മറ്റു രണ്ടു ബാറ്റ്‌സ്മാന്‍മാര്. ഹര്‍ദിക് പണ്ഡ്യ (3), എം.എസ്.ധോണി (4) എന്നിവര് പുറത്താകാതെ നിന്നു.\nനേരത്തെ ടോസ് നേടി ബാറ്റിങ് തിരഞ്ഞെടുത്ത ദക്ഷിണാഫ്രിക്കയ്ക്ക് ക്യാപ്റ്റന് ഡുപ്ലെസിസിന്റെ ഒറ്റയാള് പോരാട്ടത്തിന്റെ മികവില് മാത്രമാണ് ഭേദപ്പെട്ട സ്‌കോര് നേടാനായത്. ഒരു ഭാഗത്ത് വിക്കറ്റുകള് നഷ്ടപ്പെടുമ്പോഴും ക്ഷമയോടെ പിടിച്ചുനിന്ന് 112 പന്തില് നിന്ന് 120 റണ്‍സടിച്ച് കൂട്ടി ക്യാപ്റ്റന്റെ കളി പുറത്തെടുത്ത ഡുപ്ലെസിസിസാണ് ദക്ഷിണാഫ്രിക്കയെ 269 റണ്‍സില് എത്തിച്ചത്. ഇന്ത്യക്കായി കുല്‍ദീപ് യാദവ് മൂന്നും ചഹല് രണ്ടും വിക്കറ്റ് നേടി.


ഈ വീട്ടമ്മ പറയുന്നു; ഹോബിയുണ്ടോ എങ്കില് ഫെയ്‌സ്ബുക്കിലൂടെ നിങ്ങള്‍ക്കും സംരംഭമാക്കാം | Heartfully Hand made\nഈ വീട്ടമ്മ പറയുന്നു; ഹോബിയുണ്ടോ എങ്കില് ഫെയ്‌സ്ബുക്കിലൂടെ നിങ്ങള്‍ക്കും സംരംഭമാക്കാം\nഹോബിയായി തുടങ്ങിയ ഹാന്‍ഡ് മെയ്ഡ് ബാഗ് നിര്‍മാണം സംരംഭമായ കഥ പറഞ്ഞ് അഞ്ജന രോഹിത് ഫിലിപ്പ്. 'ഹാര്‍ട്ട്ഫുളി ഹാന്‍ഡ്‌മെയ്ഡ്' എന്ന ഓണ്‍ലൈന് സ്‌റ്റോറിലൂടെ ലോകം മുഴുവനുമുള്ള ഉപഭോക്താക്കളിലേക്കെത്തുന്നത് കൊച്ചിയില് പിറക്കുന്ന 'മെയ്ക്ക് ഇന് ഇന്ത്യ' ഉല്‍പ്പന്നങ്ങള്.\n|12 April 2021 10:00 AM GMT\nഫാഷന് ഡിസൈനിംഗ് പഠനത്തിനു ശേഷം വിദേശത്തും നാട്ടിലുമായി കുറെ കാലം ജോലി ചെയ്‌തെങ്കിലും വീട്ടമ്മയുടെ ഉത്തരവാദിത്തങ്ങൾ കൂടിയപ്പോൾ പ്രൊഫഷണല് ജീവിതത്തിന് മെല്ലെ ബ്രേക്ക് ഇടേണ്ടി വന്നു അഞ്ജനയ്ക്ക്. കുറച്ചുകാലം ഫാഷന് ഡിസൈനിംഗ് അധ്യാപികയായിരുന്നെങ്കിലും മെല്ലെ പ്രൊഫഷനില് നിന്നും പൂർണമായും ഇടവേള എടുക്കേണ്ടി വന്നു. എന്നാല് കോട്ടന് വസ്ത്രങ്ങളോടും നിറങ്ങളോടും പാറ്റേണുകളോടുമുള്ള ഇഷ്ടം ഉള്ളില് തന്നെ മായാതെ നിന്നു. ഒരു ദിവസം ചെറിയ ഒരു കോട്ടന് ഫാബ്രിക് കൊണ്ട് അമ്മ തുന്നിയ ഒരു വാളറ്റ് അപ്പോളാണ് അഞ്ജന ശ്രദ്ധിക്കുന്നത്. അതിനോടു തോന്നിയ കൗതുകം കൊണ്ട് വീട്ടിലുണ്ടായിരുന്ന ചില കോട്ടന് തുണികള് കൊണ്ട് വ്യത്യസ്ത ഡിസൈനില് ചെറു വാളറ്റുകളും മൊബൈല് പൗച്ചുകളും നിര്‍മിച്ചു നോക്കി. വീട്ടുകാര്‍ക്കും സുഹൃത്തുക്കള്‍ക്കുമിടയില് സംഗതി ഹിറ്റ് ആയതോടെ അഞ്ജനയ്ക്ക് ആത്മവിശ്വാസവും വര്‍ധിച്ചു. പിന്നീട് കസ്റ്റമൈസ്ഡ് ആയി നിര്‍മിച്ചു തുടങ്ങിയ ബാഗുകളും സൂപ്പര്‍ഹിറ്റ്. അങ്ങനെയാണ് ഹോബി മെല്ലെ വരുമാനമാർഗമായി മാറുന്നത്.\nഒരു കൊല്ലം മുമ്പ് വരെ സുഹൃത്തുക്കളും പരിചയക്കാരുമായിരുന്നു അഞ്ജനയുടെ ഉപഭോക്താക്കള്. പിന്നീട് ഫെയ്‌സ്ബുക്ക് പേജ് തുടങ്ങാന് തീരുമാനിച്ചതാണ് വിജയത്തിലേക്ക് വഴി തെളിക്കുന്നത്. വലിയ ലാഭമെടുക്കാതെ ഹോബിയോടുള്ള ഇഷ്ടം കൊണ്ട് തുന്നിക്കൊടുത്തിരുന്ന ബാഗുകള് വിപണിയിലെത്തിക്കാന് വലിയൊരു ഇന്‍വെസ്റ്റ്‌മെന്റ് പ്രായോഗികമായിരുന്നില്ല. അത്തരത്തിലാണ് ഫെയ്‌സ്ബുക്ക് പേജ് സജീവമാക്കിയത്. ഇപ്പോൾ അതാണ് അഞ്ജനയുടെ ഓൺലൈൻ സ്റ്റോറും.\nപ്ലാസ്റ്റിക്കും റക്‌സിനും കൃത്രിമ ലെതറും പോലുള്ളവ കൊണ്ട് നിര്‍മിക്കുന്ന ബ്രാന്‍ഡുകള് ഉപേക്ഷിച്ച് കോട്ടന് ബാഗുകളിലേക്കും വാളറ്റുകളിലേക്കും ചെരുപ്പുകളിലേക്കുമൊക്കെ നിരവധി പേര് മടങ്ങുന്നത് അടുത്ത കാലത്തുണ്ടായ വലിയൊരു ട്രെന്‍ഡ് മാറ്റമാണ്. ഈ സാഹചര്യത്തില് തന്റെ ഹോബിയെ ബിസിനസാക്കാന് കഴിഞ്ഞതാണ് അഞ്ജനയ്ക്ക് സഹായകമായതും.\nപ്രാഫഷണല് മികവും ഗുണനിലവാരവുമാണ് 'ഹാര്‍ട്ട് ഫുളി ഹാന്‍ഡ് മെയ്ഡ്' എന്ന ബ്രാന്‍ഡിനെ ശ്രദ്ധേയമാക്കുന്നത്. നേരത്തെ തന്നെ ഓര്‍ഡറുകള് എടുത്ത് അയച്ചു കൊടുക്കുന്നത് പരിചിതമായത് ഫെയ്‌സ്ബുക്ക് പേജ് ആരംഭിച്ചതിനുശേഷം മാര്‍ക്കറ്റിംഗ് എളുപ്പമാക്കി. ഓർഡർ അനുസരിച്ച് മാത്രമാണ് ആദ്യം വര്‍ക്കുകള് ചെയ്തിരുന്നതെങ്കില് ഇപ്പോള് പുതിയ ഉല്‍പ്പന്നങ്ങള് കാത്ത് ഫെയ്‌സ്ബുക്ക് പേജില് സന്ദര്‍ശകര് എത്തിത്തുടങ്ങിയെന്ന് അഞ്ജന പറയുന്നു. ഒഴിവു നേരങ്ങളില് മാത്രം ഓര്‍ഡറുകള് എടുത്തിരുന്ന അഞ്ജന മെല്ലെ ഒരു സംരംഭകയുടെ കുപ്പായമണിയാന് നിര്‍ബന്ധിതയായി. ഇപ്പോള് ഹൈര്‍ട്ട്ഫുളി ഹാന്‍ഡ് മെയ്ഡ് വിപുലമാക്കാനുള്ള പദ്ധതികള് പുരോഗമിക്കുകയാണ്.\nഉപഭോക്താക്കള്‍ക്ക് അവരുടെ ഫാബ്രിക്കിന്റെ നിറം. കോമ്പിനേഷന്, വലുപ്പം എന്നിവയെല്ലാം വാട്‌സാപ്പിലൂടെ പറഞ്ഞ് കൊടുത്ത് ഉല്‍പ്പന്നം ഡിസൈന് ചെയ്യാം. ലോകത്തെവിടെ ഇരുന്നും ഓര്‍ഡര് നല്‍കാം എന്നത് നിരവധി പേരെ ഉപഭോക്താക്കളാക്കാന് സഹായകമായി. ഇതെല്ലാം ഫെയ്‌സ്ബുക്ക് പേജിലൂടെ ഒരു മാര്‍ക്കറ്റിംഗ് സ്‌പേസ് കണ്ടെത്താന് സാധിച്ചതിലൂടെയാണ് സാധിച്ചത്. ഹോബികള് പണമാക്കി മാറ്റാന് ഇതൊരു മികച്ച ഉപാധിയാണെന്നും അഞ്ജന പറയുന്നു.\nപേരുപോലെ തന്നെ ഹൃദയത്തോടു ചെര്‍ത്ത് വച്ചാണ് ഓരോ ഉല്‍പ്പന്നങ്ങളും നിര്‍മിക്കുന്നതെന്ന് അഞ്ജന പറയുന്നു. തുണികള് ഉപയോഗിച്ച് ഉല്‍പ്പന്നങ്ങള് നിര്‍മിച്ചതിനുശേഷമുള്ള ചെറിയ തുണിക്കഷണങ്ങളും മറ്റും ഉപയോഗിച്ച് നിര്‍മിക്കുന്ന അലങ്കാര വസ്തുക്കള്‍ക്കും ഉപഭോക്താക്കളെത്തി തുടങ്ങിയിട്ടുണ്ട്. പ്രകൃതിയിലേക്ക് മാലിന്യങ്ങള് തള്ളുന്നത് തടയുന്ന സസ്റ്റെനബ്ള് ഗുഡ്‌സ് കൂടിയാണ് ഇത്തരത്തില് അഞ്ജന പ്രോല്‍സാഹിപ്പിക്കുന്നത്. ഹോബിയായി തന്നെ തുടര്‍ന്നിട്ടും പ്രതിമാസം മികച്ച വരുമാനം നേടാന് ഈ സംരംഭം സഹായിക്കുന്നു. ഇനിയത് വിപുലമാക്കാനുള്ള പദ്ധതികളിലാണ് ഈ വീട്ടമ്മ.\nഹോബി ബിസിനസാക്കുന്നവര് ശ്രദ്ധിക്കാന്\nഉല്‍പ്പന്നങ്ങളില് നിങ്ങളുടേതായ ഒരു കയ്യൊപ്പുണ്ടായിരിക്കണം\nകസ്റ്റമൈസ്ഡ് ഗുഡ്‌സിനാണ് എപ്പോഴും ആവശ്യക്കാര് ഉണ്ടാകുക.\nഎളുപ്പത്തില് വാങ്ങാനും ഡെലിവറി നടത്താനുമുള്ള സൗകര്യങ്ങള് സജ്ജമാക്കുക.\nഓണ്‍ലൈന് പ്രമോഷന് എങ്ങനെ എന്നു പഠിക്കുക.\nഎപ്പോഴും ഉപഭോക്താക്കളുമായി മികച്ച ബന്ധം സൂക്ഷിക്കുക.\nFB business tips Heartfully Handmade


ഭരണഘടനാമാറ്റം ആര്‍എസ്എസ് അജന്‍ഡ | Editorial | Deshabhimani | Friday Dec 29, 2017\nഭരണഘടനാമാറ്റം ആര്‍എസ്എസ് അജന്‍ഡ\nമതനിരപേക്ഷ ജനാധിപത്യ റിപ്പബ്ളിക് വിഭാവനംചെയ്യുന്ന ഭരണഘടന പൊളിച്ചെഴുതുമെന്ന് അവസാനം ബിജെപി പരസ്യമായി പ്രഖ്യാപിച്ചിരിക്കുന്നു. കര്‍ണാടകത്തില്‍നിന്നുള്ള ലോക്സഭാംഗവും നൈപുണ്യവികസന സഹമന്ത്രിയുമായ അനന്തകുമര് ഹെഗ്ഡെയാണ് ഭരണഘടന മാറ്റിയെഴുതുമെന്ന് മറയില്ലാതെ പറഞ്ഞിട്ടുള്ളത്. മതനിരപേക്ഷത എന്ന വാക്ക് ഭരണഘടനയില്‍നിന്നു മാറ്റുമെന്ന് മാത്രമല്ല മതനിരപേക്ഷതയില് വിശ്വസിക്കുന്നവര് പിതൃത്വമില്ലാത്തവരാണെന്നും നാസികളുടെ വംശശുദ്ധിവാദം ഉയര്‍ത്തിക്കൊണ്ട് ഹെഗ്ഡെ പറയുകയും ചെയ്തു. വര്‍ണാശ്രമധര്‍മത്തെക്കുറിച്ച് പറയുന്ന മനുസ്മൃതിയായിരിക്കണം ഭരണഘടനയെന്നും അനന്തകുമാര് ഹെഗ്ഡെ പറയുകയുണ്ടായി. ഭരണഘടനാശില്‍പ്പിയായ അംബേദ്കര് കത്തിച്ചുകളഞ്ഞമനുസ്മൃതിയുടെ അടിസ്ഥാനത്തിലുള്ള ഭരണമാണ് സംഘപരിവാറിന്റെ എന്നത്തെയും സ്വപ്നം. വിദ്വേഷ പ്രസ്താവനകള് ഏറെ നടത്തിയിട്ടുള്ള, അരഡസനോളം ക്രിമിനല് കേസില് പ്രതിയായ വായാടിയായ ഒരു മന്ത്രിയുടെ വിലകുറഞ്ഞ പ്രസ്താവനയായി മാത്രം ഇതിനെ തള്ളിക്കളയാനാകില്ലെന്നു സാരം.\nഹെഗ്ഡെയുടെ പ്രസ്താവന സര്‍ക്കാരിന്റെ നയമല്ലെന്ന് രാജ്യസഭയില് മന്ത്രി വിജയ് ഗോയല് പറഞ്ഞതുകൊണ്ടുമാത്രം ഇത് മോഡി സര്‍ക്കാരിന്റെ നയമല്ലെന്നും വിശ്വസിക്കാനാകില്ല. ഇതിന് പ്രധാന കാരണം ആര്‍എസ്എസ് എന്ന സംഘടന ഇന്ത്യന് ഭരണഘടനയോടും ഫെഡറല് സംവിധാനത്തോടും തുടക്കംമുതല് പുലര്‍ത്തിവരുന്ന അസഹിഷ്ണുതയും വെറുപ്പുമാണ.് ഇന്ത്യ ഒരു മതനിരപേക്ഷ ജനാധിപത്യരാഷ്ട്രമായി നിലകൊള്ളുന്നതിനെ തുടക്കംമുതല്‍തന്നെ ആര്‍എസ്എസും സംഘപരിവാറും എതിര്‍ത്തിരുന്നു. 1947 ജൂലൈ 31ന് ആര്‍എസ്എസ് മുഖമാസികയായ 'ഓര്‍ഗനൈസര്' പ്രസിദ്ധീകരിച്ച ഹിന്ദുസ്ഥാന് എന്ന തലക്കെട്ടുള്ള എഡിറ്റോറിയലില് രാജ്യത്തിന്റെ പേര് ഹിന്ദുസ്ഥാന് എന്നാക്കണമെന്ന് ആവശ്യപ്പെടുന്നുണ്ട്. സ്വാതന്ത്യ്രത്തലേന്ന് പുറത്തിറങ്ങിയ ഓര്‍ഗനൈസറിലാകട്ടെ ത്രിവര്‍ണപതാക ഉപേക്ഷിച്ച് കാവിക്കൊടി ദേശീയപതാകയാക്കണമെന്ന് ആവശ്യപ്പെട്ടു. 'മൂന്ന് നിറങ്ങളുള്ള പതാക തീര്‍ച്ചയായും മാനസികപ്രശ്നങ്ങളുണ്ടാക്കുകയും രാജ്യത്തിന് ക്ഷതമേല്‍പ്പിക്കുകയുംചെയ്യുമെന്ന്' ഓര്‍ഗനൈസര് അഭിപ്രായപ്പെട്ടു. അതുകൊണ്ടുതന്നെ ത്രിവര്‍ണപതാക ഉയര്‍ത്താന് സംഘപരിവാര് ഒരിക്കലും തയ്യാറായിരുന്നില്ല.\nആര്‍എസ്എസിന്റെ രണ്ടാമത്തെ സര്‍സംഘചാലക്കായ ഗോള്‍വാള്‍ക്കറാകട്ടെ ഭരണഘടനയെ എന്തുകൊണ്ട് മാറ്റിയെഴുതണമെന്ന് നിരവധി ലേഖനങ്ങളിലും പ്രസംഗങ്ങളിലുമായി വിശദീകരിച്ചിട്ടുമുണ്ട്. 1947 നവംബറില് കോണ്‍സ്റ്റിറ്റ്യുവന്റ് അസംബ്ളി പ്രഖ്യാപിച്ചപ്പോള് അതിനെ അപലപിക്കാനാണ് ഗോള്‍വാള്‍ക്കര് തയ്യാറായത്. ഡല്‍ഹിയില് നടത്തിയ ഒരു പ്രസംഗത്തില് ജനാധിപത്യത്തെ പരിഹസിച്ചുകൊണ്ട് അദ്ദേഹം പറഞ്ഞു, പട്ടിക്കും പൂച്ചയ്ക്കും അവകാശങ്ങള് അനുവദിച്ചുനല്‍കുന്നതില് കൂടുതലായൊന്നുമല്ല ഇതെന്ന്. വിചാരധാരയില് ഗോള്‍വാള്‍ക്കര് ഇന്ത്യന് ഭരണഘടനയെക്കുറിച്ച് രേഖപ്പെടുത്തുന്നത് ഇങ്ങനെയാണ്: 'വ്യത്യസ്ത പാശ്ചാത്യരാജ്യങ്ങളുടെ ഭരണഘടനകളില്‍നിന്നുമുള്ള വ്യത്യസ്ത ഖണ്ഡികകള് തുന്നിച്ചേര്‍ത്തുണ്ടാക്കിയ കുഴപ്പംപിടിച്ചതും ഭിന്നജാതീയവുമായ ഭരണഘടനയാണ് നമ്മുടേത്. നമുക്ക് സ്വന്തമെന്ന് വിളിക്കാവുന്ന യാതൊന്നും അതിലില്ല.'' ഭരണഘടനയുടെ ഫെഡറല് സ്വഭാവത്തെയും ഗോള്‍വാള്‍ക്കര് രൂക്ഷമായി വിമര്‍ശിച്ചു. 1949ല് കാണ്‍പുരില് നടത്തിയ പ്രസംഗത്തില് അദ്ദേഹം പറഞ്ഞു:'ഭരണഘടന ഉണ്ടാക്കുമ്പോള് 'നമ്മെയും' ഹൈന്ദീവയതയെയും വിസ്മരിച്ചു. ഏകോപിപ്പിക്കുന്ന ആ ഘടകത്തിന്റെ അഭാവത്തില് നിലവിലുള്ള ഭരണഘടന വിഘടനമുണ്ടാക്കും. ഒരു രാജ്യം ഒരു രാഷ്ട്രം ഒരു സ്റ്റേറ്റ് ഉള്ള ഏകമായ രീതിയിലുള്ള ഭരണകൂടത്തെ നാം സ്വീകരിക്കണം. മുഴുവന് രാജ്യത്തിനുംവേണ്ടി ഒരൊറ്റ നിയമനിര്‍മാണസഭയും ഒരൊറ്റ മന്ത്രിസഭയും ഉണ്ടാകണം' എന്നാണ്. യൂണിറ്ററി സമ്പ്രദായമാണ് വേണ്ടതെന്നര്‍ഥം. 1973ല് ബംഗളൂരുവില് നടന്ന ഒരു സമ്മേളനത്തില് സംസാരിക്കവെ ഗോള്‍വാര്‍ക്കര് ഇത്രയുംകൂടി പറഞ്ഞു: ' അനുയോജ്യമായ തരത്തില് ഭരണഘടനാഭേദഗതിയിലൂടെ ഏകരൂപത്തിലുള്ള ഒരു ഭരണഘടന പ്രഖ്യാപിക്കണം.' ഇതേ ആവശ്യമാണ് ഇപ്പോള് അനന്തകുമാര് ഹെഗ്ഡെയും ആവശ്യപ്പെട്ടിട്ടുള്ളത്.\nരാജ്യം ഭരണഘടന അംഗീകരിച്ചതുമുതല് സംഘപരിവാര് അതിനെതിരായിരുന്നു. അതിനിയും അങ്ങനെതന്നെയായിരിക്കും അതുകൊണ്ടുതന്നെ ഹെഗ്ഡെ ലോക്സഭയില് നടത്തിയ ഖേദ പ്രകടനത്തോടെ ഈ ആവശ്യത്തില്‍നിന്ന് സംഘപരിവാര് പിന്നോട്ടുപോകുമെന്ന് കരുതുന്നത് മൌഢ്യമായിരിക്കും. വാജ്പേയി അധികാരത്തില്‍വന്ന ഘട്ടത്തില്‍ത്തന്നെ ഭരണഘടന പൊളിച്ചെഴുതുക എന്ന ലക്ഷ്യത്തോടെ മുന് ചീഫ് ജസ്റ്റിസ് എം എന് വെങ്കിടചെല്ലയ്യയുടെ നേതൃത്വത്തില് ഒരു പതിനൊന്നംഗ കമീഷനെ നിയമിച്ചിരുന്നു. എന്നാല്, ഭരണഘടനയുടെ അടിസ്ഥാനഘടനയില് മാറ്റം വരുത്തേണ്ടെന്നാണ് ഈ കമീഷന് അഭിപ്രായപ്പെട്ടത്. എസ് ആര് ബൊമ്മെ കേസിലും കേശവാനന്ദഭാരതി കേസിലും സുപ്രീംകോടതി പറഞ്ഞതും മതനിരപേക്ഷതപോലുള്ള അടിസ്ഥാനസ്വഭാവത്തില് മാറ്റംവരുത്തുന്ന രീതിയിലുള്ള ഭരണഘടനാഭേദഗതി പാടില്ലെന്നാണ്. എന്നാല്, സംഘപരിവാറിനും വിദ്വേഷപ്രചാരകര്‍ക്കും ഇതൊന്നും ബാധകമല്ല. അവര് ജനാധിപത്യത്തിലും മതനിരപേക്ഷതയിലും പാര്‍ലമെന്ററി സമ്പ്രദായത്തിലും ഊന്നുന്ന ഭരണഘടന മാറ്റിയെഴുതാനുള്ള ശ്രമങ്ങള് തുടര്‍ന്നുകൊണ്ടേയിരിക്കും. ഇതിന് തടയിടാന് വലിയ ബഹുജനമുന്നേറ്റം തന്നെ ആവശ്യമായിവരും


കാവ്യ മാധവനൊപ്പമുള്ളത് ദിലീപ് തന്നെയോ? മൊട്ടത്തല കണ്ടമ്പരന്ന് ആരാധകര്! ചിത്രം വൈറല്! - Malayalam Filmibeat\n| Published: Thursday, January 2, 2020, 15:10 [IST]\nകുട്ടികളുടേയും കുടുംബ പ്രേക്ഷകരുടേയും സ്വന്തം താരമായ ദിലീപ് വീണ്ടും ആരാധകരെ അമ്പരപ്പിച്ചിരിക്കുകയാണ്. പുതുവര്‍ഷത്തില് പുറത്തുവിട്ട ഫസ്റ്റ് ലുക്ക് പോസ്റ്റര് ഇതിനകം തന്നെ വൈറലായി മാറിയിരുന്നു. കേശു ഈ വീടിന്റെ നാഥനെന്ന ചിത്രത്തിന്റെ ലുക്കായിരുന്നു പുറത്തുവിട്ടത്. ഫുള്‍സ്ലീവ് ഷര്‍ട്ടും പാന്റും ധരിച്ച് കറുത്ത കട്ടിഫ്രെയിമുള്ള കണ്ണടയും കഷണ്ടിത്തലയുമൊക്കെയായെത്തിയ താരത്തെ കണ്ട് ആരാധകര് അമ്പരന്നിരുന്നു. ഞെട്ടിക്കുന്ന ലുക്കില് നേരത്തെയും താരമെത്തിയിരുന്നു. നാദിര്‍ഷ സംവിധാനം ചെയ്യുന്ന ചിത്രത്തിന് വേണ്ടിയാണ് ദിലീപ് മൊട്ടയടിച്ചത്. സജീവ് പാഴൂരിന്റെ തിരക്കഥയിലാണ് ചിത്രമൊരുങ്ങുന്നത്.\nസിനിമയുടെ ലൊക്കേഷനില് നിന്നും പുറത്തുവന്ന ഫോട്ടോയാണ് ഇപ്പോള് വൈറലായിക്കൊണ്ടിരിക്കുന്നത്. കാവ്യ മാധവനൊപ്പമുള്ള മൊട്ടത്തലയന് ദിലീപ് തന്നെയാണോ എന്നായിരുന്നു ആരാധകരുടെ ചോദ്യം. മിമിക്രി വേദികളില് തുടങ്ങിയ സൗഹൃദം ഇപ്പോഴും അതേ പോലെ നിലനിര്‍ത്തി മുന്നേറുന്നവരാണ് നാദിര്‍ഷയും ദിലീപും. ജനപ്രിയ നായകനായപ്പോഴും ആ സൗഹൃദത്തെ താരം മുറുകെപ്പിടിച്ചിരുന്നു. അഭിനയവും പാട്ടും മാത്രമല്ല സംവിധാനത്തിലും തനിക്ക് താല്‍പര്യമുണ്ടെന്ന് തെളിയിച്ചായിരുന്നു നാദിര്‍ഷ മുന്നേറിയത്. രണ്ട് സിനിമകളൊരുക്കിയപ്പോഴും ആരാധകര് ചോദിച്ചത് ദിലീപിനൊപ്പമുള്ള ചിത്രത്തെക്കുറിച്ചായിരുന്നു.\nഎന്നാണ് ദിലീപുമായി ഒരുമിക്കുന്നതെന്നായിരുന്നു എല്ലാവര്‍ക്കും അറിയേണ്ടിയിരുന്നത്. നിരന്തരമായ ആ ചോദ്യത്തിന് പിന്നാലെയായാണ് നാദിര്‍ഷ കേശു ഈ വീടിന്റെ നാഥനെക്കുറിച്ച് പ്രഖ്യാപിച്ചത്. ഉര്‍വശിയാണ് ചിത്രത്തില് ദിലീപിന്റെ നായികയായി എത്തുന്നത്. മുന്‍പ് ഉര്‍വശിക്കായി ക്ലാപ്പടിച്ചിരുന്നു താരം. വര്‍ഷങ്ങള്‍ക്കിപ്പുറം ആ താരത്തിന്റെ നായകനായി അഭിനയിക്കാനുള്ള അവസരം കൂടിയാണ് ദിലീപിന് ലഭിച്ചത്. ആരാധകരെ തൃപ്തിപ്പെടുത്തുന്ന തരത്തിലുള്ള വരവ് തന്നെയായിരിക്കും ഇവരുടേതെന്ന തരത്തിലുള്ള വിലയിരുത്തലുകളും പുറത്തുവന്നിരുന്നു. ചിത്രത്തിന് കടപ്പാട്: ദിലീപിന്‍രെ ഫാന്‍സ് പേജ്.\nKavya Madhavan's new pic with dileep trending in social media.\nStory first published: Thursday, January 2, 2020, 15:10 [IST]


ഡ്രൈവിങ്ങിനിടെ മൊബൈലില് തൊട്ടാല് 200 പൗണ്ട് പിഴ,6പോയിന്റും\nയുകെയിലെ റോഡുകളില് വാഹനം ഓടിക്കുമ്പോള് മൊബൈല് ഫോണില് തൊട്ടാല് കീശ കാലിയാകും. അടുത്ത വര്‍ഷം ആദ്യം പ്രാബല്യത്തില് വരുന്ന നിയമം അനുസരിച്ച് ഡ്രൈവിങ്ങിനിടെ ഫോണില് എന്ത് കാരണം ഉണ്ടെങ്കിലും തൊട്ട് പോലും നോക്കാന് പാടില്ല.\nഫോട്ടോ എടുക്കാന്, ഇന്റര്‍നെറ്റില് ബ്രൗസ് ചെയ്യാന്, പ്ലേ ലിസ്റ്റില് സ്‌ക്രോള് ചെയ്യാന് തുടങ്ങിയ മറ്റ് കാര്യങ്ങളും ഇതില് ഉള്‍പ്പെടും. എന്നാല് ഡിവൈസുകള് സാറ്റ്‌നാവായി ഉപയോഗിക്കാന് കഴിയും, ഹാന്‍ഡ് ഫ്രീ ആണെങ്കില് മാത്രം. ഡ്രൈവ് ത്രൂ റെസ്റ്റൊറന്റുകളില് മൊബൈല് പേയ്‌മെന്റുകള്‍ക്കും അനുവാദം തുടരും. ഹാന്‍ഡ്‌സ് ഫ്രീയായി ഉപയോഗിക്കുന്ന വീഡിയോ കോളുകള്‍ക്കും, സ്ട്രീമിംഗ് വീഡിയോകള്‍ക്കും നിലവില് വിലക്കുണ്ട്.\nനിയമം ലംഘിക്കുന്നവര്‍ക്ക് 200 പൗണ്ട് പിഴയും, ആറ് പോയിന്റുമാണ് ലഭിക്കുക.\nനിലവിലെ നിയമങ്ങള് പ്രകാരം ഫോണുകള് കോള് ചെയ്യാനോ, സന്ദേശം അയയ്ക്കാനോ ഉപയോഗിച്ചെങ്കില് മാത്രമാണ് പ്രോസിക്യൂട്ട് ചെയ്യുക.\nപുതിയ ഭേദഗതിയെ ആര്‍എസി സ്വാഗതം ചെയ്തു. ഡ്രൈവര്‍മാര് ഏതെല്ലാം വിധത്തില് ഫോണ് പ്രയോജനപ്പെടുത്തുവെന്ന് ഇത് കാണിക്കുന്നു. വാഹനം ഓടിക്കുമ്പോള് കൈയില് ഫോണ് എടുക്കുന്നത് അതീവ അപകടകരമാണ്. മദ്യപിച്ച് വാഹനം ഓടിക്കുന്നത് പോലെ അസ്വീകാര്യമായ കാര്യമായി ഇത് മാറ്റുകയാണ് വേണ്ടത്, ആര്‍എസിയിലെ നിക്കോളാസ് ലൈസ് വ്യക്തമാക്കി.\nവാഹനം ഡ്രൈവ് ചെയ്യുമ്പോള് കൈയില് മൊബൈല് ഉണ്ടെന്ന് കണ്ടെത്താന് സാധിക്കുന്ന പുതിയ ക്യാമറ ടെക്‌നോളജിയും കൊണ്ടുവരണമെന്നാണ് ആര്‍എസി സര്‍ക്കാരിനോട് ആവശ്യപ്പെടുന്നത്. കഴിഞ്ഞ നവംബറിലാണ് ഡ്രൈവ് ചെയ്യുമ്പോള് മൊബൈലില് തൊടുന്നതിന് വിലക്ക് ഏര്‍പ്പെടുത്താനുള്ള പദ്ധതി മുന്നോട്ട് വെച്ചത്. ഇതിന് ട്രാന്‍സ്‌പോര്‍ട്ട് ഡിപ്പാര്‍ട്ട്‌മെന്റ് അംഗീകാരം ലഭിച്ചതോടെ അടുത്ത വര്‍ഷം ആദ്യം ഇത് പ്രാബല്യത്തില് കൊണ്ട് വരാനാണ് ശ്രമം.\nയുകെയില് കോവിഡ് ബാധിച്ചവരില് ആന്റിബോഡികളുടെ അളവ് കുത്തനെ കുറയുന്നതായി കണ്ടെത്തി\nകോവിഡ് ലോക്ക്ഡൗണിനെതിരെ കലാപമുയര്‍ത്തി 50 ഭരണകക്ഷി എം‌പിമാര്; 'എക്സിറ്റ് മാപ്പ്' ആവശ്യപ്പെട്ട് പ്രധാനമന്ത്രിക്ക് കത്ത്\nയുകെയില് കൊറോണയില് ഇന്ത്യക്കാരടങ്ങുന്ന വംശീയ ന്യൂനപക്ഷങ്ങള് കൂടുതലായി മരണപ്പെട്ടത് വിവേചനം കൊണ്ട്!\nനോട്ടിംഗ്ഹാമിലും വാറിംഗ്ടണിലും ട്രിപ്പിള് ലോക്ക്ഡൗണ്; ഞായറാഴ്ചയും ഇരുപതിനായിരത്തിലേറെ പുതിയ കേസുകള്, 102 മരണങ്ങള്\n65കാരനായ ഹരീഷ് സാല്‍വെക്ക് നാളെ വിവാഹം; വധു ലണ്ടനിലെ കലാകാരി\nക്രോയ്ഡോണില് നവംബര് 1ന് അശോക് കുമാര് നടത്തുന്ന 10 കിലോമീറ്റര് റണ്ണിങ് ഇവന്റ്\nട്രാന്‍സ്പോര്‍ട്ട് ഫോര് ലണ്ടന് മാസ്‌ക് ധരിക്കാത്തതിന് പിഴശിക്ഷ കര്‍ശനമാക്കി\nയുകെയില് ഇന്നലെ പുതിയ 20,000 കോവിഡ് രോഗികളും 151 മരണങ്ങളും; മരണത്തില് 125% വര്‍ധന\nട്രിപ്പിള് ലോക് ഡൗണിലും നില്‍ക്കില്ല; യുകെയില് അടുത്തത് ടിയര്4വിലക്ക്, തുറന്നരിക്കുന്ന ഷോപ്പുകളും അടക്കേണ്ടിവരും\nനാട്ടിലേയ്ക്ക് വരാന് കാത്തിരിക്കുന്ന പ്രവാസികള്‍ക്കായി ക്വറന്റൈന് പാക്കേജ്!


അതു ന്യായം; ന്യായ് പദ്ധതികളെക്കുറിച്ച് മുഖ്യമന്ത്രി ഭൂപേഷ് ബാഗേൽ | Nyaya | Malayalam News | Manorama Online\nഅതു ന്യായം; ന്യായ് പദ്ധതികളെക്കുറിച്ച് മുഖ്യമന്ത്രി ഭൂപേഷ് ബാഗേൽ\nമനോരമ ലേഖകൻ January 15, 2021 12:55 AM IST\nകേരളത്തിൽ യുഡിഎഫ് ‘ന്യായ് ’ പദ്ധതി വാഗ്ദാനം ചെയ്യുമ്പോൾ ഛത്തീസ്ഗഡിൽ നടപ്പാക്കിയ ന്യായ് പദ്ധതികളെക്കുറിച്ച് മുഖ്യമന്ത്രി ഭൂപേഷ് ബാഗേൽ ‘മനോരമ’ യോട്....\nകർഷകരുടെ പോക്കറ്റിൽ പണമെത്തിക്കുക എന്ന ലക്ഷ്യത്തോടെയാണു ഞങ്ങൾ ന്യായ് പദ്ധതി ആവിഷ്കരിച്ചത്. കർഷകർക്കു വരുമാനമുറപ്പാകുമ്പോൾ മറ്റു മേഖലകൾക്കും ഗുണകരമാകും. നഗരങ്ങളിലും ഗ്രാമങ്ങളിലും കൂടുതൽ തൊഴിലവസരമുണ്ടാവും. ആ ബോധ്യത്തിലാണു ഞങ്ങളുടെ നടപടികൾ. അതുകൊണ്ടുതന്നെ ഡൽഹി അതിർത്തിയിലും വിവിധ സംസ്ഥാനങ്ങളിലും കർഷകർ കേന്ദ്ര നിയമങ്ങൾക്കെതിരെ സമരം ചെയ്യുമ്പോൾ, ഞങ്ങളുടെ സംസ്ഥാനത്തു സമരമില്ല.\n∙രാജീവ് ഗാന്ധി കിസാൻ ന്യായ് യോജന: ഏക്കറിന് 10,000 രൂപ എന്ന തോതിൽ ഓരോ വർഷവും കർഷകർക്കു നേരിട്ടു നൽകുന്നു. ഇതിനകം2ഗഡുക്കളായി 3,000 കോടി നൽകിക്കഴിഞ്ഞു. നെല്ലും ഗോതമ്പും ചോളവും കൃഷി ചെയ്യുന്ന 19 ലക്ഷം കർഷകർക്കാണു പദ്ധതിയുടെ ഗുണം. ഇതിൽ 90 ശതമാനവും നാമമാത്ര കർഷകരാണ്. ഇനി പയറുവർഗങ്ങളും എണ്ണക്കുരുക്കളും കൃഷി ചെയ്യുന്നവരെയും ഉൾപ്പെടുത്തും.\n∙ഗോദാൻ ന്യായ് യോജന: പശുവിനു കറവയില്ലാത്തപ്പോൾ കർഷകർ എന്തു ചെയ്യുമെന്ന ചോദ്യത്തിനു മറുപടിയാണിത്. ചാണകം കിലോയ്ക്ക്2രൂപ നിരക്കിൽ വാങ്ങുന്നതിനുള്ള പദ്ധതി ഞങ്ങൾ തുടങ്ങി. രാജ്യത്ത് ആദ്യമായാണിത്. 7,000 പഞ്ചായത്തുകളിൽ പശു പരിപാലനത്തിന് 4,700 ഡേ കെയർ കേന്ദ്രങ്ങൾ തുടങ്ങി. അതിനാൽ, പശുക്കൾ തെരുവിൽ അലയുന്ന സ്ഥിതിയില്ല. ദിവസവും വൈകുന്നേരം ഉടമകൾ അവയെ വീടുകളിലേക്കു കൊണ്ടുപോകും. വെർമി കംപോസ്റ്റ് ഉൽപാദനത്തിന് സ്വാശ്രയ സംഘങ്ങളെ പ്രോത്സാഹിപ്പിക്കുന്നു. കിലോയ്ക്ക് 10 രൂപ വീതം നൽകിയാണ് ഈ കംപോസ്റ്റ് സർക്കാർ ശേഖരിക്കുന്നത്. ഇത് ജൈവകൃഷി പദ്ധതികൾക്ക് ഉപയോഗിക്കുന്നു. ഇതൊക്കെയും തൊഴിലവസരവും വർധിപ്പിക്കുന്നു.


13 - അദ്ധ്യായം :6മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nദിനവൃത്താന്തം: ഒന്നാം പുസ്തകം - 1 Chronicles\nലേവിയുടെ പുത്രന്മാർ: ഗേർശോൻ, കെഹാത്ത്, മെരാരി.\nകെഹാത്തിന്റെ പുത്രന്മാർ: അമ്രാം, യിസ്ഹാർ, ഹെബ്രോൻ, ഉസ്സീയേൽ.\nഅമ്രാമിന്റെ മക്കൾ: അഹരോൻ, മോശെ, മിർയ്യാം, അഹരോന്റെ പുത്രന്മാർ: നാദാബ്, അബീഹൂ, ഏലെയാസാർ, ഈഥാമാർ.\nഎലെയാസാർ ഫീനെഹാസിനെ ജനിപ്പിച്ചു; ഫീനെഹാസ് അബീശൂവയെ ജനിപ്പിച്ചു;\nഅബിശൂവ ബുക്കിയെ ജനിപ്പിച്ചു; ബുക്കി ഉസ്സിയെ ജനിപ്പിച്ചു;\nഉസ്സി സെരഹ്യാവെ ജനിപ്പിച്ചു; സെരഹ്യാവു മെരായോത്തിനെ ജനിപ്പിച്ചു;\nമെരായോത്ത് അമർയ്യാവെ ജനിപ്പിച്ചു;\nഅമർയ്യാവു അഹിത്തൂബിനെ ജനിപ്പിച്ചു; അഹീത്തൂബ് സാദോക്കിനെ ജനിപ്പിച്ചു; സാദോൿ അഹീമാസിനെ ജനിപ്പിച്ചു;\nഅഹിമാസ് അസർയ്യാവെ ജനിപ്പിച്ചു; അസർയ്യാവു യോഹാനാനെ ജനിപ്പിച്ചു;\nയോഹാനാൻ അസർയ്യാവെ ജനിപ്പിച്ചു; ഇവനാകുന്നു ശലോമോൻ യെരൂശലേമിൽ പണിത ആലയത്തിൽ പൌരോഹിത്യം നടത്തിയതു.\nഅസർയ്യാവു അമർയ്യാവെ ജനിപ്പിച്ചു; അമർയ്യാവു അഹീത്തൂബിനെ ജനിപ്പിച്ചു;\nഅഹീത്തൂബ് സാദോക്കിനെ ജനിപ്പിച്ചു; സാദോൿ ശല്ലൂമിനെ ജനിപ്പിച്ചു;\nശല്ലൂം ഹിൽക്കീയാവെ ജനിപ്പിച്ചു; ഹിൽക്കീയാവു അസർയ്യാവെ ജനിപ്പിച്ചു;\nഅസർയ്യാവു സെരായാവെ ജനിപ്പിച്ചു; സെരായാവു യെഹോസാദാക്കിനെ ജനിപ്പിച്ചു.\nയഹോവാ നെബൂഖദ് നേസ്സർമുഖാന്തരം യെഹൂദയെയും യെരൂശലേമിനെയും പ്രവാസത്തിലേക്കു കൊണ്ടുപോയപ്പോൾ യെഹോസാദാക്കും പോകേണ്ടിവന്നു.\nലേവിയുടെ പുത്രന്മാർ: ഗേർശോം, കെഹാത്ത്, മെരാരി.\nഗേർശോമിന്റെ പുത്രന്മാരുടെ പേരുകൾ ആവിതു: ലിബ്നി, ശിമെയി.\nമെരാരിയുടെ പുത്രന്മാർ: മഹ്ളി, മൂശി.\nലേവ്യരുടെ പിതൃഭവനങ്ങളിൻ പ്രകാരം അവരുടെ കുലങ്ങൾ ഇവ തന്നേ. ഗേർശോമിന്റെ മകൻ ലിബ്നി; അവന്റെ മകൻ യഹത്ത്; അവന്റെ മകൻ സിമ്മാ;\nഅവന്റെ മകൻ യോവാഹ്; അവന്റെ മകൻ ഇദ്ദോ; അവന്റെ മകൻ സേരഹ്; അവന്റെ മകൻ യെയഥ്രായി.\nകെഹാത്തിന്റെ പുത്രന്മാർ: അവന്റെ മകൻ അമ്മീനാദാബ്; അവന്റെ മകൻ കോരഹ്; അവന്റെ മകൻ അസ്സീർ;\nഅവന്റെ മകൻ എൽക്കാനാ; അവന്റെ മകൻ എബ്യാസാഫ്; അവന്റെ മകൻ അസ്സീർ;\nഅവന്റെ മകൻ തഹത്ത്; അവന്റെ മകൻ ഊരീയേൽ; അവന്റെ മകൻ ഉസ്സീയാവു; അവന്റെ മകൻ ശൌൽ.\nഎൽക്കാനയുടെ പുത്രന്മാർ: അവന്റെ മകൻ അമാസായി; അവന്റെ മകൻ അഹിമോത്ത്.\nഎൽക്കാനയുടെ പുത്രന്മാർ: അവന്റെ മകൻ സോഫായി; അവന്റെ മകൻ നഹത്ത്;\nഅവന്റെ മകൻ എലീയാബ്; അവന്റെ മകൻ യെരോഹാം; അവന്റെ മകൻ എൽക്കാനാ;\nശമൂവേലിന്റെ പുത്രന്മാർ: ആദ്യജാതൻ യോവേൽ, രണ്ടാമൻ അബീയാവു.\nമെരാരിയുടെ പുത്രന്മാർ: മഹ്ളി; അവന്റെ മകൻ ലിബ്നി; അവന്റെ മകൻ ശിമെയി; അവന്റെ മകൻ ഉസ്സാ;\nഅവന്റെ മകൻ ശിമെയാ; അവന്റെ മകൻ ഹഗ്ഗീയാവു; അവന്റെ മകൻ അസായാവു.\nപെട്ടകത്തിന്നു വിശ്രമം ആയശേഷം ദാവീദ് യഹോവയുടെ ആലയത്തിൽ സംഗീതശുശ്രൂഷെക്കു നിയമിച്ചവർ ഇവരാകുന്നു.\nഅവർ, ശലോമോൻ യെരൂശലേമിൽ യഹോവയുടെ ആലയം പണിതതുവരെ തിരുനിവാസമായ സാമഗമനക്കുടാരത്തിന്നു മുമ്പിൽ സംഗീതശുശ്രൂഷചെയ്തു; അവർ തങ്ങളുടെ മുറപ്രകാരം ശുശ്രൂഷചെയ്തുപോന്നു.\nതങ്ങളുടെ പുത്രന്മാരോടും കൂടെ ശുശ്രൂഷിച്ചവർ ആരെന്നാൽ: കെഹാത്യരുടെ പുത്രന്മാരിൽ സംഗീതക്കാരനായ ഹേമാൻ; അവൻ യോവേലിന്റെ മകൻ; അവൻ ശമൂവേലിന്റെ മകൻ;\nഅവൻ എൽക്കാനയുടെ മകൻ; അവൻ യെരോഹാമിന്റെ മകൻ; അവൻ എലീയേലിന്റെ മകൻ; അവൻ തോഹയുടെ മകൻ; അവൻ സൂഫിന്റെ മകൻ;\nഅവൻ എൽക്കാനയുടെ മകൻ; അവൻ മഹത്തിന്റെ മകൻ; അവൻ അമാസായിയുടെ മകൻ; അവൻ എൽക്കാനയുടെ മകൻ;\nഅവൻ യോവേലിന്റെ മകൻ; അവൻ അസർയ്യാവിന്റെ മകൻ; അവൻ സെഫന്യാവിന്റെ മകൻ;\nഅവൻ തഹത്തിന്റെ മകൻ; അവൻ അസ്സീരിന്റെ മകൻ; അവൻ എബ്യാസാഫിന്റെ മകൻ; അവൻ കോരഹിന്റെ മകൻ;\nഅവൻ യിസ്ഹാരിന്റെ മകൻ; അവൻ കെഹാത്തിന്റെ മകൻ; അവൻ ലേവിയുടെ മകൻ; അവൻ യിസ്രായേലിന്റെ മകൻ;\nഅവന്റെ വലത്തുഭാഗത്തു നിന്ന അവന്റെ സഹോദരൻ ആസാഫ്: ആസാഫ് ബെരെഖ്യാവിന്റെ മകൻ; അവൻ ശിമെയയുടെ മകൻ;\nഅവൻ മീഖായേലിന്റെ മകൻ; അവൻ ബയശേയാവിന്റെ മകൻ; അവൻ മൽക്കിയുടെ മകൻ; അവൻ എത്നിയുടെ മകൻ;\n1 അവൻ സേരഹിന്റെ മകൻ; അവൻ അദായാവിന്റെ മകൻ;\n2 അവൻ ഏഥാന്റെ മകൻ; അവൻ സിമ്മയുടെ മകൻ; അവൻ ശിമെയിയുടെ മകൻ;\n3 അവൻ യഹത്തിന്റെ മകൻ; അവൻ ഗേർശോമിന്റെ മകൻ; അവൻ ലേവിയുടെ മകൻ.\nഅവരുടെ സഹോദരന്മാരായ മെരാരിയുടെ പുത്രന്മാർ ഇടത്തുഭാഗത്തുനിന്നു; കീശിയുടെ മകൻ ഏഥാൻ; അവൻ അബ്ദിയുടെ മകൻ; അവൻ മല്ലൂക്കിന്റെ മകൻ;\nഅവൻ ഹശബ്യാവിന്റെ മകൻ; അവൻ അമസ്യാവിന്റെ മകൻ; അവൻ ഹിൽക്കീയാവിന്റെ മകൻ;\nഅവൻ അംസിയുടെ മകൻ; അവൻ ബാനിയുടെ മകൻ; അവൻ ശാമെരിന്റെ മകൻ; അവൻ മഹ്ളിയുടെ മകൻ.\nഅവൻ മൂശിയുടെ മകൻ; അവൻ മെരാരിയുടെ മകൻ; അവൻ ലേവിയുടെ മകൻ.\nഅവരുടെ സഹോദരന്മാരായ ലേവ്യർ ദൈവാലയമായ തിരുനിവാസത്തിലെ സകലശുശ്രൂഷെക്കും നിയമിക്കപ്പെട്ടിരുന്നു.\nഎന്നാൽ അഹരോനും അവന്റെ പുത്രന്മാരും ഹോമയാഗപീഠത്തിന്മേലും ധൂപപീഠത്തിന്മേലും അർപ്പണം ചെയ്തു; അവർ അതിവിശുദ്ധസ്ഥലത്തിലെ സകലശുശ്രൂഷെക്കും ദൈവത്തിന്റെ ദാസനായ മോശെ കല്പിച്ചപ്രകാരമൊക്കെയും യിസ്രായേലിന്നുവേണ്ടി പ്രായശ്ചിത്തം വരുത്തുവാനും നിയമിക്കപ്പെട്ടിരുന്നു.\nഅഹരോന്റെ പുത്രന്മാരാവിതു: അവന്റെ മകൻ എലെയാസാർ; അവന്റെ മകൻ ഫീനെഹാസ്; അവന്റെ മകൻ അബീശൂവ;\n1 അവന്റെ മകൻ ബുക്കി; അവന്റെ മകൻ ഉസ്സി; അവന്റെ മകൻ സെരഹ്യാവു; അവന്റെ മകൻ മെരായോത്ത്;\n2 അവന്റെ മകൻ അമർയ്യാവു; അവന്റെ മകൻ അഹീത്തൂബ്;\n3 അവന്റെ മകൻ സാദോക്; അവന്റെ മകൻ അഹീമാസ്.\n4 അവരുടെ ദേശത്തിൽ ഗ്രാമംഗ്രാമമായി അവരുടെ വാസസ്ഥലങ്ങൾ ഏവയെന്നാൽ: കെഹാത്യരുടെ കുലമായ അഹരോന്യർക്കു--\nഅവർക്കല്ലോ ഒന്നാമതു ചീട്ടു വീണതു--അവർക്കു യെഹൂദാദേശത്തു ഹെബ്രോനും ചുറ്റുമുള്ള പുല്പുറങ്ങളും കൊടുത്തു.\nഎന്നാൽ പട്ടണത്തിന്റെ വയലുകളും അതിനോടു ചേർന്ന ഗ്രാമങ്ങളും യെഫുന്നയുടെ മകനായ കാലേബിന്നു കൊടുത്തു.\nഅഹരോന്റെ മക്കൾക്കു അവർ സങ്കേതനഗരമായ ഹെബ്രോനും ലിബ്നയും അതിന്റെ പുല്പുറങ്ങളും യത്ഥീരും എസ്തെമോവയും അവയുടെ പുല്പുറങ്ങളും\nഹിലോനും പുല്പുറങ്ങളും, ദെബീരും പുല്പുറങ്ങളും\nആശാനും പുല്പുറങ്ങളും ബേത്ത്-ശേമെശും പുല്പുറങ്ങളും;\nബെന്യാമീൻ ഗോത്രത്തിൽ ഗേബയും പുല്പുറങ്ങളും അല്ലേമെത്തും പുല്പുറങ്ങളും അനാഥോത്തും പുല്പുറങ്ങളും കൊടുത്തു. കുലംകുലമായി അവർക്കു കിട്ടിയ പട്ടണങ്ങൾ ആകെ പതിമ്മൂന്നു.\n1 കെഹാത്തിന്റെ ശേഷമുള്ള മക്കൾക്കു ഗോത്രത്തിന്റെ കുലത്തിൽ, മനശ്ശെയുടെ പാതിഗോത്രത്തിൽ തന്നേ, ചീട്ടിട്ടു പത്തു പട്ടണം കൊടുത്തു.\n2 ഗേർശോമിന്റെ മക്കൾക്കു കുലംകുലമായി യിസ്സാഖാർ ഗോത്രത്തിലും ആശേർഗോത്രത്തിലും; നഫ്താലിഗോത്രത്തിലും ബാശാനിലെ മനശ്ശെഗോത്രത്തിലും പതിമ്മൂന്നു പട്ടണം കൊടുത്തു.\n3 മെരാരിയുടെ മക്കൾക്കു കുലംകുലമായി രൂബേൻ ഗോത്രത്തിലും ഗാദ്ഗോത്രത്തിലും സെബൂലൂൻ ഗോത്രത്തിലും ചീട്ടിട്ടു പന്ത്രണ്ടു പട്ടണം കൊടുത്തു.\n4 യിസ്രായേൽമക്കൾ ഈ പട്ടണങ്ങളും പുല്പുറങ്ങളും ലേവ്യർക്കു കൊടുത്തു.\n5 യെഹൂദാമക്കളുടെ ഗോത്രത്തിലും ശിമെയോൻമക്കളുടെ ഗോത്രത്തിലും ബെന്യാമീൻ മക്കളുടെ ഗോത്രത്തിലും പേർ പറഞ്ഞിരിക്കുന്ന ഈ പട്ടണങ്ങളെ ചീട്ടിട്ടു കൊടുത്തു.\nകെഹാത്ത് മക്കളുടെ ചില കുലങ്ങൾക്കോ എഫ്രയീം ഗോത്രത്തിൽ തങ്ങൾക്കു അധീനമായ പട്ടണങ്ങൾ ഉണ്ടായിരുന്നു.\nഅവർക്കു, സങ്കേതനഗരങ്ങളായ എഫ്രയീം മലനാട്ടിലെ ശെഖേമും പുല്പുറങ്ങളും ഗേസെരും പുല്പുറങ്ങളും യൊക്മെയാമും പുല്പുറങ്ങളും\nഅയ്യാലോനും പുല്പുറങ്ങളും ഗത്ത്-രിമ്മോനും പുല്പുറങ്ങളും\nമനശ്ശെയുടെ പാതി ഗോത്രത്തിൽ ആനേരും പുല്പുറങ്ങളും ബിലെയാമും പുല്പുറങ്ങളും കെഹാത്യരുടെ ശേഷം കുലങ്ങൾക്കും കൊടുത്തു.\n1 ഗേർശോമിന്റെ പുത്രന്മാർക്കു മനശ്ശെയുടെ പാതിഗോത്രത്തിന്റെ കുലത്തിൽ ബാശാനിൽ ഗോലാനും പുല്പുറങ്ങളും അസ്തരോത്തും പുല്പുറങ്ങളും;\n2 യിസ്സാഖാൻ ഗോത്രത്തിൽ കേദെശും പുല്പുറങ്ങളും ദാബെരത്തും പുല്പുറങ്ങളും\n3 രാമോത്തും പുല്പുറങ്ങളും ആനേമും പുല്പുറങ്ങളും;\n4 ആശേർ ഗോത്രത്തിൽ മാശാലും പുല്പുറങ്ങളും അബ്ദോനും പുല്പുറങ്ങളും\n5 ഹൂക്കോക്കും പുല്പുറങ്ങളും രെഹോബും പുല്പുറങ്ങളും\n6 നഫ്താലിഗോത്രത്തിൽ ഗലീലയിലെ കേദെശും പുല്പുറങ്ങളും ഹമ്മോനും പുല്പുറങ്ങളും കിർയ്യഥയീമും പുല്പുറങ്ങളും കൊടുത്തു.\nമെരാരിപുത്രന്മാരിൽ ശേഷമുള്ളവർക്കു സെബൂലൂൻ ഗോത്രത്തിൽ രിമ്മോനോവും പുല്പുറങ്ങളും താബോരും പുല്പുറങ്ങളും;\nയെരീഹോവിന്നു സമീപത്തു യൊർദ്ദാന്നക്കരെ യോർദ്ദാന്നു കിഴക്കു രൂബേൻ ഗോത്രത്തിൽ മരുഭൂമിയിലെ ബേസെരും പുല്പുറങ്ങളും യഹസയും പുല്പുറങ്ങളും\nകെദേമോത്തും പുല്പുറങ്ങളും മേഫാത്തും പുല്പുറങ്ങളും;\nഗാദ്ഗോത്രത്തിൽ ഗിലെയാദിലെ രാമോത്തും പുല്പുറങ്ങളും മഹനയീമും പുല്പുറങ്ങളും, ഹെശ്ബോനും പുല്പുറങ്ങളും യാസേരും പുല്പുറങ്ങളും കൊടുത്തു.


Kerala Covid Update: Today 240 New Covid Cases Reported In Thrissur | തൃശ്ശൂരില് 240 പേര്‍ക്ക് കൂടി കോവിഡ്, 181 പേര് രോഗമുക്തരായി: ജില്ലയില് 1549 രോഗികള് ചികിത്സയില് - Malayalam Oneindia\njust now കേന്ദ്രത്തിന്‍റെ വാക്കുകള് വിശ്വാസ്യ യോഗ്യമല്ല; നിയമം പിന്‍വലിക്കുന്നത് വരെ സമരം തുടരും: കര്‍ഷകര്\n2 min ago പട്‌നയിലേക്ക് പ്രവേശിക്കണമെങ്കില് കൊവിഡ് സര്‍ട്ടിഫിക്കറ്റ് നിര്‍ബന്ധം, കേരളത്തിനടക്കം നിയന്ത്രണം\n24 min ago തിരഞ്ഞെടുപ്പ് കമ്മീഷന് പക്ഷപാതപരമായി പെരുമാറുന്നു: പരാതിയുമായി തൃണമൂല് കോണ്‍ഗ്രസ്\nUpdated: Thu, Apr 1, 2021, 20:02 [IST]\nതൃശ്ശൂര്: ജില്ലയില് വ്യാഴാഴ്ച്ച (01/04/2021) 240 പേര്‍ക്ക് കൂടി കോവിഡ്-19 സ്ഥിരീകരിച്ചു; 181 പേര് രോഗമുക്തരായി. ജില്ലയി രോഗബാധിതരായി ചികിത്സയി കഴിയുന്നവരുടെ എണ്ണം 1549 ആണ്. തൃശ്ശൂര് സ്വദേശികളായ 61 പേര് മറ്റു ജില്ലകളി ചികിത്സയി കഴിയുന്നു. ജില്ലയി ഇതുവരെ കോവിഡ് സ്ഥിരീകരിച്ചവരുടെ എണ്ണം 1,04,386 ആണ്. 1,02,123 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്.\nജില്ലയി വ്യാഴാഴ്ച്ച സമ്പര്‍ക്കം വഴി 234 പേര്‍ക്കാണ് രോഗം സ്ഥിരീകരിച്ചത്. കൂടാതെ സംസ്ഥാനത്തിന് പുറത്തുനിന്ന് എത്തിയ 03 ആള്‍ക്കും, രോഗ ഉറവിടം അറിയാത്ത 03 പേര്‍ക്കും രോഗബാധ ഉണ്ടായിട്ടുണ്ട്.\nരോഗ ബാധിതരി 60 വയസ്സിനുമുകളി 28 പുരുഷന്‍മാരും 14 സ്ത്രീകളും പത്ത് വയസ്സിനു താഴെ 05 ആണ് കുട്ടികളും 04 പെണ് കുട്ടികളുമുണ്ട്.\nരോഗം സ്ഥിരീകരിച്ച് ചികിത്സയി കഴിയുന്നവര് -\nതൃശ്ശൂര് ഗവ. മെഡിക്ക കോളേജി - 65\nവിവിധ കോവിഡ് ഫസ്റ്റ്‌ലൈന് ട്രീറ്റ്‌മെന്റ് സെന്ററുകളി - 113\nസര്‍ക്കാര് ആശുപത്രികളി - 43\nസ്വകാര്യ ആശുപത്രികളി - 55\nകൂടാതെ 1033 പേര് വീടുകളിലും ചികിത്സയി കഴിയുന്നുണ്ട്. 176 പേര് പുതിയതായി ചികിത്സയി പ്രവേശിച്ചതി 42 പേര് ആശുപത്രിയിലും 134 പേര് വീടുകളിലുമാണ്. 4587 സാമ്പിളുകളാണ് പരിശോധനയ്ക്ക് എടുത്തത്. ഇതി 2319 പേര്‍ക്ക് ആന്റിജന് പരിശോധനയും, 2075 പേര്‍ക്ക് ആര്‍ടി-പിസിആര് പരിശോധനയും, 193 പേര്‍ക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയി ഇതുവരെ ആകെ 11,61,412 സാമ്പിളുകളാണ് പരിശോധനയ്ക്ക് അയച്ചത്.\n493 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നത്. ഇതുവരെ ആകെ 1,63,838 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നിട്ടുളളത്. 07 പേര്‍ക്ക് സൈക്കോ സോഷ്യ കൗണ്‍സിലര്‍മാര് വഴി കൗണ്‍സിലിംഗ് ന കി.\nജില്ലയി ഇതുവരെ കോവിഡ് വാക്‌സിന് സ്വീകരിച്ചവര്\nആലപ്പുഴയില് ആരും പ്രതീക്ഷിക്കാത്ത അട്ടിമറിയോ, യുഡിഎഫിന്റെ സര്‍പ്രൈസ് നീക്കം; സാധ്യതകള് ഇങ്ങനെ\nഅര്‍ഹരായവര്‍ക്ക് പട്ടയം ജനവാസ മേഖലകള് ബഫര് സോണില് നിന്ന് ഒഴിവാക്കും: രമേശ് ചെന്നിത്തല\ncovid19 thrissur kerala കൊറോണവൈറസ് തൃശൂര് കേരളം\nKerala Covid Update: Today 240 New Covid Cases Reported In Thrissur


rain update - vismayanews.in\nHome Tags Rain update\nസംസ്ഥാനത്ത്5ദിവസം ശക്തമായ മഴയ്ക്ക് സാധ്യത\nസംസ്ഥാനത്ത് അടുത്ത അഞ്ച് ദിവസം മഴ ശക്തമാകുമെന്ന് കാലാവസ്ഥ നിരീക്ഷണ കേന്ദ്രം. തെക്കൻ കേരളത്തിലും മധ്യ കേരളത്തിലും മഴ കനത്തേക്കും. ഇന്ന് ഒൻപത് ജില്ലകളിലും നാളെ പതിനൊന്ന് ജില്ലകളിലും യെല്ലോ അലേർട്ട് പ്രഖ്യാപിച്ചു. ശനി,ഞായർ...\nഅതിതീവ്രമഴ; ആന്ധ്രയിൽ മരണം 27 ആയി\nVISMAYA NEWS - November 20, 2021 0\nന്യൂനമർധം ശക്തിപ്രാപിച്ചു സാഹചര്യത്തിൽ ആന്ധ്രയിലെ മഴക്കെടുതിയിൽ മരിച്ചവരുടെ എണ്ണം 27 ആയി. 100 -ഓളം പേരെ കണ്ടെത്താനുണ്ടെന്ന് ദേശീയ മാധ്യമങ്ങൾ റിപ്പോർട്ട് ചെയ്തു. ആനന്തപുരിൽ കെട്ടിടം തകർന്ന് രണ്ട് കുട്ടികളടക്കം നാല് പേരും ചിറ്റൂരിൽ...\nസംസ്ഥാനത്ത് നാല് ജില്ലകളിൽ ഇന്ന് ശക്തമായ മഴക്ക് സാധ്യത\nകൊച്ചി: വടക്ക് പടിഞ്ഞാറൻ ബംഗാൾ ഉൾക്കടലിൽ രൂപപ്പെട്ട ന്യൂനമർദം അടുത്ത മണിക്കൂറുകളിൽ ശക്തി പ്രാപിക്കും. സംസ്ഥാനത്ത് ശക്തമായ മഴയ്ക്ക് സാധ്യതയെന്ന് കാലാവസ്ഥാ വകുപ്പിന്റെ മുന്നറിയിപ്പ്. വടക്കൻ കേരളത്തിൽ മഴ കനത്തേക്കും. മലപ്പുറം, കോഴിക്കോട്,...


കൂട്ടുകാരിക്ക് സ്‌നേഹവീടൊരുക്കി പട്ടം സെന്റ് മേരീസിലെ കുട്ടികൾ | Goodnews\nകൂട്ടുകാരിക്ക് സ്‌നേഹവീടൊരുക്കി പട്ടം സെന്റ് മേരീസിലെ കുട്ടികൾ\nനിർമാണത്തിലെ വിദഗ്ധ ജോലികളൊഴികെ ബാക്കിയെല്ലാം കുട്ടികൾ തന്നെ ചെയ്തു. ഒരുവർഷം കൊണ്ട് വീടുപണി പൂർത്തിയായി.\nPublished: May 11, 2017, 12:50 AM IST\nഒപ്പം പഠിക്കുന്ന കൂട്ടുകാരിക്ക് തങ്ങളുടേതുപോലെ നല്ല വീടില്ലെന്നും മണ്ണുകൊണ്ടുള്ള കൊച്ചുവീടാണുള്ളതെന്നും അറിഞ്ഞദിവസം സഹപാഠികൾ ഒരുമിച്ചു ചിന്തിച്ചു. കേവലം ആശ്വാസവാക്കു കൊണ്ടായില്ല, നമുക്കെന്തു ചെയ്യാനാകുമെന്ന് ആലോചിക്കണമെന്ന് കൂട്ടത്തിൽനിന്ന് അഭിപ്രായം വന്നപ്പോൾ അവർ തെല്ല് ഗൗരവത്തിലായി. അവൾക്കും വേണം നമ്മുടേതുപോലെ കയറിക്കിടക്കാൻ സുരക്ഷിതമായൊരു വീട് എന്ന ഉറച്ച ചിന്തയിൽ കൂട്ടുകാർ അതിനായുള്ള വഴികൾ തേടി.\nപഴയ പത്രം വിറ്റും പൂക്കൾ വിറ്റും ലോഷനും സോപ്പും ഉണ്ടാക്കിവിറ്റും അവർ പണമുണ്ടാക്കി. അതെല്ലാം കൂട്ടിവച്ച് അവർ കൂട്ടുകാരിക്കൊരു വീടുണ്ടാക്കി. അധ്വാനത്തിന്റെയും കരുതലിന്റെയും സംതൃപ്തിയിൽ അവർ കൂട്ടുകാരിയുടെ കൈകളിലേക്ക് വീടിന്റെ താക്കോൽ വ്യാഴാഴ്ച കൈമാറും.\nപട്ടം സെന്റ് മേരീസ് ഹയർ സെക്കൻഡറി സ്‌കൂളിലെ കുട്ടികളാണ് മാതൃകാപരമായ ഉദ്യമവുമായി മുന്നിട്ടിറങ്ങിയത്. സ്‌കൂളിലെ പ്ലസ്ടു സയൻസ് വിദ്യാർഥിനിയായ അരുണിമയ്ക്കാണ് സഹപാഠികൾ വീടു നിർമിച്ചുകൊടുക്കുന്നത്. അരുണിമയുടെ അച്ഛൻ നേരത്തെ മരിച്ചു. അമ്മയും അരുണിമയും കഴക്കൂട്ടത്തുള്ള അമ്മയുടെ സഹോദരിയുടെ വീട്ടിലാണ് താമസം. ഇവർക്ക് പോത്തൻകോട് വീടുണ്ടെങ്കിലും താമസയോഗ്യമായിരുന്നില്ല. പഠിക്കാൻ മിടുക്കിയായ അരുണിമയുടെ കഷ്ടതകൾ അറിഞ്ഞാണ് കൂട്ടുകാർ വീടു നിർമിച്ചുകൊടുക്കാൻ തീരുമാനിച്ചത്.\nസ്‌കൂളിലെ നാഷണൽ സർവീസ് സ്‌കീമിന്റെ നേതൃത്വത്തിൽ വീടിനായി പണം സ്വരൂപിക്കാൻ തുടങ്ങി. ക്ലാസുകൾ തോറും കയറിയിറങ്ങി പത്രങ്ങളും മാസികകളും ശേഖരിച്ചു. ലോഷനും സോപ്പും നിർമിച്ചു. അത് സ്‌കൂളിൽ വിൽപന നടത്തി. കൂട്ടുകാരും അധ്യാപകരും ആവശ്യത്തിൽ കൂടുതൽ അവ വാങ്ങിച്ചു. പഴയ മണ്ണുവീട് പൊളിച്ചുമാറ്റി അതേസ്ഥാനത്ത് പുതിയ വീടിന്റെ പണികൾ ആരംഭിച്ചു.\nവീടുനിർമാണത്തിന്റെ ഒരു ഘട്ടത്തിൽ പണം തടസമായപ്പോൾ തോവാളയിൽ പോയി പൂവു കൊണ്ടുവന്ന് സ്‌കൂളിലെ ഓണാഘോഷത്തിന് പൂക്കിറ്റ് വിലയ്ക്കു നൽകി ധനസമാഹാരണം നടത്തി. നാഷണൽ സർവീസ് വൊളന്റിയർമാർ ഒരുവർഷം എല്ലാ ഒഴിവുദിവസങ്ങളിലും പോത്തൻകോടെത്തി വീടിന്റെ നിർമാണജോലികളിൽ പങ്കുചേർന്നു. നിർമാണത്തിലെ വിദഗ്ധ ജോലികളൊഴികെ ബാക്കിയെല്ലാം കുട്ടികൾ തന്നെ ചെയ്തു. ഒരുവർഷം കൊണ്ട് വീടുപണി പൂർത്തിയായി.\nവിദ്യാർഥികളുടെ അധ്വാനശേഷിയും സമ്പത്തുസമാഹരണവും ഒരുമിച്ചുചേർന്നപ്പോഴാണ് വീടുനിർമാണമെന്ന ആശയം വിജയിച്ചതെന്ന് പ്രിൻസിപ്പൽ ഫാ. സി.സി. ജോണും ഹെഡ്മിസ്ട്രസ് ആശ ആനിയും പറയുന്നു. വീടിന്റെ പാലുകാച്ചൽ ചടങ്ങ് ബുധനാഴ്ച നടന്നു. വ്യാഴാഴ്ച നാലുമണിക്ക് ഫാ. സി.സി. ജോണിന്റെ അധ്യക്ഷതയിൽ താക്കോൽദാനം നടക്കും. നിർധനരായ കുട്ടികളെ കണ്ടെത്തി ഇതേ മാതൃകയിൽ ഈ അധ്യയനവർഷം നാലു വീടുകൾ സ്‌കൂൾ പണിതുകൊടുക്കുന്നുണ്ട്. ഇതിൽ രണ്ടെണ്ണം പൂർത്തിയായി.\nവിദ്യാർഥികളിൽ സാമൂഹ്യപ്രതിബദ്ധത വളർത്തുകയും സഹജീവികളോടുള്ള സ്‌നേഹവും കൂട്ടായ്മയും ശക്തിപ്പെടുത്തുകയുമാണ് പദ്ധതികൊണ്ട് ലക്ഷ്യമിടുന്നതെന്ന് എൻ.എസ്.എസ്. പ്രോഗ്രാം ഓഫീസർ സന്തോഷ് വിൽസൻ പറയുന്നു. പദ്ധതിക്ക് മേൽനോട്ടം വഹിച്ചുവെങ്കിലും സ്‌കൂളിലെ ഓരോ വിദ്യാർഥിയുടെയും സ്‌നേഹസമ്മാനമാണ് ഈ വീടെന്ന് എൻ.എസ്.എസ്. ലീഡർമാരായ ടോം സാബുവിന്റെയും പാർവതിയുടെയും ഗോവർധന്റെയും ദേവികയുടെയും വാക്കുകൾ.\n'ഹ്യൂമൻ ഫ്ലോ' ഉദ്‌ഘാടന ചിത്രം\nഒാണക്കാലത്തേക്കായി നെടുങ്കാട്ടിൽ ജൈവ പച്ചക്കറിക്കൃഷി\nവി.പി.ശിവകുമാർ അനുസ്മരണം 24-ന്